
Aventurile, domnia, războaiele, moartea lui; rolul său în istoria universală şi în viaţa poporului român. 
(1572-1574) 


Ainsi d'un peuple entier je feuilletais l'istoire ! 
Livre fatal de deuil, de grandeur, de victoire... 


Astfel rasfoiam istoria unui popor intreg : 
carte fatală de doliu, de mărire, de victorie ! 


Victor Hugo, oda Ubi defuit orbis 


PREFAȚA LA A II-A EDITIUNE 

Sunt acum aproape 30 de ani, la 1864, în casele lui Mircousch 
din Piaţa Teatrului, am scris pe Ioan-voda cel Cumplit. 

Eram tânăr şi scriam aşa cum nu mai sunt în stare de a scrie 
astăzi : dar tocmai de aceea, reproducând lucrarea mea de 
atunci, o las cum a fost, fără a cuteza să-i îmbătrânesc 
tinereţea, căci orice adaos ar fi un benghi, orice scurtare — o 
zbârcitură. 

Fără a adăoga, fără a scurta, fără a schimba textul, mi-am 
permis totuşi a şterge pe tăcute câteva mici scăpări din vedere, 
cari nu ating întru nemic nici caracterul organic peste tot, nici 
diapazonul de expresiune în parte. Orice operă literară este 
până la un punct o icoană a autorului; dar într-un portret, fie 
originalul bătrân, fie tânăr, nu e nevoie de a păstra o jubrulita 
trecătoare. 


PREFAȚA PRIMEI EDITIUNI 


Istoricul este un uvrier şi un artist totodată. Ca uvrier, el adună; ca artist, el dă brutei materii acea sublimă 
expresiune, care face că statuile lui Canova sau curțile Alhambrei nu sunt din piatră, că Madona lui Rafael 
nu este o pânză sau o scândură îmbuibată de neşte sucuri vegetale. 

Sculptorul, pictorul, arhitectul sunt numai artişti : ei lasă vulgului sarcina proviziunii. 

Istoricul, din contra, el singur strânge, singur scoate piatră, ţese pânză, taie scândură, fierbe culori; şi apoi 
tot el singur sculpă, edifică, pinge ! 

De aceea sunt destui sculptori, destui arhitecţi, destui pictori; de aceea sunt prea puţini istorici. Unii 
grămădesc, fără a avea geniul de a crea; cei mai mulţi creă, fără să fi avut răbdarea de a grămădi. Unii fac 
temelie fără edificiu, alții fac edificiu fără temelie. 

La români, am văzut pe neobositul Şincai colindând cu desagi pe spate, pentru a culege un haos de petice, 
bune şi rele, preţioase şi netrebnice. 

Am văzut pe atâţia "Bolintineni" clădind mereu pompoase palaturi în aer. 

Bălcescu, numai neuitatul Bălcescu, fu un adevărat istoric, un adevărat uvrier şi artist al nostru; dar vai ! 
moartea îl seceră tocmai atunci când crisalida devenea flutur. 

Pe când toţi imberbii din giuru-ne se laudă a fi ascultat pe ilustratiunile profesorale de la Berlin şi de la 
Paris, fie-ne permis nouă a avea o mândrie mult mai modestă : noi am auzit pe Bălcescu. 

Mai întâi de toate, în curs de mai multi ani îngropându-mă în biblioteci şi arhive străine şi nationale, 
strănsei în sudoarea feţei gramezi de material, în legătură directă cu obiectul acestei cărticele. 

Apoi supusei indigesta proviziune la trei scalpeluri de artă : critică, perspectivă şi colorit. 


Scopul criticii este de a dezmormanta adevarul. Astfel, ma decisei odata pentru totdauna a nu ma baza 
decât numai pe izvoare, adeca pe mărturii contimpurane, adesea oculare, limpezite prin confruntatiuni şi 
prin analize. 

Nu vă voi oferi nici o asertiune pe care să n-o justifice o notă în josul paginii; iar daca citatiunea ar fi prea 
lungă pentru a putea încăpea acolo, cautati-o mai la vale : în Dezvoltari analitice sau în textul Pieselor 
documentale. 

Perspectiva se cuprinde întru a dispune toate părțile întregului, aşa încât să nu vă întâmpine lacune 
esenţiale alăturea cu detalii superflue; nemic să nu fie de prisos, nemic să nu fie descusut; cele importante 
să reiasă în relief pe primul plan, cele secundare să se umbrească pe planul al doilea, cele accesoare abia 
să mijească mai încolo. 

Tabloul cata să aibă un fond sau un cer : la începutul operei schitaram în câteva cuvinte generale starea 
Europei de atunci. 

Apoi apare figura cea curat românească a eroului; şovăieşte din depărtare, creşte şi se caracterizează din ce 
în ce mai bine apropiându-se de ţintă, aci ia proportiuni gigantice şi...pierde cumpătul ! 

Dar priviti-o chiar in pulberea căderii : ea tot încă este mult mai mare decât tremurânzii pigmei, cari calcă 
sub picioare cadavrul ! 

În fine, când eroul nu mai este, spectatorul urmăreşte cu fiori cum se prevale una după alta majestoasele 
creatiuni ale stinsului geniu, pân'ce un funest întuneric înfăşură tot orizontul. 

Mai rămâne o speranţă : învierea morţilor ! Atare fură principiele criticii şi ale perspectivei noastre : 
judecaţi înşivă dacă am fost în stare sau, mai bine, dacă avui noroc de a le ţinea credinţă. 

Încât priveşte coloritul, ştiu atâta, că inima simţea în adâncul său ceea ce scria condeiul; iar când inima 
simte, condeiul devine scurt, laconic, iute ca bătăile pulsului... 


INTRODUCTIUNE 


Europa în a şaptea zecime a secolului XVI 


EUR 


Propter illa quae aliquid significant, etiam ea quae nihil significant 
attexuntur; solo enim vomere terra proscinditur, sed ut hoc fieri possit, etiam 
caetera aratri membra sunt necessaria. 

În favoarea punctului principal se mai anină câte ceva accesoriu, precum toate 
părțile plugului sunt neapărate, deşi numai fierul cel lung serveşte a brăzdui 
pământul. 

1. Guizot, în studiul său asupra lui Shakespeare, începe povestirea prin o 
lungă digresiune despre Adam şi Eva. 

Suntem mai discreti : scriind istoria lu loan-vodă, ne mărginim a arunca mai 
întâi o repede cătătură numai asupra Europei şi numai în momentul precis. 
După ce astfel ne vom fi familiarizat cu organismul maşinii întregi, ne va fi 
lesne apoi a înţelege acea mică parte din ea care ne preocupă în specie. 

2. Spania ajunsese pentru o clipă a fi statul cel mai puternic de pe continentul 
european. 

Set Sub sceptrul monarculut de la Madrid se grupasera toate provinciele 
a s mauresce, castilane şi aragoneze, Portugalia, Sicilia, Sardinia, Neapole, 
A Neerlandele si America. 

; Nici un principe nu poseda un teritoriu atât de întins; nici un principe nu 
primea un venit atât de colosal; nici un principe nu avea neste generali atât de 
abili. 

Şi cine oare era acel fericit păstor al popoarelor ? Fiul marelui Carol V, micul 
Filip II. 

Prin două păcate mortale el sfarma pentru totdauna 
piedestalul măririi spaniole : prin fanatism religios 
şi prin ura democrației. Neerlandele erau 
protestante si autonome; Filip II aseza în ele o 
inchizitiune contra duşmanilor catolicismului şi o 
spânzurătoare contra duşmanilor absolutismului; neerlandezii rădicară steagul 
revoltei şi Filip pierdu pe cei mai industrioşi şi cei mai culti dintre supuşii săi. 
Anglia era reformată şi constituţională; Filip II porni s-o strivească prin forţa 
brută şi pierdu în luptă toată marina Spaniei. 

În Franţa creştea partitul ughenotilor; Filip II cheltuise milioane pentru a 
aduce exterminatiunea lor şi, drept rezultat, văzu încoronându-se acolo un 
principe ughenot : Enric IV. 

În fine, el muri despretuit de toţi, poate chiar de sine însuşi, lăsând finanţele 
secate, armata demoralizata, teritoriul dezmembrat, națiunea ofticata... 

3. Împărat al Germaniei era Maximilian II, una din acele figuri flegmatice, 
atât de ereditare pe tronul austriac, încât le-ai putea crede că sunt una şi 
aceeaşi persoană nemuritoare, ca Dalai Lama din 
Tibet. Tributar al Porții otomane, bătut de o mana 
de poloni, înfruntat de un prinţişor din 
Transilvania, el nu ştiu să merite nici măcar deviza 
cea de furcă a dinastiei habsburgice : "Alții 
combat; tu te căsătoreşti, fericito Austrie ! alţii 
dobândesc regate prin sabie, tu prin zestre \"... 

4. În Franţa domnea regele Carol IX. Greşesc : el E 
nu domnea. Domnea mumă-sa Caterina Medici; domnea ducele de Guise; 
domnea principele de Conde; domnea papa; domnea Calvin; domnea toată 
lumea....afară de regele Carol IX.Un singur eveniment de genul aceluia prin 
care se ilustrase oarecând Ierostrat face să trăiască în istorie numele acestui 
somnoros Neron. 


x 


MAXEMILIAN II 


CAROD IX 


Cine oare nu se înfioară numai 
când i se pare că aude cuvântul 
"La Saint-Bartholemy" ? 

In zece randuri Carol IX se 
aruncase în braţele partitului 
papistaş al Guisilor, şi iar în zece 
rânduri intinsese o mână de 
înfrățire partitului calvin al lui 
Conde; în zece rânduri se silise a 
scutura tirania maternă a Caterinei 
Medici, şi iar în zece rânduri 
sărută lanţurile ce-l sugrumau; 
până ce într-o zi, vreau să zic într- 
o noapte, desperat de conştiinţa 
nulitatii sale, el se hotărî a dovedi 
lumii ce poate un rege: 30.000 de 
francezi fură măcelăriți prin cea MASACRUL DE SFANTUL BARTOLOMEU 

mai mârşavă trădare ! 

Se zice oroare ! cum că însuşi principele ar fi ucis vro câţiva cu propria sa mână ! 

Peste putin el muri în vârstă de 24 de ani : jucăria partitelor, calău al supuşilor săi, enigma pentru 
posteritate ! 


5. Un frate al acestui Carol IX fu ales rege în Polonia, aruncată de curând în anarhie prin moartea lui 
Sigismund-August. 
ee Răposatul principe fusese sfiicios; tremura de turci, tremura de moscoviti, 
tremura de tătari; dar se distinsese prin prudenta administratiunii, prin 
protectiunea literelor, prin o toleranţă religioasă nepilduita în celelalte state 
catolice. 
Noul rege tremura şi el de turci, de moscoviți, de tătari; dar pe lângă astea, 
mai adause o supremă incapacitate administrativă, un superb despret pentru 
literatura națională, o ură fanatică pentru tot ce nu era sancționat de scaunul 
apostolic de la Roma... 
Enric de Valois aduse în Polonia moda hainelor scurte şi a danturilor 
pariziene : atâta ! 


6. Moscovia era o imensă pădure prin care sălta o 
fiară sălbatică, numită Ivan cel Groaznic. 

Porecla de "Groaznic" e prea moale pentru a caracteriza pre acest curios 
principe : era mai bine a se zice "Ivan cel nebun". 

Urcat pe tron în etatea de 4 ani, sub tutela unei mume desfrânate; dentâi 
insultat de amantii țarinei, apoi corupt de linguşitorii puterii; născut cu o inimă 
impresionabilă, înveninat prin aerul ce-l respirase din leagăn, rănit de unii şi 
zădărât de alţii, nu e de mirare dacă el îşi pierdu minţile. 

Şahul Persiei îi trimisese în dar un elefant : ţarul îl tăie în bucăţi fiindcă 
bietul animal nu vru să stea în genunchi denaintea majestatii moscovite. 
Pe patul morţii el cugeta...cum să violeze pe noră-sa. Aceste două exemple 
sunt de ajuns. Cu toate astea, el smeri pe poloni, pe suezi, pe tătari; deveni spaima otomanilor, lati 
hotarele ţării sale...dar cum ? prin devotamentul moscovitilor, pe cari în biciuia fără ca ei să obosească de 
a se gudura cu umilinţă, lingand călcâile stăpânului ! 

El însuşi, niciodată nemine nu-l văzu măcar în apropierea unui câmp de bătălie. 


IVAN CELsGROAZNIC 

De la muscal trecem la turc. Marele Soliman, principe demn de apoteoza, nu 
mai era; îl urmă fiu-său Selim. 

El făcu câteva cuceriri; dar victoriele sale, ca şi acele moscovite, erau o 
consecuenta a forţei nationale interne, nu a geniului princiar. 

Selim (al II-lea), tot ca Ivan, nu ştia ce este o bătălie. 

Administratiunea se afla pe mâinile vizirului şi ale unui favorit...ovreu ! 
Sultanul nu ieşea din harem, închinând mereu frumuseţilor circaziene cupe cu 
vin de Malvasia. 

În cronicele turce el este cunoscut sub porecla de "cel betiv". 

8. Italia, întrucât nu o cotropiră armele spaniole, asculta pe un popă şi pe un 
negutitor : Roma şi Venetia. GRIGORI XU 

Dar papatul deveni abia o slabă umbră a trecutei 
sale măriri : raţiunea îşi redobândi o mare parte din 
terenul ce-i uzurpase superstitiunea; Luther zgudui 
pân-în fundamente tronul Hildebranzilor;, mai toată Germania, Anglia, 
jumătatea Franţei, jumătatea Poloniei imbratisara lumina protestantismului şi 
numai Spania mai rămânea neclintită în orbul său devotament cătră păpuşeria y | 
catolică. AMP Tar 

Nemaiputând a dicta legi lumii, papa Grigori XIII reforma calendarul. ) 

Venetia de demult nu mai era dictatricea comercială a Europei : descoperirea 

lui Vasco di Gama şi acea a lui Columb strămutară sceptrul mărilor în mâna 
spaniolilor şi a portugezilor. 

Acum ea primi o nouă şi teribilă lovire : turcii cuprinseră Chiprul şi 
Cicladele. 

Căderea Veneţiei nu se poate atribui necapacitatii unui monarc, căci era o 
republica aristocratica; dar e cu atat mai trist ca intre multimea capetelor ce o 
cârmuiau nu-şi rădică fruntea nici un cap. 

9. La bariera opusă a Europei, în Svezia şi Danemarca, doi regi încinseră o 
luptă de exterminare (Erik XIV al Suediei 1560-1568 si Frederik II 1559- 
1588 al Danemarcei). 

Pentru ce ? 

Pentru că fiecare din ei pretindea să poarte pe sigiliu una şi 


aceeaşi emblemă. 
Energica naţiune scandinavă căzu în copilărie. 

10. E ciudat a zice că fu un moment în care singurul principe adevărat mare, din câți 
conduceau atunci popoarele cele mai civilizate sau cele mai puternice ale Europei, era o 
femeie. 


Regina Elizabeta înflori marina, comerţul, literatura Angliei. 

Regina Elizabeta sfărmă colosul spaniol. 

Regina Elizabeta zdrobi idolatria papistaşă. 

Regina Elizabeta fundă Unirea britanică... 

11. Acesta este inventarul capetelor coronate în momentul ce ne preocupă. 

În Spania, în Germania, în Italia, în Svezia, în Danemarca, în Polonia, în 
Rusia, în Turcia...vedem sceptrurile mânuite de popi, de copii, de zero, de 
nebuni, de betivi. 

Tocmai atunci într-o ţărişoară romana apare un principe pe care numai 
JER cea mai neagră trădare îl putu opri de a nu da o alta fata Europei, 
ELIZABRTALI P fundând pe Peninsula Balcanică un nou imperiu latin. 

l | Un mare administrator ! 


Un mare politic ! 
Un mare general ! 


AVENTURIERUL 


Elefantul, oricât de june, se face respectat de ceilalţi locuitori ai codrului. Șarpele din ziua naşterii 
ameninţă cu veninul acului său. Regii, din leagăn, îşi simt puterea înnăscută de a cârmui neamul 
omenesc. - Calidasa, drama Vicrama şi Urvasi 


1. După Ştefan cel Mare (1457-1504) domni fiu-său, Bogdan cel Chior 
(1504-1517); după Bogdan cel Chior, fiu-său 
Ştefan cel Tânăr (1517-1527); acesta murind 
fără urmaşi, de aci înainte se joacă pe scena 
istoriei moldovene o lungă tragedie de lupte 
între feluriti copii naturali ieşiţi din trupina 
domnească. 

2. Erau multi acei copii naturali ! erau multi, 
căci românii, strămutați din Italia şi aşezaţi in 
| Dacia deja în epoca decăderii anticei 
A AA ia! moralităţi romane, aduseseră cu sine din 
prima patrie neste idei ciudate asupra legământului căsătoriei; neste idei pe 
care nu le putu stârpi în ţara noastră lumina creştinismului şi care apoi, 
fireşte, devenira cu atât mai tepene cu cat mai mult le înrădăcina deprinderea 
şi mersul timpului. 

În Imperiul roman din zilele lui Traian familia era o jucărie. 

Măritişul pierdu cu totul primitivul caracter sacru şi solemn care-l distingea sub republica romană şi 
ajunse a fi o însoţire per usum : aşa îl numesc legile imperiale. 

"Era o simplă învoială din imbe părţile, lipsită de orice consecratiune civilă sau religioasă, şi prin care 
nici unul dintre soți nu se credea îndatorat într-un mod serios." 

Însă, ceea ce-şi permiteau toţi românii, fălindu-se cu origina lor din destrămata Romă imperială, trebuia să 
fi fost permis de zece, de o sută de ori mai mult românilor celor cu forţa in mână : pe când unui simplu 
țăran i se dădea facultatea de a schimba femeie peste femeie, cununându-se în toate 
zilele, cu aceea numai ca pentru fiecare nou divorţ să plătească visteriei suma de 12 
bani; tot atunce vă puteţi închipui sau, mai bine, nu vă puteţi închipui, cât de întinsă cată 
să fi fost latitudinea principilor români în privinţa măritişului ! 

Unii din ei, bunăoară Ştefan cel Mare, avură câte cinci sau şase femei legitime cele 
nelegitime nu se mai numără imitând astfel pe faimosul străbun Mecenate [Gaius 
Cilnius Maecenas, 13 aprilie ca. 70 îHr, Arretiun - 8 îHr, Roma) a fost un om de stat 
roman care a încurajat artele şi fost sfetnic al împăratului Cezar August. De la el provine 
termenul de ,,mecena” (sprijinitor al artei)], despre care moralistul roman zicea : "s-a 
însurat în o mie de rânduri". 

Unde demoralizatiunea naţională se pogoară la o asemenea treaptă, acolo ar fi comic de 
a mai căuta mărginiri legale contra copiilor nelegali, cari formau ca şi majoritatea 
poporului : e de mirare numai cum de mai fiintau oameni cununati, după ce rezultatele 
cununiei pierduseră orice fel de prestigiu, posteritatea din flori devenind deopotrivă în 
drepturi cu acea din biserică, ba încă de cele mai multe ori nelegitimitatea aşezându-se cu mândrie pe 
tronul țării ! 

3. Ştefan cel Mare, Bogdan cel Chior, Ştefan cel Tânăr, fiecare din ei n-a trecut cu vederea de a lăsa din 
parte-i mai multi copii naturali, aruncaţi prin bordeiele pescarilor, prin prăvăliile negutitorilor, ba până şi 
prin pădurile cele nestrăbătute ale Basarabiei, unde locuiau celebrii prin vitejia lor codreni şi nu mai puţin 
celebrele prin frumuseţea lor codrence. 

Trei din acei "spurii" cum îi numeau vechii romani împlură un semisecol din istoria Moldovei. 

Ştefan cel Mare uitase în lume un bastard, pe Petru Rareş, care, deja într-o vârstă înaintată, mai bine de 
20 de ani după moartea părintelui său, apucând domnia, se arătă unul din cei mai iluştri principi români, 


iubit înântrul ţării, groază pentru străini şi muri lăsând fiilor săi tronul 
Moldovei. (Petru Rareş - 20 ianuarie 1527 - 18 septembrie 1538 şi 19 
februarie 1541 - 3 septembrie 1546) 

Atunci rătăcea un alt bastard, al lui Bogdan cel Chior, Alexandru 
Lăpuşneanul : formându-şi un partid în ţară şi intrând în fruntea unei oştiri 
străine, el ucise pe vărul său, fiul lui Rareş; zugrumă pe mătuşă-sa, văduva 
lui Rareş, şi pe vara sa, fiica lui Rareş, şi-o luă femeie, zidind pe temelia 
acestor monstruozitati un nou regim atât de sângeros, încât contimpuranii îl 
asemănau cu al regelui Diomed din anticitate, care îşi hrănea caii cu carnea 
Sees oamenilor. (Alexandru Lăpuşneanul - 
septembrie 1552 - 18 noiembrie 1561 şi 
octombrie 1564 - 11 martie 1568). 

În tot cursul domniilor bastarde a lui Petru 
Rareş şi apoi a lui Alexandru Lăpuşneanul, un 
al treilea bastard, în aşteptare de a domni şi el la rândul său, creştea 
necunoscut în străinătate : fiul lui Ştefan cel Tânăr din femeia unui armean 
numit Serbega (Carabied Serbega - aşa-i era numele armenesc; e cunoscut 
în cronicele noastre sub porecla de Ioan Cretul, după caracterul părului). 

4. În plecările şi chiar în exteriorul lui Ioan se răsfrânse tiparul părinţilor. 
Caracterul tătâni-său, cronica ţării îl zugrăveşte în următorul mod : "Acest 
` $tefan-voda cel Tânăr întru tot semana cu firea moşu-său, lui Stefan-voda 
celui Mare, că la războaie îi mergea cu noroc, că tot izbândea şi lucrul său îl 
ştia a-l purta, măcar că era tânăr de zile, şi era om mânios, şi prea lesne 
vărsător de sânge". 

Vitejia, agerimea minţii şi cruzimea trecură ca moştenire paternă în natura lui 
loan. 

De la mumă-sa, de altă safle: el capata o figura cam armeneasca, fata inchisa, par des $i negru ca pana 
corbului; nas coroiat într-o formă orientală, ceva ca nasul famosului Attila, dupa cat îl cunoaştem de pe 
monete; o frunte înaltă, lată în rădăcină şi strâmtându-se în partea superioară : frunte frumoasă, dar 
neromânească. 

Poporul, după naționalitatea mumei, îl numi loan Armeanul, întocmai precum Alexandru-voda fu 
Lăpuşnean, ca fiu al unei Lăpuşnence, sau precum Petru-vodă fuse Rareş, după porecla mumei sale : 
bastardul nu are tată. 

5. În 1561, deja în vârsta aproape de patruzeci de ani, stracurati în obscuritate, loan ne apare deodată 
pentru prima oară. (loan Armeanul - 1521-1574, a fost domnitor al Moldovei. Este fiul lui Stefanita 
Vodă cel Tânăr (1517-1527) cu o armeancă. A domnit din februarie 1572 până în iunie 1574). 

Atunci se clatina pe tron cumplitul Lăpuşnean, ameninţat de cătră un Iacob Despotă, serb înrudit de pre 
muieri cu dinastia domnească. [Despot Vodă sau Iacob Eraclide sau Ioan al II-lea Ala 1563), a fost 
domn al Moldovei în perioada 18 noiembrie 1561 - 5 noiembrie 1563. De 
origine greacă, s-a născut în anul 1511 pe insula Creta sau Samos, unde 
tatăl său era marinar]. 

Era timp ca loan să-şi aducă aminte cum că şi el este fiu de domn din 
Moldova, având drepturi egale cu ale Lăpuşneanului şi mai mari decât ale 
lui Despota. 

El începu a da semne de viata. 

Pe când Despota curta pe magnatul Laski, loan se adresă cătră un alt 
magnat, nu mai puţin puternic : Firlei. [Albert Laski, în polonă Olbracht 
Laski (1536 - 1605) a fost un nobil polonez, diplomat, aventurier şi 
cărturar, născut în actuala Slovacie, cunoscut şi pentru intervenţiile sale în 
viata politică a Moldovei şi Transilvaniei. Din anul 1566 voievod de @ ; 
Sieradz. Era şi senior al domeniilor Kiezmark, Savnik şi Dunajec]. t OLBRACHT LA LASKI 


peas 

Într-un stat aristocratic electiv ca Polonia, regele era nemic, magnatii erau tot; ei stăpâneau în 
administratiune, dispunând în adunări legislative de voturile cumpărate ale numerosilor boierinaşi săraci; 
ei stăpâneau în armată, conducând numeroase steaguri feudale proprii; ei aveau curți ale lor, rivalizând cu 
curtea regală şi adesea întrecând-o prin splendoare şi prin mulțime. Regele, fiind unul, se temea de ei, pe 
când ei, fiind mulţi, nu se temeau de nimene. 

Laski reuşise a introduce pe Despotă în Moldova, fugărind de acolo pe Lăpuşneanul; Firlei, mai puţin 
întreprinzător, scăpă ocaziunea de a înălța pe prietenul său Ioan; dar ne ajunge a cunoaşte deocamdată 
legătura lor amândurora; magnatul polon era luteran, partizan aprins al Reformei, cap al tuturor 
protestanților din Polonia; şi e invederat că pentru a putea căpăta gratiele sale, loan trebuia să se fi arătând 
şi el amic al doctrinelor lui Luther. 

Aceasta fu prima cunoscută apostazie a eroului nostru, carele, în tot cursul vieţii sale, trecea necontenit de 
la o lege la alta, schimbându-le asemenea hainelor. 

6. Văzând moleciunea lui Firlei, loan pleacă din Polonia şi apare în Crâm, refugit la curtea hanului, unde 
captivează simpatia mostenitorului tronului, Mehmed-Calga, pe care cronica tătărească îl descrie ca pe un 
ilustru viteaz. 

Toţi oamenii cu sufletele mari se înrudesc : aventurierul român plăcu principelui tătar. 

Hanul se afla atunci în luptă cu moscovitii; Mehmed Calga conducea ostile tătăreşti; pesemne şi amicul 
său loan, insotindu-l în acele expeditiuni, se va fi distins prin eroicul sânge rece şi teribila putere a 
braţului, care îl făcură mai în urmă atât de groaznic pe un câmp de bătălie; e mai mult decât probabil; 
oricum să fie, legătura între Mehmed Calga şi loan deveni atât de strânsă, încât, la plecarea lui loan din 
Cram, Mehmed-Calga îi dete în 1563 o scrisoare către regele polon Sigismund-August : "Te rog foarte 
mult să binevoiesti a tinea in gratiele tale pe acest fiu de domn din Moldova" (Sigismund II Augustus I : 
1 august 1520 — 7 iulie 1572, rege al Poloniei si Mare Duce al Lituaniei, unicul 

fiu al lui Sigismund I cel Bătrân căruia Sigismund II i-a succedat în 1548). AUGUSTUS T Ș 

7. Polonia era ca şi tributară tătarilor. În toţi anii regele trimitea hanului, sub yj S 
numele de peşcheş, bani, postavuri, mătăsării, felurite produceri ale 
manufacturii. Frica polonilor era cu atât mai legitimă cu cât hanul Devlet-Ghirai 
îşi făcuse un mare nume prin succesele sale militare: tătarii îi daseră pompoasa 
poreclă de "cuceritor al ţărilor".(Devlet I Ghirai a condus un atac împotriva 
Moscovei în 1571, în urma căruia oraşul a fost cucerit, jefuit şi incendiat. După 
numai un an, însă, tătarii au pierdut lupta pentru controlul asupra regiunii 
Volgăi după înfrângerea catastrofală in fata armatelor ruseşti conduse de Ivan 
cel Groaznic în bătălia de la Molodi). 

Prin urmare, loan avea dreptul de a crede că recomandatiunile tataresti îi vor da roduri.Zadarnică speranţă 
! Regele primi scrisoarea, zâmbi lui loan, dar în loc de a-i da o oaste, cu care să-şi cucerească tronul 
strămoşesc, el i-ar fi răspuns, credem noi, cam după următorul tipic : "Caută un magnat care să te ducă în 
Moldova, precum Laski dusese pe Despota; acel magnat lesne va şti să răspunză înaintea celorlalți 
confrati din adunarea naţională, iară la caz dacă ne va ameninţa turcul, ne vom scuza că nu e culpeşă 
tara, nici eu, nici camera, ci e vinovat un singur nobil, turburător de ordinea publica". 

8. Ioan nu se mai adresă cătră magnați, căci unul era Laski, ceilalți erau neste Firlei; el nu mai stărui nici 
pe lângă neste regi tari în vorbe şi slabi în fapte, ca SigismundAugust; pentru o bucată de timp îi pierdem 
urmele. În acel interval o teribilă tragedie se juca în Moldova : Despotă fu răsturnat şi ucis de cătră un 
Ştefan Tomşa; Ştefan Tomşa fu răsturnat şi fugărit de cătră Alexandru Lăpuşneanul, căruia sultanul 
binevoi a-i întoarce domnia Moldovei; toate acestea se petrecură în curs de câteva luni.Cand sângerosul 
Lăpuşnean se reaşeza pe tron, deodată noi revedem pe Ion; şi unde ? La Viena. [Stefan Tomşa (Stefan al 
VII-lea Tomşa - a fost domnitor in Moldova între august 1563 şi martie 1564. Boier cu funcția de 
hatman, Tomşa a fost ales ca domn de boierii răsculați împotriva aventurierului Despot Vodă. Refugiat in 
cetatea Sucevei, Despot rezistă la un asediu de 3 luni, după care îi deschide porţile lui Tomşa, care îl ucide 
cu buzduganul]. 

9. Germanii aflandu-se in necurmata lupta cu turcii, imparatul Maximilian II se bucura de ocaziunea de a 
avea la curtea-i un pretendent românesc, pe care să-l tina ca o scânteie de revoltă dunăreană. 


El dede lui Ioan un serviciu în armata austriacă şi-i promise în gura mare 7 sau 8 mii de oaste, pentru ca in 
fruntea lor să alunge pe Lăpuşneanul din Moldova. 

Erau numai promisiuni, simple promisiuni, promisiuni curat nemtesti. Cu toate astea, Poarta otomană 
începu a se cam îngriji. Un ceauş fu expediat la Viena cu aparenţa negociatiunilor cu Maximilian, dar mai 
cu seamă pentru a atrage cumva la Constantinopole pe periculosul loan. 

Ceauşul îi descrise perfidia şi debilitatea nemților, cari ştiu numai a făgădui şi pe cari turcii îi 
înfrânseseră în atâtea rânduri; îi zugrăvi generozitatea şi puterea sultanului; pentru care e o nemică toată 
de a da Moldova, ba şi zece tari ca Moldova, la cel mai de pe urmă sclav al său; în fine, îi asigură munţi de 
aur din partea sultanului. 

Ioan patise deja cu creştinii in Polonia şi avuse a face şi cu mahometanii în Cram. 

El se încrezu în cuvintele ceauşului, fugi în taină din armata austriacă, trecu Dunărea şi iată-l in 
Constantinopole. 

10. Popoarele orientale adoară frumuseţea fizică cu care Mahomet îşi împoporase paradisul.loan avea o 
statură uriaşă, cu o constitutiune vânoasă, o înfăţişare bărbătească, în care se vedea că fierbe puterea. 
Aşadară, figura eroului nostru produse acum asupra turcilor efectul ce-l produsese mai nainte asupra 
tătarilor. 

Vizirul Mehmed-Socolli zice agentul francez în raportul său cătră Curtea pariziană "făcând cunoştinţă cu 
Ioan, îl primi foarte bine, în aşteptare de a-l recomanda sultanului". 

Dar nu trecu nici o lună de zile şi, cu toată amicia vizirului, politica Porții otomane ceru depărtarea lui 
Ioan; pe de o parte, sultanul strângea osti pentru a merge contra împăratului Maximilian şi, prin urmare, 
avea trebuinta de a menţine în linişte provinciele Turciei; pe de altă parte, Lăpuşneanul, reaşezat prin 
oştile turceşti pe tronul Moldovei, se arăta în a doua sa domnie mai turc decât turcii şi, prin urmare, avea 
dreptul de a cere ca sultanul să nu proteagă pe un pretendent rival. 

Ioan fu trimis la insula Rodos. 

11. Aci, în patria şerpilor şi a trandafirilor, cunoscută la greci sub numele de 
Makara, adecă ţară fericită; aci, unde fiecare piatră, fiecare peşteră, fiecare colnic 
conservau încă proaspete suveniri şi urme de eroismul cruciaților jerusalemitani; aci 
Ioan petrecu un an şi mai bine. 

Sultanul Suleiman cel Mare muri în 1566 şi-i succese fiu-său, Selim II. (Suleiman 
cel Mare - 6 Noiembrie 1494 — 5/6/7 Septembrie 1566, sultan al Imperiului 
Otoman 1520 — 1566) 

Tot atunci se auzi din Moldova cum că Lăpuşneanul, pesemne pentru pedeapsa 
crimelor sale, slăbi în corp, pierdu vederile şi căzu într-un fel de copilărie periodică, 
mai tristă decât însăşi moartea. 

Profitând de aceste ocaziuni, vizirul Mehmed-Socolli, rămas la putere, chemă din exil pe amicul său Ioan. 
12. Petrecerea lui loan în Constantinopole, în curs de trei sau patru ani, ne prezintă date foarte sigure, dar 
pe care noi nu le putem explica. 

Aventurierul ne apare deodată ca milionar, ca cel mai avut comerciant de pietre scumpe în capitala 
Turciei, intunecand prin bogăţiile şi luxul său pe pasale şi pe agale ! 

În comerţ ne întâmpină lucruri extraordinare, minuni puţin probabile şi, cu toate astea, foarte adevărate; 
principiele de credit, de circulatiune, de concurenţă etc., etc., acele principie, oricât de lărgite, oricât de 
elastice, tot încă se refuză de a ne limpezi unele mistere : negutitorul, ca şi popa, pretinde să-l credem. 

13. Un german care, peste un secol mai în urmă, scrise prima încercare critică asupra vieţii eroului nostru, 
observă, între altele : "Joan deveni domn din prăvăliaş, precum în vechime la romani şi sarmati plugarii 
se urcau la cârma Statului, sau precum astăzi în Belgia comercianții devin capi ai marinei". 

Aceste exemple sunt frumoase; dar Ioan el însuşi, desigur, nu cugetă vrodată de a imita nici pe romani, 
nici pe sarmati, nici pe belgi. 

Planul său era mult mai prozaic. El avea înaintea ochilor probe de ceea ce poate o marfă, şi mai ales o 
piatră scumpă, asupra Porții otomane. 

Cu treizeci de ani mai nainte, dăruind fiicei sultanului Suleiman un simplu giuvaer, Petru Rareş îşi 
redobândise domnia Moldovei. 


Chiar în timpul lui loan, un ovreu din Portugalia, introducându-se prin mărfuri pe lângă sultanul Selim, 

ajunse deodată duce de Naxos. 

Giuvaergiii schimbau un rubin pe o coroană : comerţul plăcu lui loan; şi, ca să-l poată exercita şi mai cu 

succes, el îşi lepădă religiunea pentru a doua oară. 

Crescut i în armenism, ees apoi de catra polonul Firlei, loan imbratig4 acum mahometismul. 

14. Amic cu vizirul, cunoscut cu paşalele mai de frunte, familiar cu însuşi 

sultanul Selim, el pândea cu nerăbdare numai prima ocaziune pentru a apuca de 

mult visatul tron al Moldovei, unde, după moartea Lăpuşneanului, se instală fiu- 

său Bogdan, copil de 15 ani, despre care cronicarii zic că iubea două lucruri 

nenationale : glumele şi pe poloni. În chip de negutitor, Ioan cutreiera neîncetat 

hotarele ţării, când prin Galiţia, când prin Podolia, când la Prut, când la Nistru. 

(Bogdan al IV-lea Lăpuşneanu - domnitor al Moldovei : martie 1568 

februarie 1572. Urmeză la tron după uciderea tatălui său, Alexandru 

Lăpuşneanu, fiind în vârstă de numai 15 ani. Tutore i-a fost mama sa, Ruxandra. 

Bogdan a fost partizan politic şi aderent personal al polonezilor, fata de care 
ta încheie tratate de supunere, şi se şi înrudeşte cu aceştia. Purtarea lui îi 

nemultumeste pe boierii ţării, în frunte cu Ieremia Golia Cernauteanul. Aceştia se temeau mai ales de 

introducerea catolicismului). 

Un amic devotat şi nedespartit, boierul moldovenesc Ieremia Golia, emigrat încă sub Lăpuşneanul, il 

însoțea şi-i înlesnea înţelegerea cu toţi cei nemulţumiţi de domnia lui Bogdan. 

Se formă astfel un partit puternic, în fruntea căruia se puseră toți boierii cei mari, şi carele adresă o 

plângere cătră Poarta otomană. 

15. Sultanul de mult aştepta o asemenea manifestatiune naţională. 

Bogdan era trădător oficial în privinţa Turciei. Îndată după moartea părintelui său, el încheiase un tractat 

cu Polonia, prin care se recunoştea vasal al regelui Sigismund-August, şi de atunci încoace medita numai 

asupra momentului pentru a înceta de a mai plăti tribut Turciei. 

Sultanul, încurcat în luptă cu Veneţia, se făcea deocamdată că nu ştie nemica, temându-se de a mai 

aprinde un alt război în părţile Dunării, la caz dacă moldovenii vor voi a susţine pe principele lor. 

Când scrisorile boierilor sosiră la Constantinopole, cu tânguiri contra lui Bogdan şi cerând pe Ioan, 

sultanul se grăbi a-l trimite la Moldova. 

Turcia tot se mai ferea însă a-şi atrage cumva un război din partea Poloniei; numirea lui loan la domnia 

Moldovei rămase secretă, şi plecarea-i cătră Dunăre fu divulgată a fi pentru treburi comerciale. 

Îl întovărăşea numai o mică oaste, sau, mai bine zicând, o caravană de turci, ca în chip de escortă contra 

nesigurantei drumurilor. 

Trecând prin Tesalia şi Bulgaria, loan mai ademeni în serviciul său o seamă de voluntari serbi, greci, 

bulgari. 

Dar în orice caz, forţa numerică a armatei sale nu putea întrece cifra de 4 până la 5 mii de oameni. 

Nici atâţia nu-i trebuiau, căci îl chema tara. 

16. Când Ioan trecea Dunărea, Bogdan cu toţi ai săi se grăbi a fugi, scăpând din mâna boierilor decişi a-l 

extrada Turciei.De la Galaţi până la Suceava nu se văzu un singur adversar. 

La intrare în capitală, îl întâmpinară boierii şi poporul aclamându-l după anticul obicei strămoşesc 

"părinte al Moldovei", întocmai precum vechii împărați romani se numeau patres patriae. 

Acest măreț titlu moldovenii îl dădeau acelor principi care veneau să-i scape de jugul vreunui tiran : 

Despotă îl primise după alungarea cruntului Lăpuşnean; loan îl căpătă prin surparea nepopularului 

Bogdan, pe care, precum ziserăm, ţara nu-l putea suferi din cauza gusturilor sale pentru glume şi pentru 

poloni. 

17. Pe când acestea se petreceau în Moldova, Bogdan, închizându-se în cetatea Hotinului, cerşitorea 

sprijinul regelui Sigismund-August şi al magnatilor amici din Polonia. 

Regele făcu tot ce putu, sărmanul : trimise o ambasadă la Poarta otomană, dar ambasadorul se întoarse 

înapoi fără nici un rezultat, afară numai că fuse luat în râs de cătră lon-vodă, care-l lăsă să treacă în linişte 


prin Moldova, dupa ce insa intr-o audienta il regalase cu o catatura atat de furioasa, incat bietul diplomat 
începuse a tremura, recunoscând că n-a văzut o altă mai înfricoşată. 

În adevăr, eroul nostru avea neşte ochi mici şi negri, în cari se răsfrângeau cu o deosebită energie şi 
repeziciune toate pasiunile şi toate mişcările sufletului : în momente de mulţumire, prin expresiunea cea 
mai simpatică, în momente de mânie se umpleau de sânge, fulgerând din umbra unor stufoase sprincene ce 
se îmbinau, zburlite prin convulsiva acţiune a nervilor. 

Magnaţii, cuscri ai lui Bogdan, isprăviră ceva mai mult decât regele. Cu vai, cu chiu cum se zice ei reuşiră 
a aduna ca la 3000 de luptători aleşi, unul ca altul, tot juni din familiele cele mai ilustre ale Poloniei. 

18. Pe lângă stăpânirea Hotinului, cea mai puternică fortereta a ţării, şi pe lângă ajutoare polone, Bogdan, 
ca toţi principii destronati, mai număra vro câţiva partizani între boieri. 

Pentru a se feri de duşmani casnici, lon-vodă îi puse pe toţi sub sabie. 

Aristocratia se înfioră, văzând in mâna ţiganilor, cari exercitau in România profesiunea de calai, pe 
boierii cei mai de frunte, pe stâlpii nobilimii, mai cu seamă pe bătrânul lonaşcu Zbierea, mare vornic al 
Tarii-de-Jos şi dintr-un neam de cele mai antice ale Moldovei. 

Capul său se rostogoli la picioarele gâdelui tocmai în ziua de Paşti. 

loan-vodă vru să arete că nu poate fi scuteala sărbătoarii pentru a pedepsi orice ameninţă siguranţa 
statului. Țara mai întâi de toate; Paştile mai pe urmă ! 

19. Noul vornic de Tara-de-Jos, Dumbravă, era de neam mic, dar avea o inimă mare : lon-vodă îl insarcina 
a respinge invaziunea polonă. Instrucţiunea ce-i dede domnul cu această ocaziune ne aduce aminte de 
principiul marelui Scipion : "Lasă dușmanului nu numai mijlocul de a fugi, dar încă însuţi înlesneşte-i 
calea". 

Dumbravă avea vro 6000 de ostaşi aleşi, din districtele Tarii-de-Jos, Soroca, Orhei, Fălciu, din vechime 
renumite ca cele mai belicoase în Moldova; cătră cari se mai adause un contingent de turci basarabiani, 
veniți, după cererea lui lon-vodă, sub comanda sangiacului de Ak-kerman. 

Cu atari oşti era lesne de a sfarama pe cei 3000 de poloni, azardati într-o tara străină şi antipatică; dar 
domnul Moldovei nu avea nici un zor de a-şi atrage ura unui puternic regat învecinat, a cărui amicie, din 
contra, el prevedea deja că-i va putea servi la un timp de nevoie. 

Astfel, Dumbravă primise ordinul de a cruța pe duşmani. 

20. Polonii trecură Nistrul mai sus de Hotin şi începură a se pogori spre Prut, trecând prin famosul Codru 
de la Cosmin. Un codru teribil ! Acolo, cu optzeci de ani 
mai nainte, strămoşul lui Ion-voda, Stefan cel Mare, 
strivise floarea armatei polone; şi oasele celor secerati în 
acea zi rămâneau până acum elocuenti marturi; formând 
numeroase movile de schelete albe pentru verdeata cea 
viuă a arborilor. 

Tot pe acolo intrase, cu zece ani mai nainte, polonul 
Laski, aducând la domnie pe Despota contra 
Lăpuşneanului. 

Tactica polonilor era de a alege totdauna acea tristă cale 
în invaziunile lor asupra Moldovei; curagiul lor se 
aprindea prin simţul de răzbunare, căci nu se afla nici 

unul din ei a cărui familie să nu fi plâns vreo victimă, un CODRII COSMINULUI 
tată, un bunic între cei căzuţi din mâna marelui Ştefan ! 
21. În capul polonilor se afla Mielecki, cel mai bun general al lor de atunce, pe care, cu câteva luni mai în 
urmă, ei cât p-aci erau să şi-l aleagă rege, numai în favoarea strălucitelor sale merite personale. 

Lipsit de artilerie, el trimise la Hotin de aduse toate tunurile cetăţii, şi apoi păşi la vale pe ţărmul Prutului, 
până în dreptul Stefanestilor, adică pe aceeaşi linie cu Suceava, punctul obiectiv al invaziunii. 

Aci vornicul Ionascu Zbierea, să mai fi trăit, era să unească oastea moldovenească din Tara-de-Jos cu acea 
polonă şi apoi să meargă cu toţii asupra lui lon-vodă. 

Moartea trădătorului, de care Mielecki se instiinté prea târziu, dărmă planul duşmanilor : în loc de 
Zbierea, ei găsiră pe Dumbravă. 


= Avantposturile moldovene, împrăştiate pe ambele 
tarmuri ale fluviului, se retrăgeau mereu 
denaintea polonilor şi, în fine, trecură Prutul în 
speranță de a-i atrage după sine asupra corpului 
armatei moldovene, ascuns în neşte păduri 
nestrăbătute mai sus de Hârlău : acolo duşmanul 
ar fi fost silit de a depune armele chiar fără 
vărsare de sânge. 

Polonii  înţeleseră greşeala şi, infiorati de 
suvenirea infernală a codrilor Moldovei, începură 
a da dos pe o cale mai scurtă drept spre Hotin. 
Atunci Dumbravă se puse a-i urmări, supărându-i 
din cand in când prin jucăria unor mici atacuri de avantgardă, in care el tinea înadins tot pe turci, pentru ca 
să dea a înţelege, în cât priveşte pe înşişi moldovenii, că ei ar fi bucuroşi de a nu avea duşmănie cu regatul 
polon. 

În acest mod, ajungând până la Nistru, Mielecki se răzemă de cetatea Hotinului.Dumbravă se opri şi el. 
Pozitiunea inamicilor devenea din ce în ce mai critică; ei nu puteau a se închide în fortăreață, unde caii lor 
ar fi pierit de foame; nu puteau furagea din cauza exploratorilor lui Dumbravă, ce-i pândeau în toate 
unghiurile; nu puteau a se întoarce în Polonia, căci Nistrul se afla tocmai atunci în periodul său de 
creştere. 

Strânşi în chingi, bietii fugari se adresară cu rugaminti cătră capul 
contingentului turc, cerând permisiunea de a se retrage în Polonia şi jurându-i 
de a nu se mai vâri în trebile Moldovei. 

Poate să fi fost şi bani la mijloc; orientalii, începând de la sultan şi până la 
ultimul derviş, nu fac nemic fără daruri. 

Oricum să fie, sangiacul de Ak-kerman se dede cu oastea-i în lături. 

Dumbravă, credincios politicii lui lon-vodă, făcea chip că impusca în duşmani; 
dar în realitate glontii alunecau tot dasupra capetelor. 

În curs de cinci zile polonii abia putură opera trecerea furiosului fluviu; şi când WILLIAM 

se văzură, în fine, pe ţărmul opus, ei se îngenucheară şi multumira lui lie Rada a 
Dumnezeu. 

22. "Evenimentele se repetă", zise marele Shakespeare. În zilele noastre Moldova privi reînnoindu-se o 
altă încercare polonă, soră-geamănă cu acea din timpii lui lon-vodă; cu simpla diferenţă că în locul unui 
Mielecki era un Milkowski : precum vedeţi, azardul asemănă până şi numile capilor ! [William 
Shakespeare (23 aprilie 1564 - 23 aprilie 1616, a fost un dramaturg, poet şi creator de sonete englez, care 
este considerat a fi cel mai mare scriitor al literaturii de limba engleză]. 

În ambele cazuri o mână de oameni nesocotiti cutezară a înfrunta o tara. 

În ambele cazuri polonii cei din 1572 prin afişarea persoanei lui 
Bogdan-voda, cei din 1863 prin proclamatiuni în ziarul Românul ne 
incredintau că vin ca amici, nu ca duşmani. 

În ambele cazuri, domnii români, deopotrivă bazati pe consideratiuni 
de o înaltă politică, recomandară generalilor în 1572, vornicul 
Dumbravă, în 1863, colonelul Călinescu de a menagia nebunia 
adversarilor. 

În fine, în ambele cazuri, polonii retrăgându-se cu ruşine, îşi găsiră 


ibe a at) totuşi admiratori : pe cei din 1572 îi celebrau istoricii lor naţionali, 
k yh NA pia pe cei din 1863 vai nouă ! îi celebrase chiar un român, al cărui nume 
oy $ îl dăm tăcerii pentru a nu huli pe cine nu ne poate răspunde ! 
23. Hotinul tot rămase în posesiunea polonilor. Despre apus îl 
KOCKHAUSEN - KOKNESE apărau muri foarte înalți şi şanţuri foarte adânci; despre răsărit 
stâncele Nistrului. 


Un călător care-l vizitase chiar în zilele lui Ion-voda îl asemănă cu Kockenhausen in Liflandia (Letonia); 
un alt călător, cu Convay în Anglia; un al treilea, cu Rumilihissar de lângă Constantinopole. O naivă 


traditiune naţională încredinţează că prima fundatiune a forteretei se urcă în epoca pe când domnul Hristos 
umbla pe pământ. 

Temându-se ca polonii să nu retina acest bulevard al ţării ca o bază de operaţiuni în aşteptare ca 
destronatul Bogdan să-şi adune o altă oaste mai puternică, lon-vodă trimise pe episcopul Isaia 
Radauteanul cu alti deputaţi de frunte pentru a neguta un tractat de pace. 

Polonii simtira deja ce fel de brat tine cârma Moldovei. Cu o amabilitate nepilduita până atunci din parte- 
le, ei se grăbiră a îndestula toate cererile lui lon-vodă. 

Fugarul Bogdan ar fi fost extradat să nu fi fugit din Polonia; in lipsă-i fu remis în mâinile ambasadorilor 
moldoveni un frate al sau, pierit apoi fara veste in robia turceasca. 

Cetatea Hotinului fu înapoiată Moldovei. Pentru a arăta toată importanţa acestei acuizitiuni, căpătate atât 
de lesne contra speranţei, lon-vodă numi părcălabi doi bărbaţi pe cari punea temei ca pe sine însuşi; socru- 
său, boierul Lupea Hurul, şi cel mai intim al său amic, Ieremia Golia, cu care-l văzurăm mâncând 
împreună pâinea strainatatil... 


DOMNUL 


Era grato alli amici, alli nimici terribile; giusto con i sudditi, infedele con li esterni... 
Era iubit de amici, teribil pentru inamici, just cu supușii, perfid cu străinii... 
- Macchiavelli, Vita di Castruccio 


1. In fine, eroul nostru se văzu stăpân liniştit al Moldovei. 

Hotinul era asigurat. Pe turci îi avea patroni, pe poloni amici. Rivalul Bogdan rătăcea prin lume : din 
Polonia trecu la Viena, din Viena la Drezda, din Drezda la Paris, din Paris la Copenhaga, în sfârşit, la 
Moscva, unde se povesteşte că ţarul, cosându-l într-un sac, l-ar fi aruncat în fluviu. 

2. Un filozof antic zise, sunt acum două mii de ani : "Când cerul voiește a încredința unui om ales o mare 
misiune, el începe totdauna prin a ispiti sufletul şi cugetul său în amărăciunea zilelor grele; îi oboseste 
muşchii şi oasele prin lucrări dureroase; îi aruncă fiinţa în toate lipsele sărăciei şi ale nevoii; vrea ca 
faptele lui să capete tot rezultate contrare celor dorite; în sfârşit, ti aţăță inima, îi întăreşte firea, ti 
măreşte şi adauge forțele prin o energie fără care el n-ar fi fost în stare de a-şi împlini înalta ursita". 

Aşa fu trecutul lui lon-vodă până a dobândi tronul Moldovei : în curs de o jumătate de secol, el nu 
cunoscuse decât vagabonde colindări din ţară în ţară; speranţe la tot pasul amăgite; dureri morale şi muncă 
fizică ! 

Să vedem care fu misiunea cea mare ce-i incredintase cerul. 

3. Armenist din leagăn, luteran în Polonia, turcit în Constantinopole, lon-vodă se arătă creştin ortodox ca 
domn al Moldovei, precum s-ar fi arătat catolic să fi domnit în Spania. 


Cezar în Galia adoră pe zeii druizilor. Napoleon în Egipt se închină in geamia mamelucilor. Oamenii cei 
mari, Cezarii şi Napoleonii, nu au toți decât o singură religiune : religiunea nestrămutată în fundul inimii 
lor ca albia mării, pe când cultul exterior se alunecă pe marginile buzelor, ca undele ce se joacă pe 
suprafaţă. 
4. În mai putin de doi ani de domnie în pace, lon-vodă introduse în tara sa următoarele cinci reforme, afară 
de câte ne mai rămân până acum necunoscute : 

1. Controlul personal al actelor emanate din cancelaria domnească; 

2. Schimbarea capitalei; 

3. Eliberarea poporului de jos din jugul aristocrației clericale şi laice; 

4. Baterea monetei naţionale de aramă; 

5. Stricteta contributiunilor fiscale. 
Şi toate astea Ion-voda le făcuse fără ajutorul unei "camere legislative": camerele legislative nu fac un "2 
mai”. 
5. Până la 1572 nu găsim asupra tranzactiunilor în interiorul ţării nici un document subscris cu mâna 
domnească. 
Am văzut cu ochii noştri cel puţin vro zece mii de documente originale : vorbim dupre câte am putut 
vedea. 
Marele logofăt, ca prim cancelar al statului, întipărea pe hârtie sigilul princiar în josul crisoavelor, sau îl 
anina pe şvară de mătasă cătră pergamenă; apoi uricarul, adecă scribă, îşi subsemna numele undeva în 
coadă; şi, în fine, fără vro altă formalitate, documentul, care putea să fi fost chiar pe o sută de moşii, trecea 
bun dat în mâinile celui în drept. 
Se întâmpla, fireşte, că marele logofăt, ca om şi mai ales ca ministru, abuza de sigilul princiar : domnul nu 
ştia nemica. 
Ion-voda, cel dintâi, văzând nedreptatile ce se puteau face fără ştirea-i, începu a subscrie el însuşi, 
specificând uneori cu propria sa mână până şi data documentului. 
În primul an al domnirii sale el schimbă, unul după altul, doi mari logofeti : cel al treilea nu mai cuteza a 
glumi cu încrederea lui vodă. 
6. Până la 1572 capitala Moldovei fu Suceava. Ea se bucură de această prerogativă în curs de trei sute de 
ani, avea 16.000 de case, 40 de biserici, mai multe palaturi, un fluviu limpede, o pozitiune pitorească şi un 
castel care, cu un secol mai nainte, respinsese toată furia ] 
unei puternice armate polone. 
Totul dară se părea a-i asigura linistita posesiune a vechilor 
sale drepturi, consantite prin o triplă paragrafie 
"memorială". 
Deodată, peste câteva luni de domnie, lon-vodă strămută 
scaunul țării la Iasi. 
Acesta era un orăşel mic şi fără apă. Domnii cei vechi, 
cărora le plăcea a clădi palaturi oriunde se opreau câte două- 
trei zile pe an, desfătându-se cu vânatul prin codrii 
invecinati, zidiseră şi aici un frumos castel de piatră la 
capătul sudic al târgului, pe marginea unei râpe, încât să 
poată servi la nevoie şi în timp de război. 
Mai avea Iaşul o capişte armenească, o capelă catolică şi trei biserici române. 
În fine, îl împodobea o baie de piatră de arhitectură orientală. 
Astfel, se părea că nemic nu putea prevesti acestui târguşor un viitor strălucit între oraşele Moldovei. 
Se naşte întrebarea : care cauză sa fi putut împinge pe lon-vodă de a părăsi Suceava ? de a imbratisa Iaşul 
T 
Suceava se afla aşezată prea aproape de hotarele polonoungare, prea departe de turci si de tătari, încât 
principele, în caz de război, lesne putea fi surprins prin o invaziune din partea Galiției sau a Transilvaniei, 
pe cand, totdeodată, el nu putea ajunge la timp pentru a impiedeca o invaziune de peste Nistru sau de peste 
Dunăre. 


"CETATEA SUCEAWA 


Iaşul sta în mijlocul Moldovei. Acest suprem avantagiu strategic era de ajuns pentru a determina alegerea 
lui lon-vodă. 

Decis a impune respect tuturor vecinilor, el căta să-şi ridice un cuib central, de unde să poată veghea în 
toate părţile, ca vulturul ce de pe vârful stâncii pândeşte şi pe puşcaşul de care trebui să se ferească, şi 
biata turmă din care îşi va ochi o victimă. 

7. Strigat-au oare sucevenii contra Iaşului în 1572, precum strigă acum ieşenii contra Bucureştiului ? 

E sigur că prin retragerea capitalei, Suceava, care nu mai are nici 1.000 de case, pierduse peste 90 la 
sută.E sigur că atunci nu era pusă în joc sublima cestiune a unirii, pentru care saltă orice inimă română. 

E sigur că Ion-voda nu lăsă Sucevei, drept mângâiere, nici măcar o curte de apel sau o universitate.E 
sigur...ŞI, cu toate acestea, istoria nu ne arată să se fi plâns sucevenii. 

8. Tot ce rămăsese fostei capitale din antica-i strălucire era sicriul cu moaştele unui sânt. 

loan cel Nou aşa-i zicea pe nume era trapezuntean de origină; căci românii, ei singuri între toate 
popoarele creştine, nu produseră nici un sânt calendaristic din propriul lor 
sân, lăsând această sarcină oficială muscalilor şi grecilor, între cari cei 
vrednici de împărăţia cerului se numărau totdauna cu milioane. 

Cu vro doi secoli mai nainte, un domn foarte religios cumpără, aduse în 
Moldova şi aşeză în biserica mitropolitană de la Suceava moaştele 
fericitului, pe care-l declară a fi patron al ţării. 

De atunci încoace, mai mult din patriotism decât din bigotism, sântul cel cu 
diploma de national deveni obiectul celei mai înfocate veneratiuni din partea 
moldovenilor; la ziua lui, Suceava se umplea de numeroase gloate de 
bărbaţi, femei, copii, veniţi în peregrinagiu de prin toate unghiurile ţării. 

Străinii afirmau cum că tot cultul moldovenilor se mărginea în adoratiunea lui Ioan cel Nou : în adevăr, 
noi ne închinam numai aceluia pe care-l credeam că ne apără tara. 

Moaştele sântului formau unul din principalele venituri ale Sucevei; loan-vodă respectă această 
proprietate; şi sermanii suceveni, atinşi la slăbiciune, rămaseră mulţumiţi. 

9. Privind asupra stării sociale a ţării sale, eroul nostru vedea o naţiune mare zbuciumându-se sub apăsarea 
unei clase mici, asemena atletului muşcat de un şerpe : era statua lui Laocoon, dar o statuă vie şi de 
proportiuni imense ! 

De o parte sta ceea ce cronicele noastre numesc tara; de alta parte sta F 
ceea ce nu era "țară" : boierii şi călugării. Țară erau multi, erau aproape |. 
toți, dar vai ! curat numai "suflete". 

Boierii şi călugării erau puţini, erau vro câțiva, dar "materie" : toate 
pământurile, toate veniturile, toate folosurile erau ale lor; şi oricine nu 
era din ei nu avea nici atâta loc propriu cât trebuie pentru o 
înmormântare. 

Rezultatul acestei stări de lucruri îl descrie cronica ţării : "În Moldova 
au cei mici despre cei mari acest obicei de pier fără județ, fără vină, 
fără seamă !" 

Ti se pare că auzi răsunetul cântecelor ţărăneşti din întunericul feodal 
al evului mediu : "Stăpânii ne fac numai răutăţi; ei nu ne dau nici 
cuvânt, nici dreptate; ei au toate, iau toate, mănâncă toate, lăsându-ne 
a trăi în sărăcie şi în durere"... 

Între cronica lui Urechea gsi cânteculu lui Robert Wace este la mijloc o distanţă de trei secoli; dar între 
clăcaşii români şi servii feodali noi nu vedem nici o distanţă. 

10. Într-un stat astfel constituit, principele putea să-şi aleagă numai una din trei căi : sau să ţină cu boierii 
şi călugării contra poporului, ori se ţină poporul contra boierilor şi călugărilor sau, în fine, să-i împace unii 
cu alţii. 

Câteşitrele metodele fură încercate. Cu poporul contra boierilor şi călugărilor tinuse Petru Rareş; el muri 
pe tron, după o domnie glorioasă aproape de douăzeci de ani. 


AO 


Cu boierii şi călugării împotriva poporului tinuse Alexandru Lăpuşneanul în prima sa domnie : fu trădat, 
răsturnat şi alungat. 

A împăca poporul cu boierii şi călugării se silise Iacob Despota : atrăgându-şi o neîncredere din ambele 
părțile, el pieri sub loviturile unei coalitiuni universale. 

Aceste trei exemple erau toate proaspete; avându-le plăpânde denaintea ochilor, loan-vodă, chiar din 
egoism, îşi alese calea prin care scăpă națiunea din ghearele clasei, pe cei multi din mâinile celor puţini, 
pe turma din gura lupului. 

11. Am văzut cum un mare vornic pieri sub cuțitul calăului chiar în ziua de Paşti. 

Alţi boieri îi urmară unul după altul, deşi nu toţi avuseră plăcerea de a muri infruptati de ouă roşii. 

"De pre boierii de cinste şi cei mai de jos sabia lui loanvodă nu lipsea, ci cu multe feluri de morți ti 
omora", zice cronica ţării. 

12. Monastirile consumau în trândăvie şi în desfrânări sudoarea Moldovei. 

Ioan-voda dede o pildă neauzita până atunci în istoria românilor. 

Un vlădică fu convins de crima celei mai negre nemoralitati; divanul domnesc execută întocmai o legiuire 
din Codicele Teodosian; "Sodomitul să piară prin flăcări în prezenţa poporului"; mărşavul episcop fu 
ars de viu; loan-vodă ţinea prea mult, pesemne, la litera dreptului roman ! 

Mitropolitul, putred de bogății, adunate prin vânzarea cuvântului lui Dumnezeu, scăpă de caznă şi de 
moarte fugind la munţi. 

Un boier, care dintâi trădase pe trei domni în şir, apoi se făcuse căpitan de haiduci de codru şi, în fine, 
crezu a-şi ascunde urâtul trecut îmbrăcând haina cea fatarnica a monachismului, fu îngropat de viu în 
pământ. 

"Temnitele erau pline de călugări", zice cronica ţării. Fariseii îşi răzbunară într-un mod curios : nici într-o 
monastire a Moldovei nu ni s-a întâmplat a găsi portretul lui loan-vodă sau numele său înscris în vreun 
pomelnic; iară peste o sută de ani mai încoace, un 

mitropolit îl şterse chiar din catalogul domnilor ţării, pe care-l scrisese în versuri şi în care, bunăoară, 
cânta în următorul mod virtuțile Lapusneanului : 

Domni ş-acesta bine, şi-n Slatina-şi fece "Monastire frumoasă, pe toate le-ntrece |" Apoi de ! 

13. Ura sa pentru boieri şi călugări, despretul său pentru aristocrația de tot felul, loan-vodă, în unele 
cazuri, ştia să le manifeste şi fără ajutorul gelatilor. 

În toată Moldova cei mari îşi mascau faptele lor cele neevangelice prin cea mai zeloasă păzire a posturilor; 
pe când ţăranii, din contra, destul de storşi numai prin apăsare se fereau de a mai slăbi şi mai mult prin 
lăsări de carne şi, de brânză dacă aveau cumva, din întâmplare, vreuna din acestea. 

"La munteni, boierii şi poporul sunt deopotrivă religioşi, zice un călugăr oriental în interesanta sa 
călătorie; dar în Moldova chiar postul cel mare îl observă numai clasale de sus; iară încât priveşte pe cei 
de jos, ei de loc nu-l bagă în seamă, şi ireligiozitatea lor, cea mai mult decât tătărească, merge până 
acolo încât patriarcul de Antiochia când intra în casele lor, ei nu ieşeau înaintea lui nici măcar cu o 
fărâmătură de pâine"... 

Ei bine ! loan-vodă era întocmai ca ţăranii cei nelegiuiti ai ţării sale. 

Un cronicar mare-logofăt strigă cu un fel de spaimă bigotă : "nu cred să fi fost creştin pravoslavnic, că de 
ar fi fost creştin, nu s-ar fi însurat în postul mare |” 

Un cronicar mitropolit îl numeşte : "Joan cel Rau". Şi marele logofăt şi mitropolitul aveau dreptate...din 
punctul lor de vedere. 

14. Ucizând pe boieri şi pe călugări, până atunci atât de puternici, loan-vodă, pentru o deplină siguranţă, 
luă măsuri ca să-i împiedice de a-şi uni forţele contra tronului; măcar că orice ligă e prea slabă când nu o 
susține poporul de jos. 

Precum ziserăm, toţi aristocrații, atât clerici, cum şi laici, aveau un singur Dumnezeu : egoism, interes 
personal, ban. 

Ioan-voda îşi dede un frumos spectacol făcându-i să se bată unii cu alții, pe când el îi bătea pe toți 
deopotrivă. 

Luând, bunăoară, o moşie monastirească, el o dedea unui boier : iată călugării tipand contra boierimii ! 
Sau, luând proprietatea vreunei monastiri, o dedea unei alte : iată cele două monastiri intrând în luptă ! 


Sau, in fine, luând de la boierul cutare, dedea unui alt boier; iată boierii înşfăcându-se de par ! 
Tara râdea, privind întresfâşiarea foştilor săi apăsători. Domnul râdea văzând cât de proastă e lumea ! 
15. loan-vodă nu împroprietări pe ţărani; nu! căci se ferea de o criză ale cării efecte, pe de o parte, nu erau 
destul de limpezi, iară pe de alta, nu puteau să-şi manifeste fructele lor cele bune decât numai doară după 
un şir îndelungat de ani, stracurati în tristă şovăitură. 
Împroprietărirea ţăranilor din proprietatea cea uzurpată clerico-boierească este o bucăţire în urma cării, ca 
rezultat imediat, cei puţini bogaţi sunt foarte saraciti şi cei multi săraci nu sunt de loc imbogatiti : zecimi 
de ani trebuie să treacă mai nainte de a reveni lucrurile la o nouă stare normală, mai bună, fireşte, decât 
starea normală cea veche... dar până atunci ? până atunci egalitatea pentru toţi şi în toate ! 
Ioan-voda improprietarea nu numai pe ţărani, ci chiar pe ţigani, când acei ţigani aveau mijloace de 
a-şi plăti peşin o proprietate; când nu, nu : ci-i înzestra încet-încet cu nişte atari mijloace, 
intrebuintand un metod prin care, departe de a produce o criză, el, din contra, înflorea finanţele statului. 
Secretul eroului nostru era de o simplitate nespusa; el nu lăsă pe boieri şi pe călugări să abuze cât un fir de 
păr de munca ţăranului. 
Ioan-voda vedea că ciocoiul ia aproape tot câştigul ţăranului, despoind astfel totdeodata vistieria ţării, 
căriia boierii şi călugării nu-i dădeau nemica, iară ceilalți nu mai aveau de unde să-i dea. Jos abuzul ! 
numai atâta. 
16. Aice e locul de a analiza cestiunea proprietăţii teritoriale la romani, după vechile noastre legi, nescrise, 
dar cu atât mai rationale, bazate nu pe imaginatiunea vreunui jurist, ci pe însăşi natura cea intima a 
poporului. 
Boierii sau monastirile nu erau proprietari, ci numai neşte posesori ereditari ai respectivelor porţiuni 
teritoriale, cari dentru-ntâi le-au fost acordate lor din partea domniei ca locuri deşerte şi fără valoare, 
pentru a le coloniza cu oameni şi a le da astfel o utilitate. 
Domnul ţării rămânea totdauna adevăratul proprietar al întregului teritoriu national, încât boierul sau 
monastirea, având facultatea de a vinde, de a schimba, de a ipoteca, de a dărui moşiele lor, pentru fiecare 
din atari tranzactiuni trebuia să capete o nouă specială incuviintare domnească, condiționată printr-o dare 
în bani sau in natură, şi în care principele întărea acuizitiunea noului posesor prin următoarele 
caracteristice cuvinte : "i-/ dăm lui acel sat, etc." 
Pe baza acestei constitutiuni a proprietăţii teritoriale, ţăranii români aveau duble îndatoriri; unele cătră 
fiscul domnesc, altele cătră posesorul ereditar, din cari cele principale erau : 
Îndatoririle ţărăneşti cătră fisc : 

1. Dări şi gloabe judiciare, precum, de pildă : bani de divorţ, bani de măritiş, gloabe pentru furturi, 
duşegubine pentru omoruri etc. 

2. O mică sumă bănească anuală şi dijmă în natura de oi, de porci, de miei. 
Din toate aceste venituri ale fiscului, posesorul moşiei isi retinea, ca un fel de răsplată pentru munca 
perceptiunii, câte o a treia parte. 
Îndatoririle ţărăneşti cătră posesor : 

1. Trei zile de lucru, anume : una arând, alta cosind, a treia secerând. 

2. De două ori pe an, la Crăciun şi la Paşti, daruri numite "cinste", anume : ouă, găini, caşuri. 
Sub domni de principie aristocratice, fie prin concesiuni formale, fie prin îngăduiri tacite, boierii şi 
călugării reuşiră, pe de o parte, a uzurpa toate folosurile, câte se cuveneau fiscului şi din cari ei nu aveau 
drept decât numai asupra unei treimi; pe de altă parte, de a şterge cu desăvârşire conditionalitatea 
obligatiunilor ţărăneşti, silind pe săteni să le lucreze şi să le dea mai în toate zilele ! 
Fiscul se fecunda mai ales prin confiscatiuni; prin vami, câte nu încăpuseră încă în mâinile particularilor; 
prin dijma de ceară şi de miere. Dările teritoriale, adevărata avutie a unui stat bine constituit, erau ca şi 
nule. 
Restrângând cu totul drepturile cele abuzive ale seniorului asupra câştigului țărănesc, loan-vodă ajungea la 
trei scopuri de o importanţă supremă : 

1. Îmbogăţea pe țărani, adică pe cei multi, sau, şi mai bine, pe cei "toți". 

2. Luând de la țărani numai 1/5, 1/10 din câte le răpea seniorul, umplu visteria ca niciodată. 

3. Reuşi a deveni idolul acelora ce erau "tara". 


Si, cu toate astea, el nu improprietarise pe tarani ! 

17. Un alt fapt concurge a proba geniul administrativ al lui loan-vodă. 

Pentru tranzactiuni importante, privitoare mai cu seamă la clasa de sus, Moldova intrebuinta bani străini 
de aur şi de argint, cari intrau în tara, în mare câtime, în schimb pentru exportatiunea vitelor. 

Dar banii de aramă erau puţini, încât ţăranul, în tranzactiunile sale cele mici, se vedea forțat de a opera 
mai mult în natură moneta cea mai nedreaptă şi mai nesigură. 

Domnii precedenţi, Despota şi Lăpuşneanul, făcură bani naționali de argint, ei nu se gândiră la nevoile 
țăranilor. 

Ioan-voda pricepu pe dată toate avantajele monetei 
de aramă, a cării fabricatiune, costând putin statului, 
aducea totodată foloase prin îmbogățirea ţăranilor 
vrea să zică a fiscului. 

Gologanii naționali începură, în fine, a circula prin 
toate unghiurile Moldovei. 

Pe lângă altele, ei familiarizau ţara cu icoana 
frumoasei figure a principelui, în giurul căriia se citea 
patrioticul titlu : "Părintele Moldovei". 

E de observat că ei fură la noi nu numai cei dentâi 
bani de aramă, ci încă cei dentai cu o inscriptiune românească, nu latinească, ca pe ai lui Despota şi 
ai Lăpuşneanului, nici slavonească, ca pe cei anteriori. 

Boierii şi călugării vorbeau latineşte şi slavoneste; ţăranul româneşte. 

18. Puternicul patronagiu, acordat poporului de jos contra claselor de sus, avea în ideea lui Ioan-voda, 
precum lesne ne-am putut convinge, mai cu deosebire o ţintă financiară. 

El făcu acum în privinţa ţăranilor întocmai ceea ce regii occidentali făcuseră mai nainte în privinţa 
comunelor municipale, eliberându-le din jugul seniorilor feudali : imensele abuzuri neregulate ale 
aristocraților izolaţi se prefăcură într-un venit periodic al fiscului, mai moderat individualmente şi colosal 
în totalitate; cursul apei fu schimbat şi canalizat în profitul tronului, astfel încât pâraiele cele împrăştiate, 
numeroase şi umflate, se reduseră deodată la proportiunile unui singur fluviu de aur. 

Aşadar, e vederat ca, imbunatatind soarta ţăranilor, loan-vodă avea dreptul de a cere din parte-le nu numai 
o recunoştinţă morală, ci încă pe acea materială, manifestată prin exactitate şi sinceritate în plata dărilor 
fiscale, cari formau acum o mică parte din câte le storceau obicinuit boierii şi călugării. 

Lipsa sau abundanta financiară a unui stat, în cele mai multe cazuri, nu depind de sărăcia sau avutia ţării, 
ci numai şi numai de modul perceptiunii impozitelor; încât un popor sărac poate să aibe un fisc abundant 
din cazua unei perceptiuni energice şi bine organizate, pe cand, din contra, un popor avut poate să aibe un 
fisc lipsit din cauza unei perceptiuni molesite şi rău organizate. 

Ion-voda reuşi de a face ca banii să curgă, aşa zicând, de la sine, în visteria domnească, fără concursul 
unei miriade de agenţi salariaţi, fără directorate statistice, fără comptabiliate franceză, fără inspectori 
financiari : el se mulţumi a aplica în toată rigoarea teribila lege penală contra neplatei dărilor. 

Mai bine legi puţine, dar bine executate ! Iată tabloul ce-l dă un biograf contimpuran al lui loanvodă 
:"Dacă cineva vindea fără ştirea domnească un strugur din vie, sau orişicare lucru supus censului, pe 
unul ca acela Ioan-voda, înfigându-i o verigă prin nările nasului, cu mânile legate la spate, il da calăilor, 
ca să-l biciuiască pe pieţe publice, şi apoi cadavrul lăsă zăcând fără înmormântare, hrană câinilor \" 
Astăzi legile noastre pedepsesc cu temnita pe debitorul unui particular, de cele mai multe ori ale unui grec 
sau ovreu, căci românii nu prea au bani de dat cu împrumut...debitorul statului rămâne nepedepsit. 

Prefer sistemul lui loan-vodă. 

19. Istoricii incriminează cruzimea eroului nostru. Sunt nedrepti. lată ce zise peste doi secoli şi jumătate 
Napoleon cel Mareb, când istoricii îl incriminau şi pe el de cruzime (Napoleon Bonaparte - 15 august 
1769, Ajaccio, Corsica - 5 mai 1821, în insula Sfânta Elena, cunoscut mai târziu ca Napoleon I şi initial ca 
Napoleone di Buonaparte, a fost un lider politic şi militar al Franţei, ale cărui acţiuni au influenţat puternic 
politica europeană de la începutul secolului al XIX-lea) : 

"Am ţinut totdauna cu majoritatea poporului, la ce, oare, mi-ar fi putut servi crima ?" 


O logica sublima ! 

Ioan-voda tinuse şi el totdauna cu majoritatea poporului. Majoritatea poporului îl iubea, ca nici pe unul din 
câţi l-au proces şi i-au succes pe tronul Moldovei. 

Înşişi istoricii cei încriminatori recunosc, toţi într-o voce, suprema popolaritate a lui loan-vodă. 

Deci unde e crima ? Nu e crud acel principe care, cu preţul câtorva capete aristocratice şi cu neîmblânzita 
păzire a legii, îşi cumpără idolatra iubire a ţării întregi. 

20. Miraculosul rezultat al administratiunii lui loanvodă se poate exprima prin puţine cuvinte. 

În 1572, la intrarea-i în domnie, toate calamităţile erau grămădite asupra Moldovei. 

O teribilă ciumă zeciuia prin sate şi prin oraşe ! Un comet speria imaginatiunea poporului ! O furioasă 
inundație devasta câmpiele. Visteria era secată prin nebuniele lui Bogdan-vodă, care se plimba cu 
trăsuri acoperite cu argint şi aur. 

Turcii şi tătarii, veniţi în ajutorul lui loan-vodă, nu se putură reţine, fireşte, de a nu comite jafuri, violinte, 
omoruri. 

În fine, era un potop de rele ! În curs de doi ani, principele nostru realiză visul domnilor celor mai mari; 
finanţele erau în floare şi contribuabilii mulțumiți. 

21. Cronicarul Urechea servise in tineretele sale, ca uricar sau scribă, la 
curtea lui loan-vodă; dar era aristocrat din una din familiele cele mai ilustre 
ale Moldovei, înrudit cu ceilalți boieri, devotat călugărismului şi, prin 
urmare, duşman sistematic al stăpânului său. (Grigore Ureche - 
aproximativ 1590 — 1647, a fost primul cronicar moldovean de seamă, a 
cărui operă a ajuns până la noi. Născut pe la 1590 sau 1595, Grigore a fost 
fiul lui Nestor Ureche, boier instruit deținând funcții politice importante la 
sfârşitul veacului al XVI-lea, în repetate rânduri purtător de solii la Poarta 
Otomană, mare vornic al Ţării de Jos pe vremea domniei lui Eremia 
Movilă) 

Ei bine ! cu toată ura-i personală, ce respiră mai în toate rândurile povestirii 
sale, încât nu se teme de a râde până şi de moartea viteazului, ei bine, cu 
toate astea, însuşi cronicarul Urechea se simte forţat a caracteriza pe Ioan- 
vodă în următorul mod : "Era la minte ascuţit, la cuvânt gata, şi se vedea a 
fi nu numai de domnia acestei ţări, ci şi altor tari să fie cap şi mai mare". 
Atari cuvinte din gura unui inamic ! 

22. Nu mai puţin dibace fu politica exterioară a lui loan-vodă; deşi, din nenorocire, noi nu cunoaştem din 
ea, până acum, decât numai o singură cestiune, în care diplomaţia cea machiavelică a unui mic principe 
roman era cât p-aci să arunce într-un grozav labirint de complicatiuni trei din statele cele mai ponderoase 
ale Europei : Turcia, Franţa şi Polonia. 

23. Curând după intrarea lui loan-vodă în Moldova murise bătrânul rege polon Sigismund-August. 

El fu ultimul din dinastia iagelonă şi, tronul rămânând vacant, mai multi principi străini se grăbiră a se 
prezinta ca pretendenți la coroană, între cari şi Enric de Valois, fratele regelui francez Carol IX. 

Poarta otomană sprijinea această candidatură. În Polonia o susţinea, mai cu deosebire, famosul Laski, care 
ajutase odată lui Despota, dar acum se dumeri de a se face mai bine domn el singur decât să facă pe alţii, 
şi cerea coroana Moldovei de la influinta franceză în Constantinopole, ca răsplată a servicielor sale in 
cesiunea lui Enric de Valois.Franta începu a neguta în taină destituirea lui loanvodă. 

Astfel politica moldoveană se afla pusă în luptă cu acea franceză. 

Să urmărim peripetiele intrigii. 

24. Îndată după moartea lui Sigismund-August, loanvodă expedi în acelaşi moment doi ambasadori: unul 
la Constantinopole, cătră vizirul Mehmed-Socoli; altul la Cracovia, cătră Camera polonă. 

Ambasadorul trimis în Turcia solicită un ajutor de tătari, în fruntea cărora loan-vodă promitea, cu 
mândrie, că lesne va cuceri toată Polonia, slăbită prin anarchie. 

Domnul ştia prea bine că sultanul, legat prin amicie cu Franţa, nu-i va incuviinta cererea. 

În adevăr, vizirul se grăbi a-i răspunde de a se opri de la orice încălcare contra Poloniei; însă, totodată, îi 
lăudă zelul şi îndrăzneala. 

De altă parte, ambasadorul trimis in Polonia incredinta cum că o armată de 100.000 de turci, tătari şi 
munteni, profitând de moartea lui Sigismund-August, erau gata de a năvăli în Galiţia; însă, din mila lui 
Dumnezeu, îi împiedecă Ioan-voda prin rugamintile sale pe lângă vizirul Mehmed-Socoli.Polonii, pătrunşi 
de spaimă, nu ştiau cum să mulţumească mai bine generosului principe al Moldovei. 

Drept răsplată pentru pretiosul serviciu ce zicea ca le făcuse, loan-vodă cerea de la camera cracoviana 
două lucruri : 

1. Înapoierea Pocutiei. Stefan cel Mare o cucerise de la poloni şi o retinu până la moarte; Bogdan 
cel Chior o pierdu; Petru Rareş o redobândi şi iarăşi o scăpă în vro câteva rânduri; urmaşii săi o lăsară, 
fără protestatiune, în curs de patruzeci de ani, sub sceptrul Poloniei; până ce, in fine, demn strănepot al 
marelui Stefan, loan-vodă îşi ridică glasul. "Pocuția e un patrimoniu al meu", scria el cătră Camera 
polonă. 

2. Înapoierea tezaurelor moldovene, confiscate in Polonia. În 1564, fugind denaintea 
Lăpuşneanului, care intra în tara cu o oaste turcească, Stefan-voda Tomşa, ucigaşul lui Despotă, fu prins 
de cătră poloni şi descapitat în Lemberg (Lvov — nota DM), din ordinea regelui Sigismund-August, sau, 
mai bine zicând, după porunca unui expres ambasador turc. 

Tomşa ducea cu sine toată visteria ţării : polonii calăi în serviciul sultanului confiscară sacii cu aur 
ai victimei, mângâindu-se cu metalul pentru ruşinea de a se fi supus orbeşte voinţei păgânilor, 
contra fratiei creştine şi contra legilor ospitalităţii. 

Ioan-voda pretindea acum restituirea acelei proprietăţi nationale. 

Ambasada moldovenească îşi împlini misiunea cu o aşa mândrie şi demnitate, încât Camera cracoviană, 
cuprinsă de mirare, îi arătă mai mult respect decât chiar Ambasadei imperiale de la Viena. 

Polonii nu cutezară a ne tăgădui dreptul asupra Pocutiei, nici asupra averilor lui Tomşa; ci, recurgând la 
calea amânării, ei promiseră a răspunde îndată după ce-şi vor fi ales un rege. 

Ioan-voda ştia de mai nainte că polonii nu-i vor înapoia Pocuția, pentru care ei vărsară atâta sânge în curs 
de un secol; şi că de ar vrea, tot încă n-ar putea să-i întoarcă tezaurele lui Tomşa, de demult împărțite, 
cheltuite şi uitate; dar nu Pocuția, nici Tomşa formau adevărata ţinută a ambasadei moldovene. 

Atât în Constantinopole, unde stăruise contra Poloniei, precum şi în Cracovia, unde intrigase contra 
Turciei, loanvodă reuşi deplin în planurile sale : 

În Constantinopole el se întărea în buna opiniune a otomanilor, pentru ca nu cumva să fie destituit după 
uneltirile Franciei; 

În Cracovia, atribuind turcilor, cu o fineta diabolică, cele zise de el însuşi, îi compromitea în ochii 
polonilor, ceea ce-i şi trebuia pentru a surpa candidatura protegiatului otoman Enric de Valois. 

25. Peste puţin timp, loan-vodă răpezi alte două ambasade, iarăşi una la Constantinopole şi alta la 
Cracovia. 

Ambasadorul trimis la Constantinopole înştiință Poarta otomană cum că destronatul Bogdan-voda adună 
in Polonia, cu ajutorul magnatilor, o numeroasă oaste pentru a năvăli din nou asupra Moldovei; şi că se şi 
apropie deja de fortăreaţa Hotinului... 

Ambasadorul trimis la Cracovia rugă Camera de a nu suferi nici o încercare din partea lui Bogdan. 
Pretextul ambelor ambasade era de tot imaginar. Bogdan de mult nu se mai afla pe teritoriul polon. Cu 
toate astea, turcii se înfuriară contra Camerei cracoviane, iară camera cracoviană, crezând că în adevăr 
Bogdan s-ar fi ţinând ascuns undeva în Polonia, răspândi în toate directiunile curieri şi emisari, pentru a 
prinde pe nenorocitul fugar; atât de groaznic ştiuse a deveni loanvodă fata cu unul din cele mai puternice 
regate ale Europei. 

Care să fi fost scopul cel secret al domnului moldovenesc în aceste două ambasade ? 

1. De a provoca în Constantinopole din partea otomanilor vreo demonstratiune duşmană contra 
polonilor, făcând astfel o lovire indirectă, dar dureroasă, în candidatura lui Enric de Valois; 

2. Sub aparinta de a urmări pe Bogdan, să câştige timpul şi ocaziunea de a lucra prin ambasadorul 
său în Cracovia, împrăştiind bani şi intrige contra politicii franceze. 

26. Văzând că Turcia, după solicitatiunile Curţii de la Paris, tot mai cruta hotarele Poloniei, loan-vodă 
expedi un al treilea ambasador la Constantinopole. 


Reproducem chiar cuvintele agentului francez pe lângă Poarta otomană in scrisoarea sa catra Enric de 
Valois : "M-am înștiințat că domnul Moldovei trimise aice un ceauş, carele asigură că ţarul moscovit fu 
primit în Vilna şi în toată Litvania, cu voia şi îngăduirea ţării întregi, şi că este de temut că şi Camera 
polonă i se va supune, ştiindu-l armat si aşa de aproape; care veste a fost turburat foarte mult pe turci, 
făcându-i să hotărească în divanul de ieri un război contra Poloniei." 

lată dară că diplomaţia lui loan-vodă era cât p-aci să răstoarne candidatura lui Enric de Valois, dacă 
polonii nu s-ar fi grăbit a risipi bănuielile Turciei. 

27. În fine, putin mai nainte de momentul decisiv al electiunii de rege, sosi si la Cracovia un al treilea 
trimis moldovenesc. 

Ioan-voda reuşise a pune mâna pe două scrisori turceşti din partea vizirului 
Mehmed-Socolli, una cătră Camera cracoviană, cealaltă cătră episcopul 
Montluc, ambasadorul francez in Polonia. (Blaise de Lasseran de 
Massencome, episcop de Monluc, zis Blaise de Monluc, 1500-1502 - 26 
iulie 1577. Căpitan ilustru în războaiele din Italia și cele religioase. Mareșal al 
Franţei numit de Henri II). 

În epistola-i cătră Cameră, vizirul poruncea polonilor de a alege pe Enric de 
Valois, încheiându-o aşa : "să nu întârziați cu împlinirea ordinilor 
sultanului"; în epistola cătră Montluc mărturisea înalta solicitudine a Turciei 
pentru interesele Franciei. 

Scandalul fu universal. Păgânul dedea porunce "inclitului" regat polon ! Enric 
de Valois apărea ca un cireac al sultanului ! O indignatiune generală cuprinse pe mândrii magnați, cu atât 
mai vârtos că trimisul moldovenesc le mai citi în şedinţă plenară următoarea ironică scrisoare din partea 
lui însuşi loan-vodă : 

"Din cele alăturate aflaţi porunca măriei-sale sultanului de a pune în capul vostru pe fratele craiului 
franțuzesc; veţi fi având, credem, destulă pricepere ca să puteţi înţelege că măria-sa sultanul nu lucrează 
pentru binele creştinătăţii." 

Speriat prin efectul vicleniei lui loan-vodă, Montluc striga, jura, şoptea, zbuciumându-se a dovedi cum că 
cele două epistole sunt născocite din capul moldovenilor. 

Totuşi, secretarul Ambasadei franceze, Jean Choisnin (născut 1530 — nota DM), recunoaşte în memoriile 
sale că infernala diplomaţie a principelui român pusese candidatura lui Enric de Valois întrun pericol 
extrem, din care abia-abia o putu scăpa renumita abilitate politică a lui Montluc. 

28. Oare pe cine să fi dorit loan-vodă de a vedea pe tronul Poloniei ? 

Pe Ernest, fiul împăratului Maximilian ? Nu; căci el apretuise deja o dată, prin propria experienţă, 
caracterul nedecis şi egoistic al austriacilor. 

Pe Sigismund, fiul regelui Sveziei ? Nu; căci venea prea de departe... Simpatiele lui loan-vodă erau 
ctastigate anume pentru acela de care mai cu deosebire se temeau otomanii ca nu cumva să apuce coroana 
Poloniei. 

În termeni generali luau parte la deciziuni, ca si după legea actuală, "boierii, popii şi tara"; dar analizând 
cu amănuntul aceasta definitiune, descoperim în ea elemente dezmostenite astăzi de anticul lor vot. 
Nobilimea electorală se compunea atunci din toţi boierii fără distinctiune : boierii cei mari, cei de clasa a 
doua, cei de clasa a treia, cei în demisiune, boiernasii de prin judeţe şi toţi capii militari. 

Clerul electoral se compunea din mitropolit, toţi episcopii şi toţi egumenii. 

În fine, "toată tara". Cu toate astea, nu numai iniţiativa, ci încă discutiunea proiectelor era o sacră 
prerogativă ministerială, Adunarea Obsteasca fiind strict mărginită în dreptul de a pronunţa o afirmatiune 
sau o negatiune. 

Divanul domnesc, adecă cei opt sau nouă miniştri, hotărau de mai nainte în ascunsul cabinetului; apoi 
mitropolitul, ori marele logofăt, sau chiar însuşi domnul ieşea pe esplanada curții princiare şi, adresându- 
se cătră gloatele grămădite pe piaţă, îi întreba : "Vreţi lucrul cutare ?" 

Poporul răspundea din inspiratiune : "da" sau "ba", fără dezbateri, fără şicane, fără amendamente. 

Era just. Gloatele nu rationeaza; dar ele pricep foarte bine, prin un fel de instinct, tot ce e bun şi ce e rău. 
Asadara, legislatiunea noastră cea veche era bazată în aceasta pe o profundă cunoştinţă a naturii umane : 


majoritatea, adecă instinctul adevărului cel înnăscut şi spontaneu, aproba sau dezaproba minoritatea, adeca 
raţionamentul cel supus erorilor sistemei şi ale interesului. 

Inima sancţiona mintea. "Inima este care simte pe Dumnezeu !" zise marele Pascal (Blaise Pascal - 19 
iunie 1623, Clermont-Ferrand, Franţa - 19 august 1662, Paris, a fost un matematician, fizician şi filosof 
francez având contribuţii în numeroase domenii ale ştiinţei, precum construcţia unor calculatoare 
mecanice, consideraţii asupra teoriei probabilităților, studiul fluidelor prin clarificarea conceptelor de 
presiune şi vid. În urma unei revelații religioase în 1654, Pascal abandonează matematica şi ştiinţele 
exacte şi îşi dedică viaţa filozofiei şi teologiei). 

Am putea adăugi : "Inima este care simte pe Satana". Cu alte cuvinte, în planurile minţii, inima simte 
când pe Dumnezeu, şi zice "da", când pe Satana, şi zice "ba". 

Da sau ba...nu cereti alta de la un vot universal, care nu e şi nu poate fi decât un juriu în cauzele naţiunii 
întregi.23. Istoria ne-a conservat propriile cuvinte ale lui loanvodă cătră Obşteasca Adunare a ţării : 
"Dragii mei boieri şi voi, iubitele mele slugi ! Greul de astăzi întrece toate grelele de mai nainte. Lăcomia 
turcilor cere un haraci îndoit. De-l vom da, ea nu va zăbăvi a ne stoarce şi mai mult, până ce ne va stinge 
cu totul, căci aceasta o vrea păgânul. 

De nu vom da, ne aşteaptă război, stricarea ţării, foc şi sabie. 

Cugetati şi alegeţi ! Supunându-ne orbeşte vrăjmaşului nostru, vom pieri desigur, şi vom pieri ca mişei; 
sculându-ne asupra-i, chiar de nu vom izbuti pentru păcatele noastre, tot încă vom avea mangdierea de a 
pieri bărbăteşte, noi, femeile noastre, copiii...cu toţii | 

Voi ştiţi că haraciul nu-l plătesc eu; ci voi şi ai voştri. Putin dară mi-ar păsa de nu m-ar durea inima 
pentru tara ! 

Mi-e milă de voi, şi pentru voi imi voi pune capul meu, dragilor mei tovarăşi ! 

Să chemam pe Dumnezeu într-ajutor, ca să plece pe vrajmasii nostri sub picioarele noastre. 

Să trăim slobozi, ori să ne piară pân'şi urma noastră ! Fifi cu mine şi cu noi va fi izbânda \"... 

33. Pentru a putea înţelege impresiunea produsă prin electrica voce a principelui asupra numeroşilor săi 
ascultători, trebuie mai întâi să cunoaştem poporul moldovenesc din 1574. 

Tocmai atunci un călător polon cutreieră Moldova în toate directiunile, vizită oraşele, avu curiozitatea de a 
vedea unele monastiri, petrecu prin case boiereşti şi prin bordeie de ţărani şi invata un cântec pe care-l 
auzise în atâtea rânduri, încât chiar fără voie i se întipărise în memorie. 

Vreti a aprofunda caracterul unui popor ? Studiati poezia sa naţională. 

Cântecul moldovenesc, memorat de acel călător şi reprodus de el poloneşte, fu : 


Ştefan, Ştefan, domn cel mare, 
Seaman pe lume nu are : 
Seaman pe lume nu are, 

Decât numai mândrul soare ! 
Ştefan, Ştefan, domn cel mare, 
La Suceava cuibu-si are : 

La Suceava cuibu-si are, 

Si din el ades el sare ! 

Stefan, Stefan, domn cel mare, 
Pune pieptul la hotare : 

Pune pieptul la hotare, 

Ca un zid de aparare ! 

Stefan, Stefan, domn cel mare, 
Bate oardele tatare : 

Bate oardele tatare, 

Şi turcii pe zmei călare ! 
Ştefan, Ştefan, domn cel mare, 
Bate leşi fără crutare : 

Bate leşi fără crutare, 


Si unguri fara-ncetare ! 
Stefan, Stefan, domn cel mare, 
Are-o tara mica tare : 

Tara-i mica, tara-i tare, 

De sta lumea la mirare ! 


Ioan-voda, marele stranepot al acelui mare Stefan, se adresa acum catra neste oameni deprinsi a celebra in 
toate zilele, cu sonul alautei, suvenirul stralucitelor victorii de la Lipinet, de la Racova, de la Cozmin, de 
la Baia ! 
Trecuse abia şeptezeci de ani dupa moartea viteazului: ici-colea mai întâlneai încă centenari, cari au servit 
odată sub steagurile sale şi ale căror povestiri volcanizau inimile noii generatiuni. 
Ioan-voda ştia cătră cine vorbeşte ! 
34. Născuţi cu traditiuni eroice în piept şi pe buze; entuziasmați prin tonul, prin cuvintele principelui; 
imbatati prin iluziunea unui viitor glorios, moldovenii strigară cu glasuri mari scrie cronica ţării : "Vom 
pieri toţi lângă măria-ta ! toţi vom pieri !" 
Fu adus sântul Evangeliu. "Nu cer să-mi jurati mie, sună loan-vodă, nu mie, ci juraţi unul altuia." 
A jura unul altuia se zicea a se face "fraţi de cruce"; una din cele mai nobile institutiuni cavalereşti d-ale 
străbunilor noştri, care se însoțea de simbolica formalitate a gustării dintr-o pâine făcută in forma 
crucefixului; cei legaţi prin un asemenea jurământ deveneau nedespartiti la viata şi la moarte. 
Toţi jurara. Jurară că, dacă vreunul din ei îşi va vicleni credinţa, atunci să-l bată pământul, focul, apa, 
văzduhul, pâinea, vinul, sabia, Dumnezeu şi Maica Domnului ! 
Aşa era jurământul ostaşului roman. Sunt momente sublime în trecutul nostru ! 
35. loan-vodă promisese a nu-şi cruța viata pentru libertatea patriei. 
Trebuia dară a se asigura, mai întâi de toate, situatiunea Moldovei, la caz dacă o lovitură duşmană va 
precurma zilele generosului principe. 
Adunarea obsteasca incuviinta două măsuri : 

1. Tezaurul ţării şi familia domnească fură trimise la fortereta Hotinului, unde se grăbiră a refugi şi 
casnicii boierilor, sub paza socrului princiar, părcălabul Lupea Huru. 

2. Pruncul Petru, fragedul fiu al lui loan-vodă, fu declarat erede al tronului moldovenesc, şi numele 
său începu a figura în documente alăturea cu al părintelui. 
Patriotismul, trezit din amortire in fata pericolului, înţelese necesitatea eredității tronului : fie-ne drept 
învăţătură ! 
36. loan-vodă chemă atunci pe ceauşul turcesc. "Pleacă ! îi zise cu mândrie principele român. Pleacă şi 
spune împăratului tău că de azi nainte necum să-i plătim optzeci mii de galbeni, dar nu va vedea nici cât 
primea pân-acuma : cu banii haraciului îmi voi face osti şi apoi...apoi vom vorbi. 
Pleacă \" 

.. Aber der Krieg laesst die Kraft erscheinen. Alles erhebt er zum Ungemeinen |... | 
Dar războiul face să apară forța, înalţă toate până la sublim |! 
- Schiller, Die Braut von Messina 


1. Înfricoşată era pozitiunea Moldovei. In Tara Românească şi în Transilvania 
stăpâneau doi vasali orbi şi muti ai Turciei. (Alexandru al II-lea Mircea, numit 
şi Oaie Seacă, a fost domnitor in Tara Românească între iunie 1568 - aprilie 
1577, cu o scurtă întrerupere în primăvara lui 1574)[Ştefan Bâthory - în 
maghiară /stvân Bathory, poloneză Stefan Batory, (1533 - 1586, a fost principe al 
Transilvaniei între 1571-1575 şi rege al Poloniei din 1575 până la moartea sa in 
1586]. 

În Polonia se încoronase Enric de Valois. Germania era departe; muscalii şi mai 


departe...Niciodata istoria nu ne arată un popor mai mic şi mai izolat, 
chemând fără sfială la o luptă de moarte pe un duşman mai puternic ! 
2. Ştiţi cine erau turcii in 1574 ? Iată ce zice famosul Robertson: "O lungă 
succesiune de principi ageri dede o aşa vigoare şi tărie guvernului 
otoman, încât el ajunse în secolul XVI la putincioasa culme a dezvoltării 
sale; pe când statele cele mari ale creştinătăţii erau încă departe de a se 
urca în sfera lor la o treaptă analoagă. (William Robertson - 19 
septembrie 1721 — 11 iunie 1793, a fost un istoric scoțian și director al 
Universităţii din Edinburgh). 
Tot atunci oastea turcă se bucura de toate avantajele câte se nasc din 
superioritatea disciplinei militare. 

t : La intronarea lui Suleiman, corpul ienicerilor era deja vechi de un secol şi 
STEFAN BATHORY jumătate; şi păşea, fără contenire, tot nainte pe calea disciplinarii. 

aci : Ceilalţi soldaţi, recrutaţi de prin provinciile imperiului, fură ţinuţi 
neîncetat sub arme în diferite războaie ale sultanilor, aproape fără nici un interval de pace. 
Contra unor armate astfel organizate şi exercitate, forțele statelor creştine ieşeau la luptă cu un mare 
dezavantagiu. 
Autorii cei mai inteligenţi şi cei mai nepărtinitori din secolul XVI recunosc şi deplâng inferioritatea 
militară a creştinilor faţă cu turcii"... cătră Curtea pariziană : 
"Niciodată n-aş fi crezut că turcii sunt atât de groaznici, să nu-i fi văzut cu ochii”... 
După calcul unui matematic de atunci, venitul anual al sultanului se compunea din şesezeci butoaie mari 
cu aur.. 
Tata pe ce fel de duşman cuteză a-l înfrunta domnul Moldovei deşi-l cunoscuse e de aproape ! ! 
3. Primind insolentul răspuns ce i-l adusese bietul ceauş, revenit cu 
ruşine, sultanul Selim destitui pe loan-vodă şi numi domn in locu-i pe 
Petru, poreclit cel Schiop, fratele domnului muntenesc şi care, dupa 
mumă, descindea din sângele vechilor domni moldoveni. 
Acesta era un june crescut între greci, amic al boierismului : prin 
urmare, urât poporului. 
El promisese Turciei un tribut îndoit. Pe dată Poarta otomană expedi 
ordini la sangiacul de Nicopole, la munteni şi la transilvani de a intra 
cu ostile lor în Moldova. 
Sultanul trimisese şi la Enric de Valois, dar moldovenii surprinseră pe 
ceauş, căci altfel cine ştie dacă turcofilul rege al Poloniei nu s-ar fi 
grăbit a lua parte la vânatul leului român. 
Fost-a cineva să ajute lui loan-vodă contra acestei formidabile 
coalitiuni ? 
Ţăranii mldoveni şi...o mână de cozaci ! 
4. Peste Nistru, la marginea Poloniei cu tara Tătărească, se formase cu vro cincizeci de ani mai nainte o 
mică republică de oameni disperaţi, a căror deviză era nimicirea duşmanilor crestinitatil. 
Acea cavalerească republică se contopise din trei popoare învecinate : români, poloni şi moscoviți, cari 
uitau aci urele lor nationale pentru a nu mai uri cu toţii decât numai pre mahometani. 
Ei vorbeau în o limbă amestecată, pe care lesne o învățau câteşitrele naţiunile. 
În toţi anii sau, mai bine, pentru fiecare expeditiune militară, ei îşi alegeau prin sufragiu universal câte un 
cap numit "hatman". 
Reşedinţa lor era la gurile Niprului, unde ei îşi închipuiră o mică flotilă de luntri sau "seice", cu cari 
devastau, fără frică, tarmii Crâmului şi ai Turciei. 
Erau călăreţi, pedestri, marinari, de toate pe rand, după cum le venea mai la socoteală : călăreți pe câmpie, 
pedestri în munţi, marinari pe apă. 
Cetele lor se compuneau din câte o sută de oameni comandati de centurioni sau "sotnici". 
Strategia lor era mai mult tătărească, tactica mai mult polonă. 


Viata lor se petrecea intr-un neincetat vagabundagiu la panda vrajmasului; armele erau arc, sabie, sulita, 
dar mai ales pusca, din care nu ştiau a da greş. 

Toţi erau băieţi fără femei şi fără copii, reinnoindu-se mereu prin voinici, prin criminali, prin aventurieri, 
cari se adăposteau aci din toate părţile. 

Astfel, ei deveniră groaznici sub numele de cozaci, adecă oameni uşori ca o căprioară. 

5. Pe aceşti nelegiuiti outlaws îi chemă loan-vodă, cu leafa mare, la luptă contra sultanului Selim. 
Douăsprezeci centurii de bravi veniră la chemare. Era pe la mijlocul lui martie; primăvara română începea 
a-şi dezboboci frumsetile; loan-vodă se afla în corturi la marginea Iaşului, pe întinsa câmpie de la Copou. 
El făcu cozacilor o primire strălucită : le ieşi întru întâmpinare, încungiurat de floarea boierimii, cu 
împuşcăturile tunurilor şi zgomotoasa armonie de trambite, tobe, fluiere, tampene... 

Urmă un prânz, după care toţi cozacii căpătară generoase daruri de aur şi de argint.Sase buti cu vin fură 
desfundate pentru scumpii oaspeţi, cari le deşertară cu veselie în sănătatea lui loan-vodă. 

"Nu sunteţi decât o mie două sute, le zise principele, dar fiecare sută face cat o mie !" 

6. Cu toată putinatatea mijloacelor sale, deciziunea lui loan-vodă de a sfărma robia otomană era bazată nu 
pe temeritate, ci pe cea mai profundă convictiune că va putea reuşi : 

El ştia ce poate el însuşi ! 

El ştia ce pot românii ! 

7. loan-vodă studiase arta militară la poloni, la tătari, la germani, la turci; şi imensa-i inteligenţă, 
apropiindu-şi în sinteză toate rezultatele progresului epocii, merse şi mai departe. 

Astfel, noi vedem cu admiratiune că principiile sale ostăşeşti, elaborate prin propriul său geniu, diferesc, 
în mare parte, de ale tuturor domnilor români de mai nainte; diferesc, în mai multe privinţe, chiar de starea 
lucrurilor de atunci la popoarele cele mai civilizate; şi se înrudesc de minune cu perceptele ştiinţei de 
astăzi. 

Ne va fi permis a da aci din capul locului două exemple mai generale. 

Pe când în Franţa artileria era încă atât de putin apretuita, încât abia peste treizeci de ani mai în urmă Enric 
IV izbuti a avea în arsenalul de la Paris 100 guri de foc, ei bine ! loan-vodă, în scurta-i domnie de doi ani, 
îşi înzestră armata cu un număr îndoit mai mare. 

Pe când în toată Europa nu era încă destul de simțită predomnitoarea importanță a infanteriei in 
comparatiune cu cavaleria deşi celebrul Machiavelli se silise de demult a dezamăgi această rătăcire ei 
bine ! loan-vodă ajunge deja la concluziunea cum că oastea călăreaţă trebui să formeze numai o mică parte 
din cifra totală a armatei. (Niccolò Machiavelli - în italiană Niccolo di 
Bernardo dei Machiavelli, Florenţa, 3 mai 1469-Florenta, 21 iunie 
1527, diplomat, funcționar public, filiosof politic şi scriitor italian) 
Artileria şi infanteria ca temelie, cavaleria ca accesoriu aşa credea eroul 
nostru; cavaleria ca temelie, artileria şi infanteria ca accesoriu aşa 
crezuseră Stefan cel Mare, Tepes, Petru Rareş, Alexandru Lăpuşneanul; 
ba asa credeau pe la 1574 mai toţi generalii italieni, francezi şi germani. 
Puteţi judeca cine era loan-vodă. 

8. Armata moldovenească se împărțea din timpii cei mai vechi în arcași, 
sau infanterie, şi călăraşi, sau cavalerie. 

Unii şi alţii deveniră celebri. Arcul moldovenesc era de dimensiuni mari; 
dar ostasul îl mânuia cu atâta artă, încât "intrecea vântul prin 
răpeziciunea zborului şi  covârşea zăpada prin mulțimea 
descarcaturilor", după expresiunea unei balade germane din evul mediu. 
Numai doară renumitii arcasi englezi ar fi putut intra în rivalitate cu 
arcasul moldovean. 

Astăzi, când pusca înlocui cu totul intrebuintarea arcelor, s-a calculat că, 
în fiecare bătălie, se pierde în desert aproape 1.500 de gloanțe sau 80 oca 
de plumb până a ucide sau răni un singur duşman; oare un bun arcas de > i 
mai nainte nu întrecea prin rezultate pe un puşcaş modern ? ARCAS MOLDOVEAN 
Turcii şi tătarii păstrară uzul arcelor mai până mai daunazi : săgețile lor aait TA ios 


faceau sirurilor crestine neste pierderi cel putin egale cu efectul pustelor. 

Arcul costa mai nemica : încît nu era poate nici un moldovean care să nu fi avut această armă şi să nu se fi 
exercitat din ea aşa zicând din leagăn. 

Puşca posedă oare un asemenea avantagiu ? Toate aceste supreme rațiuni erau cauza că arcul prea cu 
anevoie s-a putut dezrădăcina din oastea moldovenească, şi nici până la 1700 nu-l alungase încă muschetul 
sau arcabuza. 

Ş-apoi, curios lucru : epoca gloriei noastre militare fu tocmai epoca arcăşiei ! 

Pe lângă arce, infanteria moldovenească mai avea ciomegi, cari, ca armă curat națională, merită un cuvânt 
aparte. 

Ele se numeau "ghioage" şi "fusturi". Erau subţiri în mănuchi, groase şi ghintuite cu cuie la capătul 
opus.Ciomagul era în privinţa arcului ceea ce baioneta este în privinţa puştii : teribilul său aspect, într-un 
atac de pedestrime, arunca spaimă, demoralizând curagiul duşmanilor. 

Cu această armă țăranul era deprins de mic şi o fabrica el singur : două mari avantaje. 

În fine, unele parti din infanterie erau înarmate cu coase, cu cari secerau când picioarele cailor inamici, 
când pe prizonieri : de acolo se născu expresiunea "a snopi pre vrajmasi". 

Erau neşte snopi glorioşi pentru ţara noastră ! 

Caveleria moldovenească se compunea din toţi proprietraii teritoriali, mari şi mici, numindu-se oaste 
nemeşească. 

Caii, străpunşi la nări pentru înlesnirea răsuflării, se deosebeau nu prin mărime sau frumsete, ci prin 
repeziciune şi neoboseală. 

Unde este astăzi acea mândră rasă, care atata odată admiratiunea străinilor şi era oprită cu totul de a se 
exporta afară din hotarele Moldovei ? 

Unde este ? unde, ah ! unde sunt multe lucruri ! Cavaleria nu costa statului nici un ban : era un serviciu 
feudal. 

9. Din legea marţială a vechilor moldoveni cunoaştem un singur articol : 

"Fugarul carele va lăsa câmpul bătăliei să fie pedepsit cu o moarte mai cumplită decât aceea ce i s-ar fi 
putut întâmpla în luptă din partea vrăjmaşului." 

10. Vom aduce o serie de mărturii despre proverbiala bravură a moldovenilor în secolul XVI. 

Cităm numai o mică parte din câte lesne s-ar putea cita. 

1. Graziani : "Ei se bat cu o aşa îndrăzneală, cu un aşa dispreț pentru duşman, cu o aşa încredere 
în sine, încât adesea cu o mână de oameni înfrânseră mari armate ale vecinilor"... 

2. Vigenre : "E un popor totdauna foarte ciudat, capritios, tafnos; dar atât de dur şi războinic, 
încât nu o dată a dat învăţăture acelora ce nu-l lăsau in pace"... 

3. Reichersdorf : "Neamul moldovenesc e feroce, cam barbar, dar foarte ager, după propria sa 
manieră, în arta militară"... 

4. Ruggieri : "Sunt oameni foarte viteji, dar nu prea au arme, intrebuintand în ofensivă mai ales 
arce"... 

5. Veranzio : "Moldovenii întrec pe munteni în bravură : dar muntenii întrec pe moldoveni în 
ospitalitate"... 

6. Bielski : "Ostaşii moldoveni sunt viteji şi meşteri de a mânui sulița şi a se apăra cu scutul, deşi 
sunt neste ţărani proşti luaţi de la plug"... 

7. Miedzieleski : "Domnul Moldovei are 30.000 de soldaţi, din cari 15.000 sunt ostaşi de cei mai 
buni şi luptători de cei mai viteji"... 

8. Gorecki : "Fiecare moldovean, până şi cel mai sărac, cată să aibe un cal, pe care-l încalecă 
pentru pradă şi pentru război"... 

9. Orzechowski : "Sunt oameni groaznici şi foarte viteji; şi nici că este pe fata pământului un alt 
popor care pentru gloria războinică şi eroism să apere o ţărişoasră mai mică contra mai multor duşmani, 
atacându-i sau respingându-i fără încetare"... 

11. Dar ceea ce făcea pe un ostaş moldovean formidabil în ochii vrăjmaşilor era nu atât furioasa-i vitejie, 
precum o virtute a anticului legionar roman. 


Scipionii, Metelii, chiar străbunul nostru Traian îşi multumeau stomacul, în timpi de război, cu o bucăţică 
de slănină şi cu o fărmitură de caş. 

Un burduf de brânză şi o pâine de grâu ajungeau soldatului moldovean pentru o expeditiune. 

Chemându-i sub steaguri, principele îi instiinta de mai nainte de numărul zilelor pentru care trebui să se 
aprovizioneze cu hrană; niciodată ei nu luau mai mult decăt ceea ce puteau acata de sea sau a purta de-a 
umeri. 

Astfel, istoria nu ne arată nici un singur caz unde armata moldoveană să se fi plâns sau ar fi suferit din 
lipsa proviziunii. 

Fără aceasta frugalitate cu greu ne-am putea explica ilustrele campanii ale lui Stefan cel Mare şi Petru 
Rareş. 

12. Artileria română, deşi prea puţină în număr până la domnia lui loan-vodă, totuşi, ar merita prin 
caracterul său o menţiune de tot aparte în istoria artei militare moderne. 

Se ştie că fusese român acela carele dirigease tunurile sultanului Mahomed la luarea Constantinopolei : 
constatăm aptitudinea naţională, jelind însă din inimă împregiurarea prin care îşi dobândise primul său 
lustru. 

Mesteri in artileria de asediu, românii se distinseră şi mai mult în 
privinţa artileriei de câmp. 

Răposatul Bălcescu făcu cel dentâi următoarea profundă observaţie, pe 
care o reproducem întreagă : ea este de Bălcescu ! (Nicolae Bălcescu - 
29 iunie 1819, Bucuresti — 29 noiembrie 1852, Palermo, a fost un 
istoric, scriitor şi revoluţionar român) 

"Artileria la români a fost mult mai în bună stare decăt la cele mai 
multe neamuri. 

La aceste, tunurile fiind prea mari, capii nu puteau, nici nu ştiau a le 
schimba poziţia dentâi, şi astfel de multe ori ajungeau a fi nefolositoare 
în bătălie. 

Pentru aceea, în Europa scăzu mult artileria şi începu a se întrebuința 
mai cu seamă în izbirea şi apărarea cetăților; astfel a urmat până în NICOLAE BĂLCESCU 
veacul al XVII. 
Tunurile româneşti erau mici : de aceea erau mai mobile şi se putea trage tot folosul dintr-insele. 
"Tunurile moldoveneşti de camp sunt de fier. Ele se formează din câte şase sau câte opt tuburi, aşezate 
numai pe două roate mici, în aşa mod încât, dându-se foc unuia din tuburi, pe dată izbucnesc pe rând şi 
celelalte, urmând şase sau opt detunete. 

Cartuşele sunt învălite în hârtie. Încărcarea se face cu multă uşurinţă. Lungimea tuburilor e ceva peste un 
cot. Gloantele sunt de fier sau de plumb, cum se întămplă. Nemic nu poate fi mai bun si mai trebuincios 
pentru infanterie decât aceste tunuri, cari lesne se strămută din loc în loc, încât o oaste pedeastră, 
încungiurându-se în marş de un atare zid, înfruntă orice atac de cavalerie..." 

Iată dară că moldovenii cunoscură, sunt acum trei secoli, nu revolvere cele în miniatură din zilele noastre, 
ci tunuri-revolvere ! 

Aci admiratiunea devine prea vie pentru ca s-o putem exprima prin cuvinte... 

13. Am arătat cine era loan-vodă. 

Am văzut ce fel era oastea moldovenească. 

Închipuiţi-vă acum o oaste moldovenească sub un Ioanvoda ! 

14. Sultanul Selim uită că, cu un secol mai nainte, Ştefan cel Mare cu 40.000 de moldoveni bătuse 
120.000 de turci conduşi de însuşi sultanul Mahomet; şi că mult mai încoace ilustrul sultan Suleiman 
crezu de trebuinta 300.000 de otomani pentru a putea alunga din Moldova pe Petru Rareş. (Mehmed al I- 
lea Fatih - Cuceritorul sau Mahomed al II-lea, 30 martie 1432 — 3 mai 1481, cel de-al treilea fiu al 
sultanului Murad al II-lea a ajuns sultan la vârsta de 19 ani, a fost sultan al Imperiului Otoman între 1444 
şi 1446, şi între 1451 şi 1481. A fost unul dintre cei mai puternici sultani din istoria Imperiului Otoman) 
(Soliman I - 6 noiembrie 1494 - 5/6 septembrie 1566, a fost al zecelea sultan al Imperiului otoman. 
Acesta a domnit între anii 1520-1566. A fost unul din cei care au domnit o perioadă lungă de timp). 


Dormitand pe sofalele haremului sub vaporile vinului de Chipru, el credea că o armată de şesezeci mii de 
başibuzuci lesne va călca in picioare mormântul lui Stefan cel Mare şi al lui Petru Rareş, prinzând şi 
legând cot la cot pe dezmeticul loan-vodă. 

20.000 de turci de la Nicopole, 40.000 de munteni cu domnul lor în frunte şi vro 20.000 de secui trimişi 
din partea beiului transilvan păşeau cu sunetele tabulhanalei, ducând cu triumf pe Petru cel Schiop pentru 
a-l aşeza pe tronul Moldovei... 

15. loan-vodă prânzea. Erau întinse două mari mese : la una şedea principele, având la dreapta-i pe marele 
logofăt, la stânga pe hatmanul şi în giur pe căpeteniile cozacilor; la acealaltă masă şedea boierimea ţării. 
Deodată un călăraş aduce ştire despre mişcarea duşmanilor. 

Ioan-voda se scoală din mijlocul prânzului. El are adunaţi lângă sine, deocamdată, numai 9.000 de 
cavalerie şi cele douăsprezeci cete de cozaci. 

Dar nu se sperie Ioan-voda : planul său e gata. El cheamă pe credinciosul vornic Dumbravă, cunoscut deja 
prin artistica respingere a invaziunii polone. "Ja pe cozaci; zboară cu răpeziciunea vântului şi apucă pe 
neaşteptate străjile vrăjmaşului..." 

Zis, făcut. Însuşi eroul, cu ramasita cea mai grea a micii sale oştiri, urmează mai încet pe Dumbravă... 

16. În judeţul Slam-Râmnicului, pe malul rauletului Râmna, în o depărtare aproape egală de la hotarele 
turce, transilvane şi moldovene, se află satul Jiliste. 

Acolo fu punctul natural unde se concentrară 
muntenii, secuii şi otomanii, pentru a năvăli 
asupra lui Ioan-voda. 

Dosul armatei lor era spre vadul Râmnei, fata 
privea spre Focşani, avantposturile se întindeau 
până la tarmii Siretului. 

Plini de încredere în puterea forţei numerice, 
siguri că moldovenii sunt prea slabi pentru a se 
putea opune, bazati pe ura aristocrației cătră 
loan-vodă, inamicii sperau că vor ajunge la 
scopul lor chiar fără vărsare de sânge. 

Astfel, oprindu-se la Jilişte, Petru cel Schiop trimise porunci la toţi boierii Moldovei să vină a i se închina 
la marginea ţării, primindu-l ca pe un stăpân nou, venit cu steag de domnie de la înalta împărăție. 

Până atunci, în aşteptare, domnul muntenesc bea vin de Drăgăşani în sănătatea fratane-sau; turcii beau 
haşiş în onoarea prorocului; secuii beau ce găseau pentru a nu rămânea nici ei în urmă... 

Tabăra era fără şanţuri. Străjile stăteau la o mare distanta...Ce le păsa lor, fie oricum va fi, când victoria 
era atât de sigură ? 

17. Vornicul Dumbravă, înaintând în cea mai mare tăcere, surprinse intr-amurgul serii, înconjură şi 
dezarmă 400 munteni, cari păzeau de departe intrarea taberei. 

Mai nainte de zori soseşte loan-vodă cu grosul oştii. Află numărul, spiritul şi dispozitiunea vrăjmaşilor; şi 
concertează la moment, cu scânteia giganticului său geniu, schiţa acţiunii. 

Dimineaţa era brumoasă, ca mai totdauna în învecinările apelor. 

Inamicii dormeau în linişte, iar caii lor păşteau în voie pe câmp. 

Ioan-voda trimite înainte pe bravul Dumbravă cu cozacii, pentru a încungiura tabăra şi a lovi din dos 
despre vadul Râmnei. 

El însuşi îşi desfăşură armata într-o singură linie putin profundă, reţine centrul, înaintează aripele şi se 
răpede asupra inamicilor din celelalte trei parti, izbind cu centrul său fata taberei, cu aripa stângă pe acea 
dreaptă şi cu aripa dreaptă pe cea stângă a vrăjmaşilor. 

18. Tabăra duşmană, după maniera turcă, introdusă atunci şi la munteni, era aşezată în următorul mod. 
Parcul, compus din căruţe şi cămile, forma dosul. Mai încoace, spre mijlocul taberei, se aflau corturile 
căpeteniilor, în giurul cărora stătea în cuadrat infanteria. 

Baterie de tunuri o acopereau : unele denainte, celelalte la spate. 

Cavaleria se lungea în două linii perpendiculare parcului, în interiorul cărora era închisă toată tabăra, ca 
între două ziduri paralele. 


19. Inamicii visau. Visuri dulci de victorie, de triumf, de prada ! Turcii visau paradisul lui Mohamed pe 
undoiosul san al frumoaselor roabe moldovence. 

Muntenii si secuii, smeriti tovarăşi ai otomanilor, dobândeau în vis tot ce nu trebuia păgânului : turme de 
porci ! 

Deodată, când abia se lumina de zi, îi trezeşte o muzica infernală : strigăte de furie, tipete de durere, 
tropotul cailor, zângânitul armelor... 

Vornicul Dumbravă sfarmă parcul şi pătrunde până la corturile capilor; iar unde nu e vornicul Dumbravă, 
acolo este loan-vodă : loan-vodă din faţă, loan-vodă din dreapta, loan-vodă din stânga ! 

20. Las pe oamenii de atunce a face tabloul măcelului : "Era un spectacol hidos; spațiul câmpului sta 
aşternut de cadavre, presărat de arme, îmbuibat de sânge; numai pe alocurea vedeai câte un rănit mai 
zbuciumându-se încă între viaţă şi moarte, vrând sa fugă, vrând să se ţină pe picioare, încercând a se 
ridica din ţărână si iarăşi căzând"... 

Orgolioasa armată a lui Satana, zdrobită de mânia cerului, în poemul lui Milton ! (John Milton - 9 
decembrie 1608 — 8 noiembrie 1674, a fost poet englez, faimos pentru poemul epic în versuri albe 
Paradise Lost (Paradisul Pierdut) care reprezintă una dintre pietrele de temelie ale literaturii engleze). 

21. Cincizeci de mii de inamici îşi dederă sufletele, invocând în agonie unii pe Crist, alții pe Mohamed. 
Petru cel Schiop scăpă, nu se ştie cum, la invecinata Brăilă. 

Frate-său, domnul muntenesc, fugi la Floci, datorind mântuirea vieţii eroismului unei ilustre familii, în 
care virtuțile se par a fi fost ereditare. [Floci, numit si Orașul de Floci sau Târgul de Floci a fost un oraş 
dispărut din Tara Românească. A fost situat la vărsarea râului Ialomița în Dunăre, pe un curs vechi al 
râului, azi secat (Ialomița Veche, curs azi vizibil în teren). Numele vine probabil de la lâna care se 
comercializa în evul mediu acolo. Orașul este atestat în prima parte a secolului XV, dar probabil exista ca 
loc de schimb din secolul anterior. Lângă oraş, postelnicul Hranite Blagodescul, membru al familiei 
Blagodeștilor, de origine albaneză, a ridicat în jurul anilor 1640 - 1650 mănăstirea Flămânda, ce a fost 
apoi închinată la mănăstirea Ivir de la Muntele Athos. Oraşul a decăzut datorită războaielor duse în zonă 
în secolul al XVIII-lea, dar și datorită schimbării parţiale a cursului Dunării. În locul orașului, s-a format 


comuna Piua-Petrii, dispărută şi ea în urma inundaţiilor in prima parte a sec. XX. Cea mai apropiată 
localitate de ruinele orașului este Giurgeni. În anii 70 - 90 ai secolului trecut, la Floci s-au desfăşurat mai 
multe campanii de săpături arheologice ce au scos la iveală numeroase urme ale vechiului centru urban : 3 
biserici şi 3 necropole, locuinţe, ceramică etc. Târgul de Floci este şi orașul în care la 1558 s-a născut 
Mihai, fiul lui Pătraşcu cel Bun, care va fi supranumit Viteazul]. 
Cu treizeci de ani mai înainte visternicul Radu Golescu fuse celebru prin vitejiile sale. 
EI lăsă doi fii demni de tată : clucerul Alb şi vornicul Ivaşcu Goleşti. 
Aceştia sunt cari scăpară în bătălia de la Jilişte zilele domnului muntenesc, precum o mărturisea mai în 
urmă el însuşi într-un act oficial : "Mai mare dragoste am văzut de la jupânul Ivasco vel-vornic şi de la 
frate-său, jupânul Alb vel-clucer decât de la toți ceilalți, fiind foarte bucuroşi a-şi pune ei capetele lor 
pentru capul domniei mele, căci să nu se fi întors ei asupra oştii moldoveneşti cu sulitele, apoi capul 
domniei mele ar fi căzut; şi atunci jupânul Ivasco vel-vornic a scăpat din război rănit, iar jupânul Alb 
velculcer şi-a lăsat capul său acolo, la vadul ce se zice Râmna, lângă satul Jilişte, pentu capul domniei 
mele"... 
Goleştii, nu Petru cel Schiop, meritau de a se bate cu un Ioan-voda...o, nu ! fericită ar fi fost România daca 
tocmai cei aleşi ai săi n-ar fi ridicat niciodată o fratricidă armă unul asupra altuia ! 
22. Pe când boieri munteni scăpau viaţa domnului lor, domnul moldovenesc scăpă vieţile boeirilor săi. 
Părcălabul leremia Golia, de care avurăm deja ocaziunea de a vorbi în vro câteva rânduri şi vom mai vorbi 
şi mai la vale, combătea cu o deosebită bravură alăturea cu loan-vodă, adecă acolo unde lupta era mai 
crâncenă, rezistența mai înverşunată, pericolul mai mare. 
O armă inamică se rădică asupra viteazului boier. În focul bătăliei nu e chip a te feri de toate loviturile. 
Încă o clipă, şi pârcălabul era mort. Ioan-vodă preveni acea clipă; buzduganul principelui turti pe 
indraznetul duşman. 
Ieremia Golia rămase viu... 
23. Pentru a micşora gloria eroului nostru în strălucita victorie de la Jilişte, un critic malitios ar putea, la 
prima vedere, s-o reprezinte ca un rezultat al nestiintei şi al neglijentei capilor armatei celei biruite. 

1. De ce oare să se fi oprit ei la Jilişte, pe când trebuia să păşească dreptînainte asupra Iaşului ? 

2. De ce, oprindu-se cum au făcut, ei nu-şi întăriră pozitiunea ? 
Aceste două imputări, ce se par a fi capitale, devin putin serioase în fata unei aprofundate expozitiuni de 
motive. 
Era forţa majoră ca duşmanii să se oprească la Jilişte, şi dacă nu era de asemenea o forță majoră, cel putin 
era o puternică rațiune militară ca ei să nu se retranşeze în pozitiunea lor. 
Să analizăm. 
24. 1. Armata lui Petru cel Schiop se compunea din trei elemente eterogene, turci, munteni şi secui, cari, 
venind din diferite parti, nu puteau năvăli în Moldova mai nainte de a se fi întâlnit şi concentrat undeva 
afară din hotare : Jiliştea fu, prin natura sa, punctul cel mai nemerit pentru atare operaţiune. 
Sosirea câteştrelor detaşamente nu putea ocurge în aceeaşi zi, fiind plecate din distanţe şi în împrejurări 
variate; astfel încât detaşamentul sosit la Jilişte cel dintâi trebuia să aştepte acolo sosirea celui de al doilea, 
şi apoi ambele să adaste până la sosirea celui de al treilea : iată deja un interval de mai multe zile. 
Turcii veneau de departe, secuii de peste Carpaţi, chiar muntenii nu erau toţi de pe aproape, cele mai brave 
fiind tocmai de la Olt; încât, după un marş foarte îndelungat până la Jilişte, le trebuia tuturora deopotrivă 
un timp de odihnă. 
În acest mod se respinge acuzatiunea strategică cea mai gravă ce se putea face armatei lui Petru cel Schiop 
: de ce nu merse înainte ? 
2. De la Focşani până la Iasi este o distanţă de 18 mile de marş ordinar, 8 zile de marş forțat pe drum 
mare, 6 zile de marş forţat pe drumuri lăturaşe; iar cu toate înlesnirile câte se mai pot procura prin un 
sezon frumos cel puţin 5 zile. 
Astfel, o depărtare minimum de 5 zile se întrepunea între armata de la Jilişte şi reşedinţa lui loan-vodă. 
Către aceasta consideratiune se mai adaogă o altă şi mai ponderoasă : Petru cel Schiop ştia că domnul 
moldovenesc nu avusese încă timpul de a-şi aduna o armată, de care se afla în o prea mare lipsă, deoarece 
se văzuse silit a alerga la sprijinul câtorva sute de cozaci. 


Neavând de cine a se teme şi mai fiind şi de tot depărtată de la dezarmatul său adversar, contra cui oare să- 
şi fi retranşat tabăra armata de la Jilişte ? 
În fine, până şi într-o necesitate vegheată, tot încă fortificarea taberei ar fi fost prea vătămătoare, dând 
celor retransati o idee exagerată de puterea adversarului şi de propria lor slăbiciune, ceea ce i-ar fi 
demoralizat de mai nainte. 
25. Care dară să fi fost greşeala celui bătut ? Geniul, numai geniul aceluia ce-l bătuse ! 
26. Prin minunata executiune a ordinelor lui loan-vodă, vornicul Dumbravă fu principalul instrument al 
victoriei de la Jilişte. 
Ambele sale misiuni, aceea de a surprinde avantposturile inamicilor şi aceea de a-i lovi în dos, fură 
deopotrivă de o greutate extraordinară. 
Să fi scăpat un singur om din avantposturi, vrăjmaşii s-ar fi pregătit, şi atunci totul era pierdut ! 
Să fi întârziat o singură clipă lovirea din dos duşmanii ar fi avut spaţiul deschis ca să fugă peste Râmna, 
unde ar fi putut a se reorganiza. 
Pentru a izbuti în aceste două artistice operaţiuni, prin răpeziciunea mersului, tăcerea mişcării, calculul 
timpului, apropozitul atacului, se cerea din partea capului detaşamentului inteligenţa cea mai vie unită cu 
sângele cel mai rece. 
27. Dar sublimul victoriei constă în modul în care însuşi loan-vodă atacă pe vrăjmaşi. 
În arta militară acea specie de atac se numeşte "ordine concavă”. 
Din cauza acestei ordine Annibal fu biruitor la Canna, Narses la Casilino, Eduard III la Crecy. 
Tot din cauza acestei ordine, Petru Rares fu biruit la Obertin. 
Ea prezintă, prin urmare, şi avantaje şi dezavantaje, pe cari le pot apretui în minutul decisiv numai crierii 
unui adevărat general. 
Iată ce zice renumitul Montecuculli : "Ordinea concavă reuşeşte mai cu samă pe un timp nouros, când e 
praf, când e fum, sau în alte asemeni ocaziuni, când adversarul nu poate observa mişcările tale." 
Ce e dreptul, intinzandu-ti prea mult fruntea armatei, ca să incingi pe vrajmasi, 
răreşti peste măsură şirurile şi le expui a fi rupte. [Raimondo, Conte de 
Montecuccoli sau Montecucculi (Germană : Raimondo Graf Montecuccoli) 
— 21 februarie 1608 sau 1609 — 16 octombrie, 1680, a fost un general Italian 
care a servit ca general în Imperiul Austriac; a fost şi print al Sfântului Imperiu 
Roman și duce napolitan de Melfi]. 
Aceasta se putea aplica mai cu deosebire cătră oastea lui loan-vodă, care era 
mai mult decât mică în comparatiune cu acea a rivalului. 
De aceea nici eroul nostru nu recurse la ordinea concavă decât numai o singură 
dată : când avea a face cu neste duşmani orbiti prin somn si prin bruma 
dimineţii. El ghicise pe Montecuculli ! 
28. Victoria de la Jilişte dezleagă una din problemele politice cele mai vitale : a oY 
un principe poate el oare a pune temei pe o armata mica $i compusa din recruti Sie sila N 
9 
Astăzi România are sub arme intreit atâţia cu câţi loanvodă înfrânsese pe Petru cel Schiop. 
Petru cel Schiop avea o oaste de şase ori mai numeroasă decât acea a lui loan-vodă. 
Dacă atunci 10.000 de moldoveni bătuseră 60.000 de inamici, de ce oare acuma 30.000 de români n-ar fi 
în stare de a bate 180.000 de duşmani ? 
Atunci, ca şi acuma, învingătorii erau adunaţi în pripa, rău disciplinati, nedeprinşi cu focul, fără 
experiinta. 
Atunci ei aveau in fruntea lor un capitan mare; un capitan mare ne trebuieste acuma... 
29. Imense fură consecinţele acestei prime bătălii : 

1. Ea supuse lui Ioan-voda toată Tara Românească; 

2. Ea topi una din cele mai frumoase armate duşmane; 

3. Ea fu câştigată mai fără nici o pierdere din partea moldovenilor... 
O asemenea victorie merită cu tot dreptul de a fi recunoscută ca una din cele mai remarcabile din istoria 
modernă. 


30. Ioan-voda rămase patru zile pe câmpul de bătălie : ingropa pe cei căzuţi, 
între cari avu desplăcerea de a nu găsi şi pe Petru cel Schiop; împărţi între ostaşi 
bogata pradă, surprinsă în tabăra inamicului; dete obositei sale armate un timp 
de repaos; se mai întări cevaşi prin noi soldați de prin judeţele mai de aproape 
ale Moldovei. 

Apoi se mişcă spre centrul Țării Româneşti; arzând, tăiând, jefuind toate în 
cale-i, după obiceiul timpului; căci Hugo Grotius nu venise încă pentru a 
respinge setea sângelui la proportiunile strictei necesităţi. (Hugo Grotius - 
cunoscut si ca Huig de Groot sau Hugo de Groot; 10 aprilie 1583 — 28 august 
1645, a lucrat ca jurist în Republica Olandeză. Împreună cu Francisco de 
Vitoria şi Alberico Gentili, el a pus bazele legii internaţionale fondate pe legea 
naturală. A fost şi filosof, teolog, scriitor de piese de teatru şi poet). 

Astfel, loan-vodă ajunse la Bucureşti. 

31. Eroul nostru era al doilea domn moldovenesc căruia i s-au închinat tarmii Dâmboviţei. 

Cu o sută de ani mai nainte, bucureştenii văzură aci pe 
strămoşul său, marele Ştefan, care, după ce bătuse pe 
domnul muntenesc de atunci (e vorba de Vlad Tepes — 
nota DM) într-o bătălie generală de pe la marginea ţării, 
merse cu iuteala sagetii, întocmai ca loanvodă, drept 
asupra capitalei : o regulă de strategie. 

Dar în acele timpuri Bucureştiul fusese mai tare : pe 
înălțimile malului nordic al Dâmboviţei, unde rămase 
până în zilele noastre memoria "Curţii Vechi", se afla o 
citadelă, numită "Cetatea Dâmboviţei", care în curs de o 
i. zi întreagă respinsese armata lui Stefan cel Mare. 

Vechile fortificatiuni răsipindu-se de atunci încoace, 
loan-vodă putu intra acum in Bucureşti fără a fi 
intampinat cea mai mica opozitiune, nu de o zi, ci asta data nici macar de o oara. 

32. Studiind istoria romana, adesea ne cuprinde mirarea cum de n-a Teti ; BRS 
luminat niciodată in mintea străbunilor isa deşi ocaziuni au fost prea IW ik: MHF YEEOEEO 
destule, mântuitoarea idee de unire administrativă a unor tari mai mult 
decât surori. 

Văzurăm steaguri moldave în Bucureşti, văzurăm steaguri muntene în 
Suceava şi în Iasi; dar unire tot nu era. 

Mircea cel Mare a fost cuprins Moldova şi, în loc s-o încorporeze pentru 
totdauna cu Tara Românească, el se multumise a-i da un domn din mâna şi 
sub protectiunea sa. [Mircea cel Bătrân - 1355 - 31 ianuarie 1418, 
voievod al Ţării Româneşti între 23 
septembrie 1386 - noiembrie 1394 sau 
mai 1395; ianuarie 1397 - 31 ianuarie 
1418) a fost unul dintre cei mai 
importanți conducători ai Țării 
Româneşti]. 

Ştefan cel Mare imită acest exemplu în 
privinţa muntenilor. 

Mult mai târziu Mihai Viteazul reuşi a întruni sub sabia sa Transilvania, 
Tara Românească şi Moldova; ei bine ! el îşi lăsă sie numai Transilvania, 
dând Tara Românească unui fiu şi Moldova unui nepot de frate. (Mihai 
Viteazul - 1558, Târgul de Floci sau Dragoesti - 9 august 1601, Turda, a 
fost ban de Mehedinţi, stolnic domnesc şi ban al Craiovei, apoi domnitor 
al Ţării Româneşti şi, pentru o scurtă perioadă în 1600, conducător de 


HUGO GROTIUS 


facto al tuturor celor 3 tari care formează România de astăzi : Tara Românească, Transilvania şi 
Moldova). 

De unde oare să fi provenit acea curioasă tendinţă tradițională, pe care abia-abia o putu stârpi ieri-alaltaieri 
murmurul Europei întregi ? 

33. Rauvoitorii românilor reprezintă acest fenomen ca o consecinţă a unei antipatii care ar fi despartind 
din timpii cei mai vechi pe munteni de moldoveni. 

Dar să fi fost aşa, Mircea şi Mihai n-ar fi dat moldovenilor un domn separat, nici Ştefan muntenilor; ci 
fiecare din ei şi-ar fi întărit propriul jug, fără care nu putea să-şi exercite ura. 

Purtarea lui Ştefan, Mihai, Mircea fu simpatică, nu antipatică. 

Muntenii se băteau cu moldovenii, precum în anticitate atenienii se bătuseră cu beotianii, spartanii cu 
arcadianii, toate orăşelele Eladei unul cu altul, fără a rumpe prin atari "petreceri" legământul fratiei grece. 

Când venea vorba de un Omer, toţi elinii se grăbeau a striga cu mândrie : al nostru. 

La munteni şi moldoveni sentimentul gloriei naţionale panromâne fu, poate, şi mai dezvoltat. 

Vom da un singur exemplu. Ştefan cel Mare strivise în mai multe rânduri pe munteni; dar el ilustrase prin 
eroismul său numele tuturor românilor; şi muntenii, uitând toate câte au fost suferit din parte-i, nu numai 
cântau cântece în onoarea-i, ci încă portretul său îl găsi însuşi loan-vodă în palatul domnesc din Bucuresti, 
făcut fresco chiar pe păretele ietacului princiar, în toată statura, cu coroana pe cap şi cu un toiag în mână. 
Cronicele muntene merseră şi mai departe : ele pretind că viteazul Moldovei ar fi domnit şasesprezece ani 
asupra Țării Româneşti. 

Unde dară fost-a vreodată antipatie ? numai doară în imaginatiunea cabinetului vienez sau în 
alucinatiunile Turciei ! 

34. Mircea, Stefan, Mihai fură oameni de geniu : ei nu puteau a nu fi înţeles supremele avantaje ale unei 
uniri, prin care se duplicau forţele lor şi se micşurau în acelaşi grad acele ale duşmanilor; prin urmare, cata 
să fi fost o cauză foarte serioasă, pentru ca să-i fi împiedicat pe ei de a pune culme măririi nationale. 


Noi, unii, intrevedem in misteriul trecutului aceeaşi tristă cauză care era cât p-aci să zădărnicească 
realizarea Unirii în zilele de acum : aristocrația. 

Boierii preferiau să fie mai multe tronuri, mai multe logofetii, mai multe vornicii, mai multe visterii, mai 
multe postelnicii, mai multe "locuri boiereşti”. 


Boierii munteni se temeau de rivalitatea boierilor moldoveni şi viceversa. 
Boierii din ambele tari doreau a se tine mai în familie, pentru a fi cu atât mai tari. 
În fine, boierii, de la început şi până mai deunăzi, formau un zid nestrăbătut contra a orice încercare de 
unire administrativă. 
În 1859 opozitiunea boierească fu învinsă, pentru că boierii nu mai erau decât o fantomă a trecutului lor; 
dar în secolii XV şi XVI îi apărau încă două arme formidabile : 

1. Fiecare boier nutrea sute de slugi ce-i lingeau tipsiile şi jurau în numele său; 

2. Fiecare avea facultatea de a revărsa în tot momentul asupra ţării sale o invaziune turcă, 
maghiară, polonă. 
Si la 1859 boierii ar fi vrut să lucreze tot prin slugi, şi prin invaziuni; dar slugile se imputinara, se 
moleşiră, se săturară de atâta slugărit; iar politica Europei închise calea invaziunii, pentru a nu se călca 
"echilibrul" idee necunoscută în zilele lui Stefan, Mihai, Mircea. 
35. loan-vodă făcu şi el în cestiunea unirii tot ce-i permitea starea împregiurărilor. 
El vroia să vadă Tara Românească dentâi mulțumită şi al doilea unită cu Moldova prin cea mai strânsă 
legătură. 
Pentru a satisface pe munteni, el le dede un principe dintre ei şi din neam domnesc; însă, fireşte, dintr-o 
familie duşmană de moarte cu acea a lui Petru cel Schiop. 
Cu vro douăzeci de ani mai nainte, domnise acolo un bastard bastarzii erau prea multi nu numai în 
Moldova un bastard renumit prin caracterul său bland şi paşnic, şi care, otrăvit de cătră boierii sai, deşi ei 
înşişi îi recunoscusera titlul de "cel Bun", lăsă orfani trei fii : 

1. Petru Cercel; 

2. Mihai cel Viteaz; 

3. Vintilă. 
Câteşitrei rămaseră despoiati de tron, pe care-l apucase o altă dinastie de asemenea bastardă, anume : tatăl 
lui Petru cel Schiop. 


In interval, cei trei frati dezmosteniti cercau valurile lumii sub orizonturi 
straine : Petru Cercel calatorea prin Italia si Franta, invata aproape toate 
graiurile Europei, scria versuri in limba lui Tasso şi atrăgea asupra-si, 
prin maniere şi învăţătură, admiratiunea curtezanilor celor mai rafinati şi 
a oamenilor celor mai instruiți ai epocii; Mihai cel Viteaz era încă mic, 
dar deveni gigant peste treizeci de ani; Vintilă îşi găsise un refugiu în 
Moldova, şi loan-vodă îl puse acum domn al Țării Româneşti. (Petru 
Cercel a fost domnul Țării Româneşti în perioada 29 august 1583 — 16 
aprilie 1585. Petru Cercel a fost fiul natural al domnului muntean 
Pătraşcu cel Bun. Porecla Cercel venea de la cercelul pe care îl purta în 
ureche, după moda curţii domnitoare franceze, unde a stat un timp). 
Devotamentul acestui nou principe muntenesc era asigurat nu prin 
recunoştinţa ce o datorea binefăcătorului său, căci recunoştinţa, de cele 
mai multe ori, e muma vrăj-măşiei, ci-l asigura simţul ereditar de 
răzbunare contra familiei lui Petru cel Şchiop : amicii cei mai buni sunt 
tocmai aceia ce urăsc împreună acelaşi lucru. 

Cu toate astea, într-o cestiune atât de gingaşă, eroul nostru nu se mulţumi cu o singură garanţie; spre 
deplină linişte, el lăsă în Bucureşti, pe lângă Vintilă, pe gloriosul vornic Dumbravă cu vro câţiva 
moldoveni, ca să-l apere, să-i slujească...să-l preveghieze. (Vintilă, fiu al lui Petru Pătraşcu cel Bun, 
instalat domn în 1974. În acelaşi an pierde domnia). 

Era oarecum o semiunire. 

36. După patru zile de odihnă în capitala Ţării Româneşti, loan-vodă sună acum trambita plecării şi 
conduse triumfătoarea-i armată la Brăila, unde se afla refugit rivalul său, Petru cel Schiop. 

37. Ne întrerupem aci un pic pentru a face o observatiune asupra muvementului numeric al ostirii 
moldovene : altfel cu greu ne-am putea orienta în urmarea acestei campanii. 

Am văzut că, în ziua de la Jilişte, loan-vodă avuse 9.000 de ai săi, cavalerie grea, şi peste 1.000 de cozaci, 
cavalerie uşoară : infanteria îi lipsea cu desăvârşire, şi nici că i-ar fi fost de vreun folos, atât din cauza 
miraculoasei răpeziciuni a mersului, precum şi din acea a caracterului curat ecuestru al luptei. 

Dar el se gândise la importanţa pedestrimii chiar din ziua declaratiunii de război : "crainicii", adeca 
heralzii domneşti, umblau din judeţ în judeţ, din oraş în oraş, din sat în sat, chemând oameni buni cari să 
meargă cu leafă mare să servească principelui lor contra urgiei păgâne. 

Era timpul lucrului de câmp, dar oricum să fi fost, tot încă voinici s-au găsit destui şi se inmulteau mereu 
pe zi ce mergea. 

Astfel, vro câteva mii din infanterie ajunseră la Ioanvoda în intervalul repaosului după victoria de la 
Jilişte; cei mai multi, desigur, din invecinatii munţi ai Vrancei, popor totdauna vestit ca cel mai dârz între 
moldoveni. 

Apoi în cursul trecerii prin ţara Românească şi în timpul şederii în Bucureşti, infanteria moldovenească 
crescu prin un mare număr de munteni, veniţi unii de bună voie, pentru a se distinge sub stindardele 
viteazului; alţii din antipatie contra fostei dinastii; o seamă puşi sub arme din obligatiune de alianţă din 
partea lui Vintilă-vodă. 

În acest chip, sosind sub murii Brăilei, loan-vodă avea deja aproape 14.000 de infanterie. 

38. Cu o sută de ani mai nainte un istoric bizantin numea Brăila "cea mai celebră piaţă in toate ţările 
române". 

Negotul era atât de întins, încât în cursul evului-mediu o vizitau până şi vasuri spaniole, venite din 
depărtatele tarmuri ale Barcelonei. 

Turcii, cuprinzând-o, după ce alungaseră pe famosul Tepes, nu numai nu desfiinţară comerţul Brăilei, ci 
încă îl inaltara până la culme. 

Pentru a-şi asigura această importantă pozitiune, ei încongiurară oraşul cu un parcan si zidiră pe o stâncă a 
Dunării o formidabilă citadelă cu cinci bastioane. 

Un bei comanda garnizoana. 

39. Ca şi la Bucuresti, loan-vodă fu al doilea domn moldovenesc venit sub murii Brăilei. 

Cu un secol mai nainte ea fusese arsă de catra Stefan cel Mare, pe ale cărui urme păşea acum viteazul său 
strănepot. 

40. loan-vodă ceru extrădarea lui Petru cel Schiop. Capul cetăţii trimise patru turci cu zece ghiulele, zece 
gloanţe şi două săgeți, pentru ca să spună domnului moldovenesc că-l va ospăta cu acest fel de mâncări, 
dacă nu se va grăbi a se retrage cu pace denaintea Brăilei. 

Ioan-voda dede pe cei trimişi pe mânile calăilor; le tăie nările, buzele şi urechile; îi răstigni cu cuie de fier 
pe o prăjină, cu capetele în jos; şi-i expuse astfel in fata inspaimatilor orăşeni, strigând că aceeaşi soartă 
aşteaptă pe toți păgânii. 

Apoi, fără a lăsa pe uimitii spectatori ai teribilului supliciu să revină din înlemnirea lor, el porunci 
pedestrimii a escalada murii. 

Scările de asediu erau gata : imitate după acele întrebuințate atunci in Germania, ele conservara in limba 
noastră militară până şi numele lor cel nemtesc "loitre" de la leiter. 

Infanteria moldovenească nu avusese încă ocaziuni de a se distinge sub ochii eroicului principe. 

Pe de altă parte, ea ştia din fama, cât de avută era negutatoreasca Braila. 

Amorul propriu şi lăcomia unite făcură minuni : pedestraşii se aruncară asupra zidului cu atâta furie, 
răsipiră pietrele şi făcură o lata breşă cu atâta iuteala, încât garnizoana turcă nu avuse nici timpul, nici 
curagiul de a respinge turbatul asalt : câți putura fugira în citadelă. 

Virtutea infanteriei noastre la escaladarea Brăilei egală pe acea a cavaleriei la surprinderea taberei de la 
Jilişte. 

Arcaşul era demn de calaras, călăraşul era demn de arcaş. 

41. loan-vodă dede acum armatei sale o deplină libertate de a se scălda cu toţii în sângele vrajmasului, de 
a se rasfata in pradă, de a se îmbuiba în păcate. 

Jaful Brăilei fu din acelaşi secol şi avu acelaşi caracter cu famosul jaf al Romei, despre care un istoric 
italian ne lăsă următorul tablou : "După luarea oraşului, soldaţii se împrăştiară în toate directiunile. 
[probabil e vorba de Giovanni Battista Giraldi care descrie prădarea Romei din 1527 în Prologul lucrării 
Hecatommithi (1565) - noiembrie 1504 — 30 decembrie 1573, un nuvelist şi poet italian. Şi-a luat 
pseudonimul de Cinthio sub care a devenit binecunoscut; de asemenea ca Cynthius, Cintio sau Cinzio. 
Printre lucrările sale amintim Hecatommithi sau Ecatomiti, o colecţie de nuvele gen Boccaccio, dar mai 
asemănătoare contemporanului său Matteo Bandello : c. 1480 — 1562, scriitor gen Boccacio]. 

Trecând pe poduri, ei văzură pe părinţi, taţi şi mume şezând pe pragurile locuinţelor, plângând moartea 
copiilor ucişi în luptă şi jelind calamitatea patriei. 

Aceşti nenorciti, îmbrăcaţi in haine de doliu, ofereau soldatului casele, mobilele, toate avutiile lor, cerând 
cu o voce sfâşietoare şi cu lacrime pe gene numai gratia vieţii. 

În zadar ! Împinşi la măcel prin sunetul tobelor si al trâmbiţelor, sălbaticii învingători se aruncară 
asupra bietelor victime şi le bucăţiră, fără distinctiune de sex sau de vârstă, pe strade, prin case, sub 
altarele bisericelor. 

Apoi urmară scene nu mai putin oribile. Vedeai copile azvârlindu-se în braţele nefericitelor mume, cari, 
despletite, apucau pe soldaţi de barbă, de par, silindu-se în deşert a-i opri de la crimă : iritati şi mai mult 
prin rezistenţă, ei dezonorau femeie peste femeie şi apoi le măcelăreau pe toate sub ochii părinţilor sau a 
bărbaţilor, pe cari îi ţineau legaţi, muti, intepeniti, desufletiti ca neste statui privind cumplitul spectacol ! 
Unele mume îşi scoaseră ochii cu degetele, ca să fie marture acestor scene !” 

Tata şi un alt tablou, mai scurt, dar mai energic, asupra jafului Brăilei : "Nimene nu fu cruțat; sângele 
curgea parau în Dunăre; nu rămase nu numai un om, ci nici măcar un câine viu; nu rămase piatră pe 
piatră; pojarul nemici tot ce scăpase de sabie..." 

Aşa erau oamenii pe atunci. 

Dacă Ioan-voda fu barbar, snopind pe musulmani, apoi cu cât oare mai 
barbar fusese ducele de Bourbon, aducând o armată de gâzi asupra 
grandioasei capitale a creştinătăţii ! (Charles de Bourbon, al 8-lea duce 
de Bourbon — 17 februarie 1490 — 6 mai 1527, a fost un lider militar 
francez, conte de Montpensier și Dauphin de Auvergne. A comandat 
trupele imperiale ale împăratului Charles V la ceea ce avea să fie 
cunoscut ca Prădarea Romei din 1527, unde a fost omorât). 

Pentru a judeca de gradul civilizatunii unui popor nu trebuie să ne bazăm 
pe propriile noastre idei moderne, ci să-l confruntăm, fără preventiune, 
cu toate celelalte popoare din aceeaşi epocă. 

42. După obiceiul său, loan-vodă permise armatei sale numai patru zile 
de odihnă. 

1. Patru zile la Jilişte | 

2. Patru zile la Bucureşti CHARLES DE BOURBON 

3. Patru zile la Braila s 
Acest interval de patru zile de repaos după o izbândă se pare a fi fost una din regulile militare d-ale lui 
Ioan-voda. 

Stefan cel Mare, în asemenea cazuri, se odihnea totdauna numai trei zile. 
43. Citadela Brăilei rămase în posesiunea otomanilor. loan-vodă o lăsă în pace din următoarele cauze : 

1. Petru cel Schiop nu mai era acolo, fiind fugit peste Dunăre la Constantinopole; 

2. Asediul ar fi adus multă scădere în cifra armatei moldovene; 

3. Generalii cei mari, începând de la Alexandru şi până la Napoleon I, nu-şi pierdeau niciodată 
timpul denaintea cetăților, ci băteau pe adversar în câmp deschis; şi apoi forteretele cele mai tari, 
rămânând fără speranţă de sprijin, se închinau de la sine. 

44. Asigurat din partea Țării Româneşti prin victoria de la Jilişte, ruina Brăilei şi instalarea amicului său 
Vintilă, loan-vodă nu mai avea temeri din această parte. 

Dar acum îl mai ameninţa Răsăritul : turcii şi tătarii se concentrau în sandjacaturile otomane de peste Prut, 
gata a revărsa "ceambulurile" lor asupra Moldovei. 

Ioan-voda îşi mişcă armata, al căriia număr sporea necontenit pe drum prin înrolarea noilor amatori de 
glorie şi de pradă. 

În avantgardă mergea hatmanul domnesc Slăvilă cu cozacii şi cu 8.000 din cavaleria moldovenească. 
După el urma însuşi principele cu toată infanteria. Ramasita cavaleriei închidea mersul şi voltigea, pentru 
pază, la flancurile oştirii. 

45. Teatrul luptei se strămută în Basarabia. Astăzi sub acest nume se înţelege tot teritoriul românesc, 
lungit între Prut şi Nistru, cu picioarele muiate în Marea neagră şi cu fruntea umbrită la poalele Carpaţilor. 
În vechime, numai partea sudică a acestei regiuni se numea Basarabie, nordul purtând un singur nume cu 
restul Moldovei. 


Intr-o vreme, mai ales până la moartea lui Mircea cel Mare, tot ţărmul Dunării, de la Severin până la gura 
Nistrului, apartinea muntenilor, a cărora tara, după porecla dinastiei princiare, se numea Basarabie sau 


Tara Basarabilor. 

După ce moldovenii se lăţiră cu încetul, bucată câte bucată, şi, în fine, sub Stefan cel Mare, tăiară tocmai 
la Milcov hotarul Țării Româneşti, teritoriul dentre gura Nistrului şi Dunărea conservă el singur, ca 
suvenir, numele de Basarabia. 

Sub Petru Rareş, sultanul Suleiman cucerind de la Moldova acest preţios petic de pământ, stabili 
acolo două sandjacaturi otomane : unde fusese Cetatea-Albă a românilor se auzi numele turcesc de 
Ak-kerman, iară Tighina moldovenească deveni Bender. 

De atunci încoace, Basarabia pierdu aproape cu totul primitiva-i poporatiune română, împlându-se 
de osmanlai şi, mai cu seamă, de tătari, navaliti cu mii de peste Nistru şi cari îi dederă până şi un 
nume în limba lor : "Budjac" adecă unghi. 

Un şanţ antic, cunoscut la popor sub numele de Troian de Sus, începându-se de la Prut mai jos de Fălciu şi 
sfârşindu-se la Nistru mai sus de Bender, despartea Moldova proprie de această nouă provincie 
musulmană. 

46. Natura Basarabiei difereşte şi diferea totdauna cu desăvârşire de acea a celorlalte tari române. 

În loc de maestoase păduri şi daurite holde nu vezi acolo decât monotone deserturi, asternute cu luciul 
năsipului sau presărate cu debile arbuste, păducei sau măcieşi şi cu sălbatice ierburi şi buruiene, iar între 
ele, ceva caracteristic, fantasticul scaiete, al cărui cap, rotund ca o mince, spinos ca un arici şi uşure ca 
puful, se dezlipeste toamna de putrezitul său trunchi, şi apoi, gonit de cea mai slabă suflare a vântului, 
roteşte mereu d-a lungul pustiului, pân'ce se îneacă în Nistru sau în Dunăre. 

În loc de posomoratii Carpaţi, urieşe sentinele ale Moldovei, nu vezi acolo decât pitulate si împrăștiate 
grămezioare de pământ, cari se par a fi înălțate cu mâna omului, căci producerile naturii nu pot fi atât de 
meschine. 

În loc de nenumărate ape şi raulete, vezi câte o baltă sărată, câte un părâu efemer ce nu-l vei mai găsi 
mâini, sorbit de arsita soarelui; sau dai din întâmplare peste un put...vei umbla mult, sărmane, până a-i 
descoperi o pereche ! 

47. Astăzi pacea şi industria împoporară Budjacul cu vro câteva orăşele şi mai multe sate. 


În secolul XVI, sub tâmpitoarea dominatiune turcotătară, afară de Ak-kerman şi Bender, împlântate 
tocmai la margine, nu întâmpinai acolo nici o locuinţă umană pe suprafaţa pământului. 
Bordeiele erau săpate pe sub pământ, şi numai fumul ce se furişa din fundul acelor îngrozitoare suterane 
putea conduce câteodată paşii rătăcitului călător. 
Mai zăreai ici-colea câte o turmă albind la picioarele vreunei coline... 
Adauge o pestriță societate de mierle, ganguri, grauri...şi vei avea o idee completa despre toată vitalitatea 
Basarabiei. 
48. Mai sus de Bender, cam în prejmetele Lăpuşnei, deja pe teritoriul moldovenesc, avantgarda condusă 
de hatmanul Slăvilă surprinse un detaşament de inamici, turci şi tătari. 
Ei erau siguri că loan-vodă se află departe, la Brăila. Atacati în pripă şi descurageati chiar înainte de 
lovire, duşmanii fură înfrânți, rasipiti, alungaţi, secerati. 
Abia o mie reuşi a scăpa teferi la Bender, ducând cu sine ciuma spaimei. 
49. loan-vodă, ajungând la câmpul luptei, nu permise nici un moment de zăbavă. 
Înainte cu toţii ! 
Pe şes, sub murii Benderului, stătea un alt detaşament de vrăjmaşi, cătră care se adauseră acum fugarii de 
la Lăpuşna. 
Asta data îi lovi însuşi loan-vodă. Goniti până la porțile Benderului, învinşii intrară odată cu învingătorii. 
Oraşul fu cuprins; puţini izbutiră a se închide în citadelă. 
Urmă, fireşte, un jaf frate gemen cu acela de la Brăila, cu acea numai deosebire că, în cazul de fata, prada, 
din necesitate, fu mai modestă. 
50. Bătaia de la Lăpuşna şi cuprinderea Benderului se succeseră cu atâta repeziciune şi se realizară cu 
atâta uşurinţă, încât nu credem să mai fie în istoria română un alt exemplu cătră care mai bine să se poată 
aplica sublimul laconism al lui Cesar : "venii, văzui, vinsei". 
51. După izbândă, eroul nostru, lăsând fără asediu citadela, după cum făcuse la Brăila, se aşeză cu tabăra 
denaintea Benderului, cu faţa spre inamic şi cu dosul spre hotarul Moldovei. 
Aci el dede armatei sale, pentru prima oară, un dublu interval de repaos : opt zile. 
Această neobicinuită prelungire avea o gravă cauză politică. 
Încă la începutul războiului, loan-vodă scrisese cătră doi dintre cei mai puternici din aristocrația polonă, 
rugându-i să-l ajute la nevoie chiar contra poruncilor turcitului lor rege. 
Unul era color! Laski, prea adesea mentionat in cursul acestei istorii. 

: Celalalt era principele Ostrogski, gubernatorul Poloniei meridionale 
[Konstanty Wasyl Ostrogski - 2 februarie 1526 — 13 (23) februarie 1608, a 
fost un print lituanian, guvernator al Volodymyr-Volynskyi, comandant 
suprem al Volhynia şi voivod al voivodatului de Kiev în Confederaţia polono- 
lituaniană]. 
Laski era furios pe turci pentru că în locul lui loanvodă puseră domn pe Petru 
cel Schiop, iar nu pe dânsul, după cum stăruise; era furios pe Enric de Valois 
pentru că nu-şi pusese pe lângă Poarta otomană toate silintele in această 
cestiune; era furios şi pe turci, şi pe Enric de Valois şi, prin urmare, din rival 
periculos deveni acum amic devotat al principelui moldovenesc. 
Ostrogski, pe de o parte fiind de rit grecesc, simpatiza cu coreligionarii 
români şi despretuia fanaticul papism al noului rege polon; pe de altă parte, 
fiind cap al marginilor meridionale ale Poloniei, el nu se putea răsufla de 
iati île invaziuni tătare şi căpătă o ură nestinsă pentru tot ce era musulman; încât rugămintea lui 
Ioan-voda il atinse la coarda cea mai delicată. 
Aşadară, Laski şi principele Ostrogski răspunseră amândoi într-o voce că, deşi deosebite împregiurări nu 
le iartă a veni în persoană în ajutorul scumpului prieten, totuşi, se vor grăbi a-i trimete ostaşi, munitiuni, 
bani, orice le va sta în putinţă. 
Ambii magnați erau în stare de a pune sub arme 20.000 de oameni aleşi, călări sau pedestri, prevăzuţi cu 
arme de mână, însoţiţi de artilerie şi conduşi de căpitani deştepţi; ei bine ! pentru un asemenea contingent, 
mai frumos decât acel al regelui Sardiniei (Victor Emanuel II al Italiei - 14 martie 1820 — 9 ianuarie 


1878, a fost supranumit „Regele gentilom”. Rege al Sardiniei din 23 martie 1848) în campania de la 
Crimea, pentru un asemenea contingent loan-vodă putea pierde patru zile peste număr. (Războiul Crimeii 
a durat din 28 martie 1853 până în 1856 şi a fost un conflict armat dintre Imperiul Rus, pe de-o parte, şi o 
alianță a Regatului Unit al Marii Britanii şi Irlandei, a celui de-al doilea Imperiu Francez, a Regatului 
Sardiniei şi a Imperiului Otoman, pe de altă parte. Cele mai multe lupte ale războiului s-au dus în 
Peninsula Crimeea de la Marea Neagră). 


RĂZBOIUL CRIMEII 


Pozitiunea de la Bender era în cazul de fata cea mai potrivită : putin mai sus, de ceea parte a Nistrului, se 
începea teritoriul polon, până la care era abia vro câteva ore de depărtare. 

52. Aflând de bătălia de la Lăpuşna şi de arderea oraşului Bender, sandjacul de Ak-kerman trimise 10.000 
de păgâni în sprijinul citadelei, rămase până acum în mâinile otomanilor. 

Ioan-voda cheamă pe Swierczewski, cel mai renumit dintre căpitanii cozacilor. 

"Voiesc a-ţi arăta astăzi o deosebită a mea încredere, îi zise principele; ia cozacii voştri şi trei mii din 
călărimea moldovenească; o oaste vrăjmaşă se apropie pentru a ne respinge de aice; aşteapt-o dupa 
acele movile, el arătă cu mâna, aşteapt-o şi zdrobeste-o; fa asta dată ca slava biruinţei să fie numai a ta 
pn 

Cozacul se simţi măgulit până în adâncul amorului propriu : cuvintele lui loan-vodă l-ar fi făcut erou să 
nu-l fi făcut erou natura. 

3. De ce oare principele nu porni cu toate forţele sale întru întâmpinarea inamicului ? 

Sau de ce oare, detaşând un corp de oaste, el nu-i porunci a merge mai departe, iar de a aştepta pe duşman 
chiar în apropierea Benderului ? 

Aceste două întrebări sunt foarte legitime; un general e dator a da seamă de toți paşii săi, arătând limpede 
pentru ce a făcut aşa cum a făcut, şi nu altminterea, şi probând lămurit că trebuia să facă anume cele 
făcute. 

Să se fi mişcat loan-vodă cu întreaga armată, el lăsa garnizoanei din citadela Benderului facultatea de a-l 
lovi din dos, încât s-ar fi pus el singur între două focuri. 


Sa fi înaintat detaşamentul său prea departe, rămânea fără sprijin la caz de nenorocire; iar detaşamentul 
fiind învins, pe de o parte demoralizarea intra în toată masa armatei moldovene, pe de altă parte 
garnizoana din Bender se unea cu contingentul de la Ak-kerman şi ne ataca cu un adaus de forță materială 
şi morală. 

Aşadară, loan-vodă fu constrâns a nu porni cu toate forţele sale, ci numai a dezlipi un detaşament, 
poruncindu-i a nu se prea depărta cumva de prejmetele Benderului. 

54. Locul unde statu Swierczewski, atinand calea turcilor, era într-o aşa distanţă de la tabăra lui loan-vodă, 
încât urcând vreo movilă din acele cu cari e acoperit aci în abundanta tot litoralul Nistrului, principele 
observa cu ochii săi toate evolutiunile bătăi. 

Citadela de la Bender se afla la mijloc între dosul detaşamentului lui Swierczewski şi faţa taberei lui 
loan-vodă. 


Această ingenioasă dispozitiune a armatei moldovene îi asigura victoria chiar mai nainte de a se fi încins 
lupta; căci : 

1. Să fi ieşit garnizoana turcă din citadelă pentru a lovi pe dindărăt detaşamentul lui Swierczewski, 
în aceeaşi clipă loan-vodă s-ar fi repezit, lovind-o tot pe dindărăt pe ea însăşi, ceea ce ar fi adus după sine 
căderea citadelei în mâinile moldovenilor. 

2. Contingentul turc, venit de la Ak-kerman, să fi reuşit a turbura detaşamentul lui Swierczewski, 
Ioan-voda pe dată ar fi mişcat în ajutoru-i alte două sau trei mii de oameni, fără a înceta de a tinea totodată 
închisă ieşirea din citadelă. 

55. În bătălia de la Bender, Swierczewski fu ceea ce fusese Dumbravă în bătălia de la Jilişte : cel mai 
inteligent executor al ordinelor unui om de geniu. 

Fără doi-trei ca aceştia, oare s-ar fi putut realiza miraculoasele izbande ale lui loan-vodă ? 

Atingem o cestiune care interesează toate popoarele şi toţi secolii în genere; şi care ne va interesa mâini- 
poimâini pe noi înşine, în specie. 

A întreba cum ar fi mers loan-vodă fără un Dumbravă sau un Swierczewski este a întreba cum ar fi mers 
Bonaparte fără un Ney, un Murat, un Lannes. 

A întreba cum ar fi mers Bonaparte fără un Ney, un Murat, un Lannes este a întreba cum ar fi mers 
Columb fără busolă. 

Columb ar fi inventat busola, şi tot izbutea a merge înainte; Bonaparte ar fi descoperit pe mareşalii săi în 
toate unghiurile Franciei; loan-vodă ar fi creat pe un alt Swierczewski şi pe un alt Dumbravă. (Cristofor 
Columb - născut între august şi octombrie 1451 — 20 mai 1506, a fost un navigator italiano-spaniol. A 


navigat spre vest peste Oceanul Atlantic in căutarea unei rute spre Asia, dar 
şi-a câştigat reputaţia descoperind un nou continent, America, in perioada 
precolumbiană era cunoscută numai Lumea Veche). 
Prima şi fundamentala trăsătură a oamenilr mari, în orice ram, este că lor nu 
le lipsesc niciodată instrumente; prima şi fundamentala trăsătură a oamenilor 
mici, iarăşi în orice ram, este că ei nu văd instrumentele zăcând la picioarele 
lor şi în zadar îşi frâng capul căutându-le aiurea. 
Sub Ludovic XVI, Ney ar fi murit dogar, Lannes vezeteu, Murat birtaş; 
/ trebuia un Bonaparte ca să recunoască în ei stofa de generali. (Ludovic al 
asia: XVI-lea - 23 august 1754, Versailles - 21 ianuarie 1793, decapitat in Paris, 
= 7 A rege al Franței şi al Navarei din 1774 şi pana în 1789. Din 1789 şi până în 
: — 1793 rege al francezilor. Ultimul reprezentant al Absolutismului. Victimă a 


Revoluției Franceze). 

Swierczewski nu fusese nimic cât timp se afla în Polonia, Dumbravă era 
necunoscut sub predecesorii lui loan-vodă... 

Oamenii de geniu crea tot, tot, până şi uneltele creatiunii ! 

Prin dogărit, prin birturi, prin grajduri, multi Nei, Lanni şi Murati români 
oftează în tot momentul după un soare care să pătrunză cu razele sale până la 
soiosul lor întuneric. 

56. Swierczewski îşi aşeză detaşamentul în următoarea ordine. 

Cozacii formau linia de bătaie. La aripa stângă patru centurii cu sulițe, în 
centru patru centurii cu pustile, la aripa dreaptă patru centurii cu arce. 

La spatele acestora se lungea un sir de colnice, din dosul cărora se ascunsera 
trei mii de călărime moldovenească. 

Dentâi puşcaşii şi arcaşii descărcară o ploaie de săgeți şi de gloanţe, pentru a 
produce o dezordine în centrul şi în aripa stângă a duşmanilor. 

Apoi sulitasii făcură atac asupra aripii drepte. Inamicii concepură, şi trebuia să conceapă ideea, pe acest 
corp, azardat prea înainte, să-l desparta de celelalte două corpuri cozace, rămase pe loc. 

Deci ei îşi mişcară centrul şi dreapta asupra puşcaşilor, punându-se la mijloc între aceştia şi sulitasii cei 
încăieraţi cu aripa dreaptă. 

Pe baza atării combinatiuni, turcii îşi închipuiau a fi căpătat un avantagiu decisiv, putând acum a 
încongiura pe cei opt sute de cozaci, lipsiţi de o aripă, al căreiia teren rămase gol, şi care, şi aceea, izolată 
la o parte fără nici un sprijin şi compusă numai din patru sute de sulitasi, cata neapărat a fi tăiată în bucăţi. 
În acest mod câmpul bătăliei, în urma evolutiunilor, prezenta două grupe : mai încoace, peste 6.000 de 
turci strângând 800 de cozaci; mai încolo, din dos, 400 de cozaci strânşi de peste 3.000 de turci... 

Sosi momentul oportun. Puşcaşii şi arcaşii cozaci, precum ziseram, stăteau razemati de neste colnice, la 
spatele cărora se ţinea în embuscadă cavaleria moldovenească. 

Când cornurile atacului turc, silindu-se a încinge pe cei 800 de cozaci, se apropiară de linia colnicelor, 
deodată moldovenii săriră cu răcnete la dreapta şi la stânga. 

Turcii se treziră înconjurați ei înşişi. Îi cuprinse o panică. Victoria fu completă. Lupta durase numai o oră. 
Toată pierderea detaşamentului moldovenesc abia trecea peste o sută de morți. 

Din turci, cei mai multi aşternură câmpul, puţini scăpară cu fuga, vro două sute fură prinsi.loan-voda, 
privind din tabăra de lângă Bender, aplauda pe copiii geniului său. 

Oare să fi aplaudat şi garnizoana turcă, privind la spectacol şi mai bine din vârful citadelei ? 

57. Meritul lui Swierczewski se cuprinde în următoarele : 

1. El permise turcilor să vază în voie toată putinatatea cetei cozace, ceea ce-i făcu a nu se forma în 
două linii, mai lăsând şi o rezervă după obiceiul lor, ci să se grupeze cu toţii într-o singură linie de bătaie, 
în speranţă de a scurta astfel lupta, turtind în clipă o mână de cozaci sub greutatea mulțimii. 

2. El puse în risc o aripă întreagă, micşurându-i înadins lungimea frontului, ceea ce, înlesnind 
turcilor facultatea de a incongiura pe cozaci, îi îndemnă a profita de o greşeală imaginară şi-i atrase drept 
asupra embuscadei. 

58. Bătaia de la Bender dede naştere unui epizod pe care îl reproducem aci, ca o poezie purtând casetul 
epocii. 

Un mare filosof a zis : "Când cineva devine famos în bine sau în rău, poporul se grăbeşte a şi-l închipui în 
cutare sau cutare impregiurare, şi inventează apoi asupra-i fabule în armonie cu caracterul eroului; cari 
sunt minciuni factice, dar veritati ideale, căci gloatele nu imaginează decât ceea ce este analog cu 
realitatea.” 

Detaşamentul lui Swierczewski prinsese, între alţii, pe însuşi agaua, capul armatei turce, bărbat frumos, 
nalt, plin de farmecul manierelor, şi atât de bogat, încât, voind a se răscumpăra din mâinile cozacilor, 
pentru ca să nu-l ducă denaintea teribilului loan-vodă, le-ar fi propus să-l cântărească de şase ori, contra 
balantandu-l o dată cu mărgăritar, de două ori cu aur, de trei ori cu argint. 

Mărgăritar în greutatea unui om trupeş...nu ştim, zău, dacă Rotschild ar fi în stare a se răscumpăra cu un 
aşa preţ să fi căzut în robia păgânilor; dar fabula nu căuta la atari şicane de detaliu; ea tindea numai a da o 
idee pitorească de bogăţia paşalelor turci de atunci şi, în această privinţă, minciuna e adevărată. 

Urmăm mai departe cu narațiunea. Oricât de splendidă fuse oferta prinsului agă, totuşi, cozacii nu se 
lăsară a se corumpe, ci-l depuseră viu în mâinile lui loan-vodă, punând credinţa cea jurata principelui mai 
sus de orice avutie. 

Nu-i de crezut că fidelitatea cozaciloor se va fi urcat vreodată tocmai până la un aşa grad de cavalerism; 
dar chiar câtă a fost, ea tot încă era prea mare şi, am putea zice, neprobabilă din partea unei oştiri 
mercenare din secolul XVI; încât fabula avea oarecum dreptul de a iperboliza acea minunată fidelitate, 
caracterizând-o mai în reliev. 

În fine, adus denaintea lui loan-vodă, nenorocitul agă fu interogat de cătră principe în curs de câteva zile 
asupra celor atingătare de Turcia şi apoi dat soldaţilor să-l taie în bucăţi cu coasele, deşi nici lui loan-vodă, 
desigur, el nu va fi uitat să-i propună cele şase măsuri de mărgăritar, de aur şi de argint. 

Mult mai erau urâţi păgânii în ochii eroului român : din acest punct de vedere, bine îl cunoscu fabula ! 

59. Pe când Swierczewski triumfa asupra inamicilor, douăzeci şi cinci de luntri, pogorându-se pe Nistru de 
la fruntariile polone, aduseră lui loan-vodă prima mică dovadă cum că Laski şi Ostrogski sunt în adevăr 
decişi a-i trimite ajutoare; era 600 de cozaci pedestri sub comanda unui vechi marinar, Pokotilo. 

Oricât de slab, acest contingent fu de o valoare nespusă pentru trebuinta momentului. 

Ioan-voda porunci noilor-veniti a se rembarca in luntrile lor, câte 24 în fiecare, lăsându-se în josul 
Nistrului asupra Ak-kermanului unde nu puteau întâmpina multă rezistență, precedându-i spaima victoriei 
de la Bender. 

Însuşi principele rămase în excelenta-i pozitiune, având la spatele său hotarul Moldovei, de unde îşi 
procura in abundanta proviziuni şi-şi mărea cadrele oştii, şi in învecinarea Poloniei, de unde aştepta pe 
toată oara deplina realizare a promisiunilr lui Laski şi Ostrogski. 

Să se fi mişcat el singur pe uscat asupra Ak-kermanului, ariditatea năsiposului sol, lipsa de apă, 
ucigătoarea căldură a acelei semiafricane regiuni, pe care am descris-o cu câteva rânduri mai sus, n-ar fi 
întârziat a introduce foamete, sete şi boale într-o armată crescută deja la o cifră destul de considerabilă. 
Luntraşii cozaci erau mai potriviti pentru atare 
misiune. Dezbarcând pe neaşteptate la Ak-kerman, 
ei surprinsera oraşul, măcelăriră orice li s-a părut a fi 
musulman sau musulmănit, se încărcară de bogată 
pradă, şi, dând foc caselor, lăsară numai citadela, 
înălțându-se ca un monument funebru dasupra 
mormintelor... 

60. Să observăm că loan-vodă fu unicul principe 
român victorios pe uscat şi pe apă. 

61. Trecură numai două luni de la exploziunea 
războiului. În acele două luni fu câştigată marea 
victorie de la Jiliste, fu cucerită toată Tara 
Românească, fură luate Brăila, Benderul şi Ak- 
kermanul; mari detaşamente inamice fură frânte, o 

dată lângă Lăpuşna şi de două ori lângă Bender... 
În acele două luni pieriră, de incendiu şi de sabie, cel puţin 200.000 de duşmani, pe când moldovenii nu se 
vede a fi pierdut peste tot nici o mie de oameni... 
Trecură numai două luni de la exploziunea războiului ! 
62. Până aci avurăm ocaziunea de a analiza numai resoartele parţiale ale fiecărei din bătăliile lui loan- 
vodă, explicând victoriile sale una câte una, fără legătură cu celelalte. 
Până aci văzurăm cauzele succeselor în varietatea mijloacelor : diferite terenuri, diferite arme, diferite 
ordine de bătaie, diferite timpuri... 
Până aci arătarăm, bunăoară, cavaleria ilustrându-se în ordinea concavă pe şesul de la Jilişte în bruma 
dimineţii, infanteria culegând lauri prin o furioasă escaladare a Brăilei, marina aruncând dezolatiune în 
Ak-kerman, embuscada reuşind pe terenul unduios de lângă Bender, şi aşa mai departe. 
Până aci, în fine, nu ne atinserăm de loc de acele principii sintetice cari fac să reuşească nu o singură 
bătălie, ceea ce se poate întâmpla chiar unui general mediocru, prin efectul azardului, ci cari fac să 
reuşească o campanie întreagă ceea ce nu se poate întâmpla decât unui geniu militar prin forţa 
combinaţiunilor... 
63. Elementele, adunate mai sus, ne permit acum a atribui minunile lui loan-vodă, în tara Românească şi 
în Basarabia, la trei cauze mari şi generale, cari planează deasupra tuturor celorlalte, mici şi speciale : 

1. marşul; 

2. alegerea teatrului luptei; 

3. manierea personală a capului. 
64. Toate mişcările lui loan-vodă fuseră astfel încât inamicii nu-l puteau surprinde niciodată, pe cand el, 
din contra, îi surprindea la tot pasul. 
Armata sa mergea închisă din fata, din laturi şi la dos prin o întinsă reţea de aşa-numite străji, compuse din 
oaste uşoară, şi pe cari le străjuiau iarăşi o mulțime de sentinele, presărate în toate directiunile, prin sate, 
pe înălţimi, în strâmtori, la trecătorile apelor... 
Cea mai ascunsă urnire a dușmanului era pe minut cunoscută lui loan-vodă, care se azvarlea asupra-i, îl 
sfărma, îl măcelărea, făcea să se simta trasnetul mai nainte de a se fi văzut fulgerul. 
Principalele rezultate ale acestei extreme răpeziciuni, unită cu o extremă pază, fură : 

1. forţele mici invingeau forte mari; 

2. inamicii pierdeau mii de oameni, iar ai noştri rămâneau mai-mai intacti. 
65. Alegerea teatrului luptei fu şi mai fecundă in consecuente. 
Ioan-voda nu lăsă pe duşmani să calce Moldova, ci-i înfruntă în propria lor tara, dentâi în Muntenia, apoi 
în Budjac. 

În acest chip, el ajunse la trei scopuri de o supremă importanţă : 

1. Moldovenii, scutiţi înântrul patriei de nemulţumirile, zăpăceala şi pagubele războiului, rămaseră 
ca o nesecată rezervă de bani şi de braţe. 

2. Inamicul, simțindu-se atacat în propriul său cămin, primea pericolul asupra-şi in loc de a-l da 
altora, exagera în imaginatiune-i puterea adversarului, se descuragea. 

3. Aflându-se într-o tara vrăjmaşă, ostaşii lui loan-vodă, din cari cei mai multi fără soldă, aveau 
drept impuls perspectiva predei. 
66. Un vechi autor polon, care avu bunul-simt de a cuprinde şi pe români in tractatul său universal asupra 
artei militare, ceea ce n-a făcut până acum nici un autor nou francez sau german, zice, între altele : 
"Ioan-vodă din Moldova, Mihai cel Viteaz din Tara Românească şi Gustav Adolf, regele Sveziei, ştiau a 
înfrâna pe numeroşii lor ostaşi numai prin prestigiul elocuentei şi prin familiaritate"... 
67. Trebuie oare să mai spunem că Annibal, Cesar, Wallenstein, Frederic cel Mare, Napoleon nu avură 
nici ei alte principii afară de cele de mai sus, deşi fiecare le aplica în modul cel mai potrivit cu 
împregiurările propriei sale epoci ? 


CATASTROFA 


Thus, sometimes, hath the brightest day a cloud...Sirs, what's o'clock ? 
Astfel, uneori ziua cea mai senină are un nor...Domnilor, câte ceasuri sunt ? 


Turcia din Europa prezintă o mare asemănare cu planta numită senzitiva : de-ndată ce atingi cu 
indiscreta-ti mână una singură din foile sale, toată floarea resimte atacul şi se strânge de durere. 


SENZITIVA 


BTURCIA EUROPEANA 4) 


Românii, bulgarii, sârbii, grecii şi arnautii sunt cele cinci foite ale senzitivei otomane : cea mai mică 
mişcare produsă în vreuna din aceste naţionalităţi trage după sine imediata convulsiune a tuturor 
celorlalte. 


Românii sunt latini, bulgarii şi sârbii slavi, grecii o degeneratiune elenică, arnăuţii o vita tracică, astfel 
diferenţa sângelui îi dezbină, dar îi unesc doi nervi puternici : fratia religioasă şi fratia de sclavie. 


Cand Mircea cel Mare bătea pe turci, bulgarii şi sârbii se îndesau sub 
steagurile eroului român, a cărui memorie rămase până astăzi în poeziile lor 
naţionale. 


Când Petru Rareş se pregătea a scutura jugul otoman, grecii îi serveau în 
toate modurile cu cel mai curagios devotament. 

Armatele lui Mihai cel Viteaz erau pline de sârbi, bulgari, greci şi arnauti... 
În fine, câteşicinci popoarele recunoșteau totdauna solidaritatea intereselor 
respective fata de faptul comun al apăsării turce. 

2. Dar din toată această grupă, legătura fără îndoială cea mai strânsă şi cea 
mai trainică uneşte, din vechime şi până astăzi, pe români şi pe bulgari. 

În evul mediu ei formau un singur imperiu, de la Alpii Carpatici până la 
Alpii Balcanilor, sub sceptrul unei glorioase dinastii române, de care 
tremura Constantinopole şi pe care o linguşea Roma. 

În secolul XIII acea grandioasă monarchie se rupse în trei trunchiuri : Moldova si Tara Românească 
începură a se naşte, Bulgaria începuse a muri. 
În loc de un singur suveran apar pe scenă trei principi neatarnati; dar traditiunea unităţii primitive nu fu 
uitată : câteşitrei adăugau cătră propriile lor nume sacramentul prenume de loan, conservând astfel 
nemuritoarea memorie a împăratului loan Asan, fundatorul măririi româno-bulgare unite. 
În secolul XIV, Bulgaria căzu cu desăvârşire sub jugul otoman; de atunci încoace nefericitii săi fii 
refugiau în toţi anii cu miimi pe teritoriul rămas pe jumătate liber al românilor, aşteptând cu răbdare 
mântuirea lor de la aceia dintre cari avuseseră într-o vreme generozitatea de a-şi primi o dinastie. 
Ziarul româno-bulgar Viitorul, apărut şi din nenorocire apus mai an pe ospetoasele maluri ale Dâmboviţei, 
fu cea mai proaspătă, dar nu ultima manifestatiune a acelei eterne simpatii internationale... 
3. Inima bulgarilor putea ea, oare, a nu fi tresărit în profundul său când freamătul fluviului-rege le aducea 
răsunetul miraculoaselor fapte ale lui loan-vodă ? 
Serbii, arnăuţii, grecii rămâneau ei, oare, de tot surzi la departatul echo de libertate ? Un luminos incendiu 
ardea cu văpaie dencoace de Dunăre; tăciuni inflacarati zburau până la Balcani; vro două-trei scântei 
cădeau şi mai departe; undeva, pe stâncile Croiei sau pe ruinele Panteonului ! 
4. Mare fu spaima Porții otomane văzându-se în pericol de a pierde, prin o conflagratiune generală, tot ce 
uzurpase din astă parte a Bosforului. 
În zăpăcirea lor, pe turci nu-i tăia capul, un printisor vasal, un simplu bei, un sclav, cum să cuteze el a 
întreprinde şi cum să reuşească a conduce o revoltă atât de extravagantă, ale cării consecuente amenințau 
însăşi inima Imperiului otoman. 
Sultanul Selim recurse, în fine, la trei măsuri : 

1. Se ruga Alahului şi prorocului său Mohamed în geamia Sântei-Sofie. 

2. Fulgeră contra guvernului polon, pentru ca să curme orice comunicatiune cu Moldova. 

3. Trimise asupra lui loan-vodă o nouă armată, de care s-ar fi speriat atunci cel mai puternic 
monarc al Europei... 
5. Ahmed-pasa, beglerbeiul Rumeliei, şi Adel-Ghirai, fratele hanului Crâmului, primiră ordine de a intra 
cu toate forţele în Moldova; de a prinde viu sau mort pe "nebunul târâie-brâu şi vanturd-tara" aşa numeau 
pe loan-vodă turcii supăraţi peste măsură şi de a pune domn pe Petru cel Schiop. 
O sută mii de turci păşeau spre Dunăre; o sută mii de tătari păşeau spre Nistru... 
6. Aflând dispozitiunile duşmanilor, loan-vodă nu mai putea rămâne lângă Bender; el trecu Prutul şi-şi 
puse tabăra la marginea Moldovei, în Huşi. 
Cu un secol mai nainte, acest orăşel fu descălecat de o colonie de husiti, alungaţi din Boemia şi din 
Ungaria, şi pe cari Ştefan cel Mare, iertându-le eresul în favorul industriei, îi primise şi-i căsnicise în 
Moldova. 


Fugarii îşi aleseseră un cuib care să le poată aminti pierduta patrie : dealurile şi pădurile Husului reproduc 
până acum imaginatiunii călătorului pitoreştile situri de lângă Carlsbad. 
Până a sosi momentul oportun, această fortăreață firească era, pentru eroul nostru, cel mai nemerit şi, 
putem zice, unicul punct de aşteptare. 
Pozitiunea Huşului prezinta următoarele avantaje principale : 

1. Înlesnire pentru hrană si pentru recrutatiuni din interiorul Moldovei; 

2. Apropiare de la fruntaria polonă, de unde Ioan-voda tot încă nu despera de a căpăta ajutoare mai 
serioase; 

3. Localitate retranşată prin însăşi natura şi în care nu putea fi forțat într-un caz de năvală 
neprevăzută; 

4. Facultatea de a porni, într-un moment, sau la Nistru contra tătarilor, sau la Dunăre contra 
turcilor... 
7. Aici loan-vodă congedie toată infanteria compusă numai din ţărani. 
Fiecare pedestraş fu însărcinat de a zbura la satul său, de a aduce brânză şi făină pentru mai multe zile, de 
a răspândi în ţară dulcea poveste despre victoriile deja obţinute şi de a înrola pe acei ce ar voi să ia parte la 
gloria şi câştigul victoriilor viitoare. 
Apoi dede poruncă la cei 600 de cozaci marinari, cari arseseră Ak-kermanul, să se tot plimbe cu luntrile 
lor pe Nistru, pe Marea Neagră şi pe Dunăre, în linia dentre Bender şi Brăila, pândind mişcările şi 
intentiunile turce şi tătare. 
Celelalte centurii cozace, ecuestre, fură rânduite în altă parte, autorizaţi de a cutreiera Budjacul în toate 
directiunile, tăind, arzând şi apucând tot ce le va sta în cale. 
În fine, rămânând în tabăra de la Huşi, deocamdată numai cu garda personală sau curtenii, toată cavaleria 
moldovenească Ioan-voda o expedi la Dunăre, cu misiunea de a opri pe otomani. 
8. Operând în unire cu tătarii, turcii nu se puteau transporta în Moldova decât prin un singur punct, între 
Prut şi Marea Neagră, pe la cetatea Isakcia, numită în vechile noastre cântece istorice : "Vad de la 
Oblucita". 
Ceva mai sus, Dunărea, lărgită prin numeroasele-i guri, nu mai prezintă nici o putinţă de trecere; ceva mai 
Jos, începându-se Prutul, turcii nu puteau trece fără a cădea în imposibilitatea de a se întâlni cu tătarii. 
Astfel, stând zid în faţa Isakcei, mai fiind susţinută şi prin cele 25 luntri ale cozacului Pokotilo, cavaleria 
noastră fără greutate putea să apere trecătoarea Dunării în curs de mai multe zile, respingând cu succes 
toate încercările turcilor. 
9. Pe când Ahmed-paşa cu otomanii ar fi stătut în nemişcare pe ţărmul opus al Dunării, Adel-Ghirai cu 
tătarii ar fi trecut Nistrul lângă Bender sau lângă Ak-kerman, unde nemic nu-l putea împiedica, fiind 
protejat de artileria cetăților. 
În acel interval loan-vodă, concentrandu-si toată infanteria, garda personală şi cavaleria cozăcească, s-ar fi 
răpezit cu furie asupra tatarimii, ar fi zdrobit-o şi apoi, cu o oaste deja înaripată prin victorie, s-ar fi întors 
cu iuţeală la Dunăre contra turcilor. 
Această măreaţă combinatiune era de felul acelora cari, cu un secol mai în urmă, ilustrară pe mareşalul de 
Luxembourg în bătălia de la Fleurus şi pe celebrul Turenne în bătălia de la Sintzheim. (Francois Henri 
de Montmorency-Bouteville, duce de Piney, zis de Luxembourg — 8 ianuarie 1628 — 4 februarie 1695, a 
fost un general francez, mareșal al Franţei, faimos pentru prietenia şi 
succesiunea marelui Condé. Pe 1 iulie 1690 a câştigat bătălia de la Fleurus 
împotriva prințului de Waldeck)(Henri de la Tour d'Auvergne, Viconte de 
Turenne, adesea numit Turenne - 11 septembrie 1611, Sedan, Ardennes — 27 
iulie 1675, a fost cel mai celebru membru al familiei La Tour d'Auvergne. 
Militar faimos şi mareşal al Franţei. Pe 16 iunie 1674 a câştigat bătălia de la 
Sinzheim în Olanda care i-a adus titlul de stăpân al Palatinatului). 
A preveni unirea duor armate inamice, bătând dentâi pe cea mai slabă şi apoi 
pe cea mai tare, este una din operaţiunile cele mai frumoase în arta militară. 


haere 10. Astfel, toată reuşita campaniei depindea de la detaşamentul trimis la vad de 
F.H. de Montmorency la Oblucita. 


În fruntea lui fu pus pârcălabul Ieremia Golia, care, precum văzurăm, se 
distinsese prin bravură în bătălia de la Jiliste. 
El era cel mai intim amic al lui Ioan-voda; el insotise pe Ioan-voda în 
străinătate; el intrigase pentru a procura lui loan-vodă coroana Moldovei; lui 
îi incredintase loan-vodă fortăreaţa Hotinului, una din cheile ţării; lui, deja 
în timpul războiului, loan-vodă îi dărui două mari moşii; lui îi scăpă Ioan- 
vodă viaţa în focul unei bătălii, cu pericolul propriei vieţi; înainte de a pleca 
la Dunăre, el jură lui loan-vodă pe santa cruce şi pe sântul Evangeliu de a fi 
credincios până la moarte... 
Garanţiile erau oare destule ? Ei bine ! pentru treizeci pungi cu aur, al doilea 
Juda, pârcălabul Ieremia Golia, vându o suvenire, un amic, o patrie, o = 
religiune ! o 
11. Turcii trecură Dunărea. Tradatorul instiinté pe loanvodă cum că ajunsese prea târziu pentru ca să-i fi 
putut opri; dar că forța duşmanilor nu se ridică peste 30.000 de oaste nedesciplinată. 
Planul primitiv e răsturnat : domnul se vede silit a bate dentâi nu pe tătari, ci pe turci. 
Fiecare minută e prețioasă. El trece Prutul si zboară spre gura Dunării... 
12. Cu toate astea, veselia şi speranța domnea în oastea eroului. 
Cu câteva zile mai nainte, la 2 iuni, ea serbase în fecundele podgorii ale Husului o zi mare, națională, de 
bun ogur : ziua Sfântului Ioan de la Suceava, patronul Moldovei si totodată patron al viteazului principe. 
Acum ea pasea la luptă cu voioase cântece : zgomotoasa muzica de tobe, trambite, surle, fluiere o ducea la 
cununie...cu moartea ! 
13. Apropiindu-se de tabăra turcă, loan-vodă trimise pe hatmanul Slăvilă, cu cozacii şi câteva mii de 
cavalerie moldovenească, să afle numărul precis şi dispozitiunile inamicului. 
Ei dederă peste 4.000, ce formau avantposturile armatei duşmane; dar, fugărindu-i, nu putură prinde decât 
un singur turc, greu rănit şi carele expiră mai nainte de a fi putut răspunde la întrebările hatmanului. 
Atunci însuşi loan-vodă, luând cu sine 5 călăreţi, cari erau garda-i personală, se sui pe o înălțime, sperând 
a putea judeca de cifra inamicilor după spaţiul ce va fi ocupat armata lor. 
Dar nu văzu nimic, afară de vro patru cete, cari păzeau în diferite directiuni intrarea taberei păgâne. 
Astfel, pentru prima oară, îi lipsea acum neapărata prefaţă a unei bătălii : să afle puterea, situatiunea şi 
planul adversarului. 
Norocul începu a-şi schimba pasul. Dar însăşi fatalitatea dede astă dată peste un Prometeu gata a provoca 
la luptă toate fulgerele Olimpului ! 
14. Când ostaşii, turburati prin fel de fel de şoapte, citind nedomerire pe fruntile căpitanilor şi silabisind în 
propriile lor inimi presimtimantul catastrofei, venira să întrebe pe loan-vodă de numărul păgânilor "îi vom 
socoti în luptă !" le răspunse eroul. 
15. Mai rămâne la mijloc o noapte ! A doua zi se va dezbate cestiunea emancipării creştinilor de sub jugul 
Turciei. 
Până acum stăpân al Moldovei, cuceritor al Țării Româneşti, dezrobitor al Basarabiei, Ioan-voda 
mâine...peri-va ? 
Mai rămâne la mijloc o noapte ! Să aromim în aşteptarea zilei. loan-vodă mâine va trece Dunărea, al cării 
gemet răsună deja până la tabăra moldovenească; va înarma braţele vânoşilor bulgari şi, inaltand pe 
culmea Balcanilor steagul libertăţii, va striga : "După mine la Constantinopole !" 
Mai rămâne la mijloc o noapte. 
16. Când se lumină de zi, trei boieri lipseau din tabăra moldovenească. 
Le punem aci numele pentru a rămâne în vecii vecilor stigmatizate în memoria stranepotilor. 
Fu vornicul Murgu, stolnicul Bilăe şi hatmanul Slăvilă. În cursul nopţii ei fugiră la turci. Cronicarul 
Urechea se încearcă a-i scuza, zicând : "Se temeau să nu cază în primejdie". 
Curios ! Cronicarul trebuia să fi fost boier pentru a scuza pe alti boieri cu atâta naivitate. 
17. Cu toate dezavantajele sale, ba să mai fi fost altele şi mai mari, loan-vodă fu nevoit de a grăbi cu orice 
preţ bătălia din următoarele cauze : 

1. Pentru a preveni sosirea lui Adel-Ghirai cu tătarii. 

2. Pentru a profita de prima ardoare a ostasilor. 

3. Pentru a curma calea dezertiunii... 
18. In fata cetăţii Isakcia, din astă parte a Dunării, se lungeste, perpendicular fluviului, lacul numit Cahul, 
ale cărui maluri despre răsărit, unde se petrece scena, prezintă un creştet rădicat, cu mai multe ramuri 
lăturale, formând văi şi vâlcele, sau mai bine amfiteatruri închise fiecare prin câte trei pereţi de pământ. 
Mai înainte de a deveni celebră în analele românilor, această localitate îşi câştigase deja un nume istoric 
din timpii cei mai departati : ea se deprinsese a vedea catastroafe ! 

wg , Aci, undeva in apropiere, se afla într-o vreme un oraş 

dacic, dărâmat de macedonii lui Alexandru cel Mare în 
expeditiunea lor dincoace de Dunăre. [Alexandros III 
Philippou Makedonon - 20 iulie 356 îHr — 10 iunie 323 
îHr, cunoscut sub numele de Alexandru cel Mare, 
Alexandru Macedon sau Alexandru al III-lea al 
Macedoniei, rege al Macedoniei (336 îHr - 323 îHr) a fost 
unul dintre primii mari strategi şi conducători militari din 
istorie. Cuceririle sale spectaculoase i-au făcut pe greci 
stăpâni ai Orientului Apropiat. La moartea sa, la vârsta de 
33 de ani, Alexandru era stăpânul celui mai mare imperiu 
cucerit vreodată. Alexandru a contribuit substanțial la 


răspândirea culturii elene în întreaga lume]. 
Aci perşii lui Dariu Istasp trecură şi retrecură Istrul în nefericitul lor război cu 
nomazii sciți. [Darius I cel Mare (Diryayas), fiul lui Hystaspes, născut 550 îHr, a 
devenit rege al perşilor în 522 î.Hr. În perioada sa, Imperiul Persan a cunoscut 
apogeul puterii şi al întinderii teritoriale, devenind cel mai vast şi cel mai puternic 
stat din Orientul Apropiat sau Mijlociu. Porneşte într-o expediție împotriva scitilor 
în 513 î.Hr, soldată însă cu un eşec. Darius I a vrut să cucerească Grecia, dar a fost 
înfrânt la Marathon (490 î.Hr.)]. 

Aci, mai târziu, împăratul roman Valinte o păţise azardându-se contra goților. 
[Flavius Julius Valens - 328 — 9 august 378, a fost împărat roman în est din 364 
până la moartea sa. Năcut la Cibalae (Pannonia), ca fiu al unui modest ofiţer, Valens 
optează pentru cariera armelor, fiind numit, după urcarea pe tron a fratelui său mai 
vârstnic, Valentinian I, guvernator al provinciilor balcanice si orientale. În 367-369 
poartă război împotriva vizigoților care amenințau provincile romane şi sprijiniseră 
pe uzurpator. Sub presiunea invaziei hune, Valens acceptă stabilirea vizigoților în 
sudul Dunării (376). Jaful la care aceştia sunt supuşi de autoritățile imperiale locale declanşează o mare 
răscoală antiromană. în bătălia de la Adrianopol (9 august 378), prin care o angajează fără a mai aştepta 
sosirea contingentelor din Occident, armata romană este înfrântă de vizigoții lui Frithigern, sprijiniți de 
contingente ostrogote, iar Valens îşi găseşte moartea pe câmpul de luptă]. 

Aci, până astăzi, în prejmele satului Cartal, se dezgroapa în toţi anii din misterul taranei prețioase anticitati 
grece şi latine, testamente ale unei lumi pierdute. 

19. La dreapta moldovenilor se întindea în lungime lacul, lat de peste 2.000 de stânjeni şi fără vaduri; în 
centru terenul era foarte accidentat; la stânga se desfăşura un şes; la spate o terasă naturală. 

Din partea turcilor lacul era la stânga; iară la dreapta şi în centru terenul, formând o ridicătură cam 
paralelă cu frontul moldovenilor, se pogora înapoi până la ţărmul Dunării. 

Armata noastră avea peste vro câteva mii de gloată sau recruți; peste 20.000 de infanterie, peste.10 000 de 
cavalerie, peste 1.000 de cozaci, 80 obuziere şi 60 tunuri de câmp de cele mici moldoveneşti, pe cari le-am 
descris cu o altă ocaziune; adecă peste tot până la 35.000 de oameni şi 140 piese de artilerie. 

Turcii erau peste 130.000 de oameni, cei mai mulţi, după obiceiul lor, cavalerie; şi 120 guri de foc. 

Fiecare moldovean căta a se lupta, el singur, câte cu patru păgâni; dar loan-vodă, ca un general adevărat 
modern, îşi asigurase un mare avantagiu prin infanterie şi artilerie, mai ales având a face pe un câmp 
unduios, precum sunt totdauna tarmii lacurilor. 


Pe lângă astea, fiecare călăraş moldovenesc avea cate un cal de rezervă, pentru a înlocui pe cel trudit sau 
ucis. 
Parcul abunda în arme : săgeți pentru infanterie, pentru cavalerie sulițe... 
Acestea erau mijloacele respective ale ambelor armate. 
20. Despre ordinea turcilor avem prea puține indicii după cari să ne putem orienta. 
Istoricii o laudă : cu atât mai rău trebuia să fi fost pentru Ioan-voda. 
Tot ce se ştie este că: 

1. Linia lor de bătaie avea la aripa stângă 20.000 de luptători. 

2. Artileria nu se afla denaintea frontului, ci la dosul lui, după coline. 

3. Armata avea multe linii, lungite, una după alta, până la ţărmul Dunării. 

4. Batalioanele şi escadroanele erau profunde... 
21. Ordinea de bătaie a lui loan-vodă se poate desfăşura cu destulă claritate. 
În România, ca si în Franţa, armata naţională se împărțea în pâlcuri sau regimente câte de 1.000 de oameni 
sub câte un capitan, subdivize în despartiri câte de 500 de oameni, sub hodnogi, vătavi sau locotenenți. 
Ioan-voda conserva această diviziune, afară numai de cozaci, al căror număr nu se putea tăia decât cu cel 
mult în centurie; afară de gloată, care nu avea nici o organizatiune regulată; şi afară de garda personală, o 
mică unitate excepțională. 
Pe această bază, principele îşi împărți acum armata moldovenească proprie in 30 de regimente, 20 de 
infanterie şi 10 de cavalerie; căuta a da celei una mie de cozaci o aşa pozitiune, încât fiecare centurie a lor 
să aibe efectul unui regiment românesc; iar gloata o lăsă a fi deocamdată numai spectatrice, călindu-se 
încet şi de departe, ca într-o şcoală, pentru ocaziuni viitoare, cu focul luptei. 
Formatiunea tactică a acestor unități prezinta trei linii, compuse fiecare, în proportiuni diferite, din cate 
trei elemente separate : în centru stătea infanteria, la aripa stăngă cavaleria, la aripa dreaptă cozacii. 
Toate aceste elemente speciale erau prevăzute fiecare cu un element comun : artilerie. 
Prin câteşitrele liniile treceau trei intervaluri de o lărgime egală : unul despartind cavaleria de infanterie 
sau aripa stângă în centru, un altul tăind infanteria sau centrul în două jumătăţi, un al treilea despartind 
infanteria de cozaci sau centrul de aripa dreaptă. 
În intervalul din mijlocul infanteriei, între prima şi secunda linie, stătea principele, încongiurat de garda 
personală, 500 voinici aleşi din toată armata. 
Acolo, la văzul oştii întregi, se înălța steagul cel mare al ţării, cu capul unui zimbru înstelat pe o parte şi o 
cruce pe revers. 
Compozitiunea fiecărei linii diferea de celelalte două prin putere, fiind cu atât mai tare în toate cu cât mai 
mult se apropia de sfera acţiunii inamice : cei mai multi oameni şi cele mai multe tunuri se indeseau în 
prima linie, linia secundă era mai puţină şi mai rară; proportiunea mai scădea încă în linia a treia. 
Astfel : Prima linie număra 16.000 luptători, anume : 10.000 infanterie, 5.000 cavalerie, 500 cozaci şi 500 
garda personală. 
Secunda linie număra ca la 9.300 luptători, anume : 6.000 infanterie, 3.000 cavalerie, 300 cozaci. 
A treia linie număra ca la 6.200 luptători, anume : 4.000 infanterie, 2.000 cavalerie, 200 cozaci. 
Prima linie avea 30 tunuri de câmp, secunda 18, a treia 12. 
Dispozitiunea precisă a celor 80 obuziere e necunoscută, fiind însă mai mult decât probabil cum că o parte 
ocupa înălțimea predomnitoare ce se ridică pe ţărmul lacului, la dreapta armatei moldovene, adecă din 
partea cozacilor; iar rămăşiţa va fi fost distribuită, ca şi tunurile de câmp, in calcul de câte două pe 
regiment. 
Prima linie era menită a inaugura lupta; secunda trebuia să receapă pe prima la caz de retragere, sau s-o 
susţină la caz de debilitate; a treia forma rezervă. 
Această caracteristică a fiecărei linii îndeosebi implica luarea următoarelor măsuri necesare : 

1. Prima linie fu dezvălită în lungime, pentru a avea un front egal frontului inamic. 

2. Prima linie avea între regimente şi între centurii intervaluri foarte mici, pentru a prezinta o 
rezistență compactă. 

3. Liniile a doua şi a treia fură formate în coloane, pentru a putea păşi mai în ordine la ajutorul 
liniei precedinti respective. 


4. Secunda linie avea între regimente şi între centurii intervaluri mari, în cari să se poată încadra la 
nevoie prima linie. 

5. Linia a treia avea între regimente şi între centurii intervaluri şi mai mari, în cari să se poată 
încadra la nevoie prima şi secunda. 

6. Distanţa dintre prima şi secunda era mică, pentru ca sprijinul să poată fi mai grabnic. 

7. Distanţa dintre secunda şi a treia era mare, pentru a păstra rezerva intactă de lovirile proiectilelor 
vrăjmaşe până la momentul trebuintei extreme. 

În fine, afară de cele trei linii de mai sus, mai era o a patra linie, suplimentară, îndată la spatele rezervei, în 
care se afla parcul, cai, munitiuni etc., având la dos un lung brâu de coline, iar gloata la flancuri. 

22. Această ordine primitivă de bătaie ni se pare a fi un cap d-opera de bun-simt militar : nu era cu putinţă 
a profita mai bine de toate conditiunile terenului şi de marcata specialitate a diferitelor arme. 

În privinţa terenului : 

1. Un lac apărând într-un mod inaccesibil aripa dreaptă a oaştii moldovene, Ioan-voda, după un 
principiu foarte vechi în tactică, putu să-şi strămute toată cavaleria la aripa stângă; unde, pe lângă forta-i 
numerică aglomerată, ea devenea groaznică iarăşi prin un alt avantagiu natural, preţios anume pentru 
acţiunea călărimii : şes. 

2. La aripa dreaptă, asigurată prin pozitiunea locului şi prin o naltime garnită de artilerie grea, 
loan-vodă crezu prea de ajuns a lăsa numai o mână de cozaci, voinici devotați şi cari, fiind călări sau 
pedestri, după trebuinta, lesne se acomodau cu tot felul de teren. 

3. Ştiind că tătarii vor putea supraveni chiar în cursul bătăliei, lovindu-l din spate, loan-vodă şi-l 
acoperi prin căruțele parcului şi prin o ridicătură de teren, lăsând, din 
necesitate, mai descoperită numai cavaleria din aripa stângă, care însă, precum 
veţi vedea, era să aibă un rol mai important numai la începutul luptei. 

În privinţa armelor : 

1. loan-vodă ştiu a se feri de o greşeală comună generalilor europeni 
din secolul XVI, şi chiar mai târziu lui Gustav Adolf, cari toţi obicinuiau a 
amesteca armele la un loc, făcând monstruoase batalioane ecuestro-pedestre; în 
armata eroului nostru, din contra, cavaleria stătea la o parte, infanteria la o 
parte, cozacii un fel de dragoni iarăşi la o parte. (Gustav al II-lea Adolf - 19 
decembrie 1594, Stockholm - 16 noiembrie 1632, Liitzen), provine din familia 
Wasa, fiind rege al Suediei 1611-1632. A fost un rege cu importanţă deosebită i 
pentru istoria Suediei in general şi în mod deosebit pentru războiului de [Ringe sera Estee 
treizeci de ani). 

2. Deşi în Europa nu se stinsese încă uzul feudal din evul mediu de a planta în centrul armatei 
cavaleria, în care servea mândra nobilime şi pentru care mojica pedestrime abia avea dreptul de a forma 
aripe; deşi o asemenea ordine se perpetuase, mai cu seamă la vecinii noştri unguri şi poloni; totuşi, Ioan- 
vodă, ghicind prin geniul său toate misterele artei militare moderne, nu se sfii a aborda o cale de tot opusă 
obiceiului : el puse infanteria în centru şi cavaleria la aripe. 

23. Studiind acum în cuintesenta întregul ordin de bătaie al armatei moldovene, lesne deducem 
re următoarele trei puncturi principale : 

1. Aripa dreaptă cozacii prin lac şi prin tunuri era tare în privinţa 
defensivă. 

2. Aripa stângă cavaleria prin şes şi prin număr era tare în privința 
ofensivă. 

3. Centrul infanteria aşezat pe terenul accidentat cel mai propriu pentru 
această armă era gata a susţine, ofensiv sau defensiv, pe oricare din aripele 
sale. 

În loc de a aresta pe criminalul, el se mulțumi cu scuzele sale; în loc de a-i tăia 
capul, el îi lăsă cea mai importantă operaţiune a bătăliei. 

La Waterloo, Napoleon cel Mare crezu pe Grouchy ! (Emmanuel Grouchy 
de Robertot - 23 octombrie 1766 - 29 mai 1847, membru al unei familii 


GROUCHY 


nobile normande vechi de aproape 1000 de ani, a fost un general şi mareşal francez. S-a remarcat in 
timpul razboaielor revolutiei, datorita abilitatilor sale la comanda unitatilor de dragoni si a servit apoi 
Primul Imperiu Francez, Mareşalul a participat din aceasta postură la majoritatea bătăliilor importante ale 
războaielor napoleoniene). 
25. Buciumii începură a cânta. Răsună fiorosul răcnet : "Ucide ! Ucide !", rămas nouă, ca moştenire, de la 
vechii romani, cari strigau în momentul atacului : "Feri ! Feri !" 
Planul lui loan-vodă, precum se putea judeca din însăşi dispozitiunea armatei sale, în care una din aripele, 
acea stângă, concentrase în sine toată forța ofensivă, era de a începe bătălia în aşa-numita ordine oblică, ca 
Epaminonda la Mantinea, Cesar la Farsale, Gustav Adolf la Leipzig, Bonaparte la Marengo. 
(Epaminonda - Tebe, 418 îC — Mantinea, 362 îC, a fost un om politic si general antic grec). 
(26) Admirat deja în anticitate, acest gen de atac căpătă neste sufragii şi mai ponderoase şi se sanctiona 
prin neşte exemple şi mai strălucite în timpii moderni. 
Frederic cel Mare rezumă pretioasele avantaje ale ordinii oblice în următoarele câteva cuvinte [Frederic 
al II-lea cel Mare - 24 ianuarie 1712, Berlin - 17 august 1786, Potsdam, rege al Prusiei (1740-1786), din 
dinastia de Hohenzollern. Friedrich cel Mare a murit la data de 17 august 1786 în palatul Sanssouci fiind 
înmormântat în Potsdam] : 

1. "Cu o oaste mică înfrângi o oaste mare. 

2. Loveşti pe duşmani din partea de unde însuţi te ştii a fi mai tare. 

3. Expui pericolului numai o porțiune din armată, restul conservându- 
se proaspăt"... 
Ar putea crede oricine cum că eroul prusian justifică aci anume motivele 
eroului românesc ! 
27. loan-vodă comanda centrul. Swierczewski dreapta. Stânga...pârcălabul 
Ieremia Golia. 
28. Precum văzurăm, această din urmă trebuia să înceapă atacul. 
Cele cinci regimente de cavalerie se aruncară asupra aripii drepte a turcilor. 
Învecinatele cinci regimente de infanterie se mişcară înainte pentru a sprijini 
lovirea, amenințând centrul inamicului. 
Dar vai ! loan-vodă vede infanteria retrogradând, iar cavaleria plecând steagul, aded cusmele pe sulițe 
şi trecând la duşmani. 
În capul acelei cavalerii, o mai repetăm o dată, fu mascatul până atunci trădător, care, după ce vânduse 
păgânului trecătoarea Dunării, se grăbea acum a câştiga deplin prețul patricidului : fu pârcălabul Ieremia 
Golia. 
29. Secolul XVI fuse fecund în cruzimi : Sânt-Bartelemi, domnia lui Ivan cel Groaznic, furorile 
Incuizitiunii îl impestriteaza ca neste pete de tigru. 
Varietatile de pedepse, intrebuintate atunci mai la toate popoarele Europei, iti ridică părul, iti incretesc 
fruntea şi-ţi incheaga sângele. 
Dar nu fu, nu este, nu poate fi nici o penalitate destul de crudă pentru a corespunde cu fapta unui vânzător 
de patrie ! 
A împinge milioane de fraţi pentru secoli în abisul sclaviei este un atentat nu contra unui om, nici chiar 
contra unei singure naţiuni, ci contra a zece, a douăzeci de popoare, ce se nasc unul după altul şi se 
numesc generatiuni. 
Crima este atât de monstruoasă, încât imaginatiunea se refuză a-i inventa o pedeapsă analoagă : 
penalitatea cea mai potrivită ar fi de a da mizerabilului viaţa Jidovului Rătăcitor („Povestea Jidovului 
Rătăcitor” de Jean d’Ormesson), pentru ca să auză şi să simta în curs de o miriadă de ani necurmatele 
blăsteme ale posterităţii. 
Cain fusese sant alăturea de pârcălabul Ieremia Golia ! 
30. O descurajare generală cuprinse pe moldoveni. Numai loan-vodă conservă o frunte senină : el devenea 
cu atât mai mare cu cât mai mare devenea furtuna. 
Turcii aşezară pe trădători denaintea liniei lor de bătaie. "Jata vânzătorii nostri !" strigă loan-vodă, 
poruncind ca toate focurile, toate împuşcăturile, toate loviturile să fie atintate spre acea parte. 


Miseii pieriră până la unul; curagiul renăscu în piepturile celor credincioşi. 
Ioan-voda înaintă cavaleria din secunda linie la locul celei trecute la duşmani, apropie cavaleria din 
rezervă, regulă din nou pedestrimea, restabili orânduiala în toate... 
31. Folosindu-se de momentana teroare a infanteriei moldovene şi păşind pe cadavrele trădătorilor, turcii 
ne atacară acum în ordine conică, adecă mişcându-se cu centrul lor asupra centrului nostru şi atinandu-si 
aripele.Ei sperau a rumpe armata română în două. loan-vodă era gata. Toate tunurile fiind deocamdată 
descărcate, el formă planul de a lua din coaste conul cel înaintat al păgânilor, poruncind cozacilor să-l 
lovească cu pustele din dreapta, pe când cavaleria cea rennoită din stânga îl strângea cu sulitele, iar 
infanteria din centru ploua nouri de săgeți. 
Turcii dederă dos. Retrăgându-se, intentiuna lor era de a trage pe moldoveni asupra bateriilor ascunse 
după coline. 
Ei uitară că loan-vodă, fost amic al vizirului Mehmed Socolli, cunoştea toate finetele tacticii otomane. 
După o scurtă goană, moldovenii primiră ordinul de a reveni înapoi în şiruri strânse. 
Turcii nu puteau presupune ca loan-vodă să le fi pregătit lor întocmai aceeaşi embuscadă în care ei nu 
reuşiră a-l ademeni pe dânsul. 
Aşadară, văzând retragerea noastră, ei se aruncara din nou. Deodată, şirurile moldovenilor se desfăcură în 
laturi şi, demascând artileria, fulgerară, ametira, alungară pe inamic. 
Două atacuri fură respinse. Neştiind ce să mai facă, turcii năvăliră pentru a treia oară, acum cu toată linia 
lor de bătaie, silindu-se a încongiura mica oaste românească... 
32. 
Zbor topoarele-aruncate, 
Zbârnâi arcele-ncordate, 
Şi săgețile uşoare 
Nourează mândrul soare. 
Caii saltă si nechează, 
Lupta urlă, se-nclesteaza, 
Şi barbarii toți grămadă 
Morţii crude se dau pradă ! 
Zece cad, o sută mor, 
Sute vin în locul lor; 
Mii întregi se risipesc, 
Alte mii în loc sosesc ! 
Dar viteazul cu-a sa pală 
Face drum pintre năvală, 
Şi pătrunde prin sageti, 
Că-i român cu şapte vieți ! 
În zadar hidra turbează, 
Trupu-i groaznic încordează, 
Geme, urlă şi crâşneşte, 
Şi-mpregiur se-ncolaceste, 
Fiul Romei se aprinde, 
Hidra-n mâine-i o cuprinde, 
S-o sugrumă, şi o sfarmă, 
Ş-o învinge, şi o darmă... 
* Autor : Vasile Alecsandri 


33. După un potop de sânge din îmbe părțile, turcii, respinşi pentru a treia oară, fură goniti cu atâta 
inversunare, încăt garnizoana otomană de la Isakcia, pe malul opus al Dunării, in mică depărtare de la 
câmpul luptei, văzând neregulata lor mişcare îndărât, crezu bătălia de tot pierdută şi rupse la fugă. 

34. Pentru înlesnirea memoriei, rezumăm aci, prin câteva cuvinte, într-un mod plastic, tot mersul acţiunii 
în această primă fază a bătăliei, rămasă în avantagiul lui loan-vodă. 


Liniile duble semnifică armata inamică; acele simple pe ai nostri. 

1. Aripa stângă moldovenească, susținută de jumătatea centrului, atacă aripa dreaptă a turcilor; 

2. Centrul inamic, susținut de ambele sale aripe, atacă centrul moldovenilor; 

3. Ambele aripe moldovene atacă din coaste centrul turcilor; 

4. Ambele aripe turce atacă pe ambele moldovene; 

5. Toată linia de bătaie a turcilor atacă pe acea a moldovenilor. 
35. Apoi, analizând în detaliu muvementul corpurilor moldovene pe câmpul bătăliei, noi admirăm, mai 
ales, preciziunea şi apropozitul momentului când, după al doilea atac din partea turcilor, aripele noastre, 
precum arătarăm, îşi despicară şirurile, golind focul artileriei : o evolutiune foarte grea în genere, iar mai 
cu seamă în retragerea unei cavalerii. 
Până atunci turcii se credeau oarecum numai ei singuri capabili de a opera această artistică mişcare, pentru 
care se exercitau în specie din timpii cei mai departati, socotindo ca pe unul din principalele resoarte ale 
propriei lor tactice, prin care câştigaseră mai multe victorii strălucite asupra creştinilor, între altele pe acea 
de la Mohacs. 
Vazurati cum că moldovenii lui loan-vodă îi întrecură până şi în această privinţă ! 
36. După ultimul atac şi dezordinata respingere a păgânului, să fi avut eroul nostru o călărime proaspătă, 
adecă să nu-l fi părăsit la începutul bătăliei, prin trădarea pârcălabului leremia Golia, cele mai alese cinci 
regimente de cavalerie, victoria era completă. 
Odată intorsi la fugă, turcii trebuiau goniti fără un minut de zăbavă : linia lor de bătaie, alungată şi tot 
lovită cu furie, s-ar fi răsturnat peste celelalte linii, deja descurageate; iar neputinta de a scăpa peste 
Dunăre ar fi topit într-o clipă toată armata, prin fierul românilor şi prin undele fluviului. 
Dar lipsit de floarea şi cea mai mare parte a cavaleriei sale, mica rămăşiţă fiind stoarsă de oboseală, ce 
oare putea face marele erou al Moldovei ? 
37. Si, cu toate astea, oricare va fi de aci înainte rezultatul final al bătăliei, analele militare trebuie să 
admire cu entuziasm pe acela care, înfruntând o armată de trei ori mai numeroasă, fiind în trei rânduri 
vândut, după ce sustinuse trei atacuri teribile, tot încă părea a fi el învingător. 
38. Obositi de crancena luptă, turcii se opriră; moldovenii se pusera la repaos din dosul tunurilor. 
"$i aşa stand şi privind unii la alții zice cronicarul Urechea a dat o ploaie mare de a muiat praful cel de 
puşcă, de unde aveau moldovenii nădejde de ajutor". 
Precum văzurăm, numai prin inafanterie şi, mai ales, prin artilerie Ioan-voda întrecea pe turci, 
contrabalantand grozava disproportiune a forţei numerice. 
Infanteria era ostenită; artileria fu abimată. Elementele se uniră cu trădătorii ! 
39. Ploaia domolind praful, şi împrăştiind fumul ce s-au fost rădicat de sub picioarele luptătorilor, cai şi 
oameni, şi din detunetele artileriei, turcii se încredinţară acum limpede de toată puţinătatea armatei lui 
loan-vodă. 
La aripa dreaptă, ei văzură o adevărată miniatură; numai vro câteva sute de cozaci, pe cari îi apăraseră 
până atunci formidabile bătălii, dar în urma ploaiei nu-i mai apăra nimica. 
Astfel, cei 20.000 de turci cari formau aripa stângă a păgânilor se grăbiră a se azvârli cu toată furia 
siguranţei asupra vitejilor aliaţi ai lui loan-vodă. 
Contra acestei inundatiuni de braţe stăteau peste tot 300 de cozaci : 900 căzuseră morți mai nainte în 
cursul bătăliei. 
Erau 70 de turci pe un singur cozac. 
40. Spre culmea fatalitatii, soseşte în acelaşi moment Adel-Ghirai cu 100.000 de tătari, realizându-se 
nenorocirea pentru a cărei înlăturare loan-vodă pripise a da bătălia cu o oră mai nainte. 
Pe când aripa dreaptă a armatei turce năvăleşte din fata asupra restului cavaleriei noastre din stânga, tătarii 
trec terasa din dosul moldovenilor şi lovesc dindărăt. 
Nu aveam în totul nici 5.000 de călăraşi, cari, puşi între două focuri, simtira acum o sută de braţe rădicate 
asupra fiecărui cap ! 
41. Cozacii aveau puşte, se sprijineau de o parte de ţărmul lacului, de cealaltă de infanterie, şi erau atacați 
numai din faţă : ei rezistară contra aripii stângi a păgânilor. 


Cavaleria moldovenească, lipsită de arma de foc, având o coastă descoperită şi fiind atacată totodată din 
faţă şi din dos, de tătari şi de aripa dreaptă a turcilor, nu era chip a rămâne pe loc. 
42. Infanteria se conservă până acum din trei cauze : 
Prin pozitiunea-i centrală, care nu permitea inamicului a o distruge mai nainte de a fi nimicit aripele; 

1. Prin parcul ce-i acoperea dosul, aparand-o de năvala tătărimii; 

2. Prin naturala-i stabilitate în comparatiune cu esentiala mobilitate a unei cavalerii. 
43. Gloata scăpă furişându-se printre căruţe. 
44. Rămas numai cu infanteria, cozacii şi gloata; pierzând o aripă întreagă; părăsindu-l orice speranţă, 
orice posibilitate de victorie, ce oare mai putea întreprinde loanvodă ? 
În acest moment i se arătă la lumină toată mărimea de suflet. 
El ar fi putut să-şi scape propria sa viata. Străvestit într-o haină țărănească, încălecând pe un mândru 
cursier domnesc, nimic nu era mai lesne decât a ieşi pe din dosul armatei, a ocoli lacul Cahulului în 
directiunea Prutului, pe unde nu pătrunseră încă inamicii, a trece în Moldova şi a fugi d-aci în Polonia, 
recurgând acolo la ospitalitatea lui Laski sau a principelui Ostrogski. 
Cine ştie dacă, în cursul timpului, el nu se va fi reconciliat cu Poarta otomană ? 
Cine ştie dacă nu va fi adus din Polonia, ca Lăpuşneanul sau ca Despota, o nouă armată, cu care să-şi 
recucerească ţara... 
Ei bine ! aceste impulsuri egoistice, deşi au putut străbate în pieptul unui Pompei 
sau Carol XII, totuşi, nu-şi găsiră loc în sublimul cuget al lui Ioan-voda. (Carol 
al XII-lea - 17 iunie 1682 — 30 noiembrie 1718, a fost rege al Suediei din 1697 
până în 1718. Carol a fost un lider militar şi tactician. Cu toate că era şi un om 
politic era reticent în a face pace. Deşi Suedia a realizat multe succese militare, 
Marele Război al Nordului s-a terminat cu înfrângerea Suediei si sfârşitul 
Imperiului Suedez). 
A scăpa rămăşiţele armatei moldovene, fără a se gândi un minut la sine însuşi, 
sau dacă nu, apoi cel puţin a pieri cu glorie dempreună cu iubita patrie...numai 
una din aceste două putea alege răsstrănepotul mumei lui Ştefan cel Mare, care 
învăţa pe fiii săi că paserea în cuibul său piere ! 
45. Tătarii, împinşi de nenfrânata lor lăcomie, purceseră în goană după împrăştiata cavalerie, compusă din 
boieri şi boiernaşi, adică, mai bine zicând, din blăni de samur, din săbii cu pietre scumpe, din lanţuri de 
aur. 
Această capitală imprudenta eliberând deocamdată spatele armatei moldovene, loan-vodă minte limpede 
în împregiurări turburi se grăbi a profita de greşeala vrajmasului. 
El descalecă de pe cal, pedestreşte pe cozaci, grupează gloata cu infanteria şi, strigând către eroicele 
resturi ale oştirii sale : "Fraţilor ! cază capul meu unde vor cădea capetele voastre !", face un atac atât de 
furibund, încât apucă de la turci artileria lor, o strică pentru ca să nu le mai poată servi şi-i lasă inlemniti 
de ameteala si uimiti de admiratiune ! 
Cu propriile sale mâini, în furia acelui moment suprem, el trase din mijlocul păgânilor un tun de cele mari 
: atât de colosală era puterea fizică a acestui Ercule roman. 
Apoi formând o compactă, nestrăbătută coloană, moldovenii se retraseră până la apropiatul munte, pe 
vârful căruia fumegau ruinele satului Roşcanii, ars cu câteva minute mai nainte de cătră urdiile tatare. 
46. Ultimul atac, mai nainte de a se retrage, ca şi toate celelalte manevre ale acestei memorabile bătălii, 
este un strălucit testimoniu de ştiinţă militară. 
Mult mai în urmă, ilustrul Montecuculli zise : "Cată să ataci pe duşmani cu o violenţă extraordinară mai 
cu seamă atunci când voieşti a te retrage." 
Plecati dară fruntea denaintea lui loan-vodă, care intelesese aceasta la 1574, în momentul cel mai desperat 
al unei bătălii deja pierdute, nu denaintea lui Montecuculli, care rumega cu un secol mai târziu în liniştea 
cabinetului ! 
47. Din aproape 35.000 de oaste, eroul rămase abia cu 7.000. Cel puţin 20.000 de români au căzut într-o 
jumătate de zi, apărându-şi cele trei idoluri, pe cari le recomandase odată marele Ştefan în instrucțiunile 
sale militare : Crucea, Țara şi Steagul ! 


48. Scriind aceste rânduri in singurătatea nopţii, când misterul naturii şi tăcerea oamenilor duc 
imaginatiunea departe, departe la ceea ce nu mai este sau ceea ce nu este încă, uitând prezentul şi 
confundând într-o rază trecutul şi viitorul mă cutremură bătaia inimii, mă arde focul capului, mă furnică 
prin sânge fluvii de forță, mă electrizează o şoaptă ce vine nu ştiu de unde, din mine sau dinafară : "mare e 
Românul !" 
Dar deodată se aude troscotul unei birje zdrobind pavelele stradei; mă arunc la fereastră; luna întinde o 
melancolică lumină; un june cu mănuşi albe, cu geam la ochi, cu havana în gură, se întoarce palid de 
oboseală după o petrecere nocturnă... 
49. Aşezându-se printre dărămături, loan-vodă ocoli cu şanţuri platoul muntelui; puse în faţa inamicului, 
în giurul aşa-numitei "creste militare" (crete militaire), adecă pe linia cea mai înălţată a pogorasului, 
pe cei mai buni arcaşi şi puşcaşi; îi întări prin o secundă linie; şi, în fine, formă o rezervă, pentru a 
susţinea la caz de trebuinta puncturile cele mai amenințate. 
Cu apropierea nopţii turcii şi tătarii, unii revenind din zăpăceală, ceilalți din goană după fugărita cavalerie, 
blocară noua tabără a lui loan-vodă. 
Războialele franceze în Algeria probează până astăzi cât de greu este a ataca o înălțime chiar lipsită de 
fortificatiuni şi apărată de un mic număr de beduini; cu cât dară mai tare era pozitiunea moldovenilor, 
plantați pe un munte şanţuit, grupaţi în număr de mai multe mii de cei mai bravi şi unind avantajele 
înălţimii cu nişte avantaje nu mai putin preţioase ale ruinelor : "atacul unui sat coastă prea multi oameni", 
zicea Frederic cel Mare. 
Mai adăugaţi că Ioan-voda, în ultimul său atac, stricase o mare parte din artileria turcă; iar câte tunuri le 
mai rămâneau bune, toate îşi pierdeau în zadar gloantele printre zigzagurile ruinelor, fără a nemeri pe 
moldoveni, pe când aceştia, din contra, tintind dintr-ascuns şi în linişte, trimiteau păgânilor cu fiecare 
descărcătură un singur mesagiu de moarte. 
50. Istoricii acuză pe Ioan-voda de a-şi fi ales o pozitiune fără apă şi de a nu fi luat nici o măsură pentru a 
şi-o procura prin mijloace artificiale. 
Acuzatiunea e bazată pe necunostinta localităţii : 

1. In tot cuprinsul Budjacului apa e aproape tot atat de rara ca si in centrul 
Africii. 

2. Căutând izvoare pe vărful unui munte, trebuia săpat pământul până la o 
adâncime foarte mare. 

3. Chiar răuşind în asemenea azardoasă şi grea operaţiune, o fântână n-ar 
fi ajuns pentru îndestularea a 7.000 de oameni... 
51. În curs de trei zile şi trei nopţi loan-vodă 
respinse toate atacurile a 200.000 de păgâni. 
Lipsiti de o picătură de apă, moldovenii 
aşteptau venirea nopţii pentru a întinde petice 
de pânză dasupra ierburilor : ei îşi ungeau buzele cu rouă ! 
Adesea cu loan-vodă în frunte, o seamă ieşeau din şanţuri, se repezeau 
cu turbare asupra celor mai expuse posturi inamice, tăiau, măcelăreau, 
doborau toate dinaintea lor, şi apoi, crunti de sânge, se întorceau cu 
multumirea lui Ugolino din infernul lui Dante când roade capul 
vrăjmaşului său Ruggieri ! [Dante Alighieri - 29 mai 1265, Florenţa - 
14 septembrie 1321, Ravenna, poet şi filosof italian, om politic 
florentin, cel mai mare scriitor european din Evul Mediu. Autor al 
"Divinei Comedii", capodoperă a literaturii universale, Dante este 
primul mare poet de limbă italiană, Sommo Poeta ("poet în cel mai 
înalt grad")] 
52. În cursul acelor trei zile şi trei nopţi, demne de timpul lui Oratiu 
Cocles, loan-vodă, să se fi gândit el cât de putin la propria-i siguranţă, 
scăpa. (Horatius Cocles - În mitologia romană, a fost unul din cei 3 
eroi care au apărat podul peste Tibru împotriva armatei invadatoare a 


lui Porsena, regele Clusiumului în 507 iC. În final eroul apăra podul singur şi scapă înnot). 
Vorbind turceşte ca un turc, el putea trece în crepuscula serii chiar prin mijlocul păgânilor, precum deja 
făcuse odată Tepes. 
Dar toate demonstră că eroul nostru, groază numai pentru păgâni, pentru ciocoi, pentru călugări, îşi iubea 
tara mai mult decât pe sine însuşi. 
53. În a patra zi turcii încep a parlamenta. loan-vodă arată celor trimişi tăria pozitiunii sale şi numărul 
vitejilor ce-i mai rămân. 
"Precum vedeţi, le zice el, sunt în stare de a mai susţinea lupta." 
Apoi le propune următoarele trei condițiuni : 

1. Mâna duşmanilor să nu se atingă de ostaşii moldoveni, cari să fie liberi a merge pe la casele lor, 
fără a fi prigoniti vreodată pentru trecut de cătră viitorul domn al Moldovei. 

2. Cozacii să fie lăsaţi a se întoarce la tara lor. 

3. Însuşi principele să fie trimis, viu şi nevătămat, d-a dreptul la sultanul Selim... 
54. Păgânii primiră tractatul. Condiţiunile fură jurate de şapte ori de cătră beglerbeiul Ahmed-paşa şi de 
şapte ori de cătră Petru cel Schiop, devenit în fine în realitate domn al Moldovei. 
Ahmed-paşa le jură de şapte ori pe cartea lui Mahomed. Petru cel Schiop le jură de şapte ori pe cartea lui 
Crist... 
55. Cu lacrimi în ochi, fără a putea vorbi de emotiune, loan-vodă se despărți de credincioşii săi tovarăşi. 
Cozacilor, oameni străini, veniţi a servi pentru plată, el le lăsă toate sculele ce avea lângă sine. 
Moldovenilor, fraţi ai săi, cari se luptau pentru libertatea patriei, le lăsă suvenirul de a le fi fost un mare 
domn şi vaga speranţă de întoarcerea sa la domnie... 
Eroul era convins că va reuşi prin profunda-i diplomaţie a recâștiga grațiile sultanului Selim, precum 
altădată, tot într-o asemenea situatiune, Petru Rareş, numai prin bărbăteasca-i elocuenta, reuşise a 
îmblânzi mânia sultanului Suleiman. 
Oamenii mari nu desperă nici chiar pe insula Elba ! Până atunci adio ! Cozacii plângeau; moldovenii nu 
puteau plânge : excesul durerii seca izvorul plânsului. 
56. Capitulatiunea de la Roşcani aminteşte o altă, încheiată tot cu turcii, nu mai departe decât cu vro trei 
ani mai nainte, pe când însuşi loan-vodă petrecea încă în Constantinopole. 
După o eroică apărare a cetăţii Famagusta în Chipru, comandantul Bragadino, redus nu prin arme, ci prin 
foamete, impusese păgânilor conditiunea de a permite garnizoanei o liberă retragere. (Marco Antonio 
Bragadin cunoscut şi ca Marcantonio Bragadin — 21 aprilie 1523, Venetia - 17 august 1571, Famagusta, 
a fost un avocat şi ofiţer venetian. În 1569 el a fost numit căpitan general al orașului Famagusta in Cipru 
unde a condus rezistenţa venețienilor contra atacului otomanilor în 1570. A fost ucis după cucerirea 
orașului în august 1571, pierdere care a marcat sfarșitul prezenţei occidentale pe insulă pentru urmatoarele 
3 secole). 
Seraskirul turc iscălise fără greutate, şi tot fără greutate se grăbi a-şi călca iscălitura : după deşertarea 
cetăţii, viteazul Bragadino şi floarea junetei venețiene pieriră în torture. 
Cunoscând dară perfidia otomană, loan-vodă nu se mulţumi cu o simplă iscălitură a Pali el ceru şi 
dobândi, ca garanţie, un septuplu jurământ, mahometan şi creştin, din partea 
lui Ahmed-paşa şi din acea a lui Petru cel Schiop, de la inamic şi de la rival... 
Ei bine, prin aceasta tractatul deveni el oare mai sacru ? 57. Povestiram 
trădarea, să povestim sperjuriul. 
58. Pe lângă persoana lui Petru cel Schiop, pentru a-l instala cu firman o 
inovatiune nepilduită până atunci in Moldova se afla capigibaşi sau prim- 
uşierul Porții otomane, un personagiu deja important, dar care mai în urmă 
ajunse şi mai sus, vizir, ginere şi cumnat al sultanilor... 
Era Scipione Cigala, dintr-o familie aristocratică neapolitană, renegat sub 
numele de Djigala-zade : un june moale, desfrânat, nestatornic, mâncăcios, 
betiv...dar cu atât şi mai puternic la curtea unui sultan ca Selim II. 
(Cigalazade Yusuf Sinan Pasha, nume italian Scipione Cicala - c. 1545, 
Messina, Sicilia - 1605, membru al familiei aristocratice Cigala, a fost un om 

de stat otoman de origine italiana care a ocupat functia de Mare Vizir timp de 40 de zile : 27 octombrie - 5 
decembrie 1596, în timpul lui Mehmed III). 

Cand loan-vodă intra în cortul beglerbeiului, Ahmedpasa era încongiurat de ieniceri, agale, bei, sangiaci, 
cari toţi se imbulzeau să vază pe teribilul erou de la Jiliste, Brăila, Lăpuşna, Bender... 

Seraskirul începând cu mustrări, loan-vodă îi răspunse cu toată demnitatea unui principe că, pe baza 
capitulatiunilor sale, el nu are a da seamă decât numai când îl va fi întrebat însuşi sultanul. 

Mandria viteazului înfioră pe musulmani; dar grandoarea-i se părea a fi inlantuit braţele lor : ei se uitau 
nedomeriti unul la altul, îndemnându-se care de care a da prima lovitură, şi nemine nu cuteza... trebuia un 
apostat; trebuia un om îndobitocit prin excesul banchetelor şi un dobitoc ametit prin furia opiului : trebuia 
un monstru pentru a face un asemenea pas contra onorii şi contra jurământului. 

Acel monstru fu capigibaşi Djigala-zade. 

59. Munteanul Petru cel Şchiop aduse armele păgânilor asupra eroului Moldovei. 

Italianul Scipione Cigala îi înfipse cuțitul în inimă. Un muntean, un italian, un moldovean. Se sfâşiau frații 
: râdea otomanul, zâmbea neamtul, se pregătea a rânji muscalul. 

60. Când gigantul fu căzut sub perfidul pumnar al neapolitanului Cigala, ienicerii, imbarbatati prin 
inițiativă, se azvârliră asupra victimei, tăiară majestosul cap ce-i speria mai dăunăzi până şi-n taina 
visurilor şi-l inaltara pe o suliță. 

Apoi temându-se, poate, ca un al doilea cap să nu răsară cumva pe desfiguratul corp, ei legară trunchiul 
martirului de coadele a două cămile, cari, gonite in directiuni opuse, îl rupseră în hidoase fragmente. 

61. După ce finitul spectacolului le răcise minţile, păgânii nu putură a nu recunoaşte propria lor nulitate în 
alăturare cu sublimul eroism al mortului. 

Crezând că virtutea lui loan-vodă îşi va fi avut izvorul în oasele din cari fusese ţesut şi în sângele ce-i 
circulase prin vine, ei îşi împărțiră între sine, ca moastii, fărmăturile acelor oase şi-şi înfruntară săbiile în 
acel sânge, rugânduse lui Allah ca să le dea şi lor tuturor inima principelui român ! 

Călăii purtau pizmă jertfei lor. 

62. Cat timp a trăit loan-vodă, turcii, boierii şi călugării nu-l sufereau deopotrivă. După ce murise, 
inamicii străini se arătară mai generoşi decât inamicii casnici. 

Pe când ienicerii se puseră a adora rămăşiţele viteazului, ciocoii cei cu işlice şi cu comanace crezură sosit 
momentul de a-şi bate în fine joc de acela denaintea căruia ei nu îndrăzneau până atunce să ridice ochii de 
la pământ. 

Pentru a-i răpi chiar gloria postumă, ei răspândeau acum în popor odioasa anecdotă cum că în momentul 
când îl rumpeau cămilele loan-vodă să fi zis : "Ah ! caută că eu multe feluri de morți groaznice am facut, 
iar caznă ca aceasta n-am ştiut să fac !" 

Dar cine oare să fi putut rosti această barbară şi atroce glumă : capul cel lipsit de trunchi ? sau trunchiul 
cel lipsit de cap ? 

Nu pentru prima şi nu pentru ultima oară o neputincioasă ură inventa absurditati ! 

63. Cronicarul Urechea o mai ziserăm deja nu o dată este un echo al partitului aristocratic. 

Aşadar, el nu numai profanează prin satiră ultimele divine momente ale lui Ioan-voda, ci încă se încearcă 
a scuza mârşava trădare naţională a pârcalabului Ieremia Golia. 

Când vine vorba de vânzarea trecătorii Dunării, analistul-cocon declamă cu un aer de criminală inocinta : 
"Cu greu este celor puţini a opri pe cei multi şi celor slabi pe cei tari; căci trecând întâi pustele cu 
ieniceri şi cu pedestrimea să apere vasele, aci şi toată alaltă oaste turcească a sosit, unde văzând Ieremia 
pârcalabul că nu-i poate opri, s-a întors..." 

Când ajunge la defectiunea celor cinci regimente de cavalerie, el se fereşte măcar de a menţiona numele 
pârcălabului Ieremia Golia, alunecând numai în treacăt următoarea frază obscura şi diminutivă : "La 
începutul războiului zic că o seamă de moldoveni să se fi închinat la turci"... 

Înşişi cronicarii otomani sunt mai români ! 

64. După măcelul de la Roşcani, Petru Schiopul se grăbi a trimite caimacam la laşi, ca să-i păzească 
tronul, pe unul din mizerabilii vânzători ai lui loan-vodă, stolnicul Bilăe, înălțat acum la demnitatea de 
mare vornic al Tarii-de-Jos, ocupată până atunci de bravul Dumbravă. 


65. Nu numai vitejii de la Cahul, nu numai "fraţii de cruce" ai lui loan-vodă, dezarmati prin jurământ şi 
măcelăriți prin sperjuri, avură soarta de a pieri, ca tălharii cei osanditi la moarte, fără a se putea apăra; nu ! 
nu numai pe tarmii Cahulului şi pe ruinele Roşcanilor curse cel mai pur sânge şi căzură cele mai nobile 
capete ale Moldovei; nu ! "S-au pornit tatarii în pradă peste toată tara zice cronica cât n-a fost niciodată 
mai mare pustietate decât atunce; că pre toți i-au cuprins pe la casele lor fără grijă, unde până astăzi 
între Prut şi Nistru de atunce a rămas pustietate, de nu s-a mai împlut de oameni..." 

Petru cel Şchiop, în fruntea urdiilor păgâne, privea cu o sacrilegă nepăsare cum inamicii românilor şi ai 
Crucii îi aşterneau până la laşi o cale domnească de purpură din sânge şi arcuri triumfale din capetele 
moldovenilor. 

66. Moartea lui loan-vodă fu semnal de piere pentru trei miniştri, credincioşi până în fine luceafarului 
libertăţii naţionale : 

Vintilă-vodă, Vornicul Dumbravă, Episcopul Isaia Radauteanul. 

67. Fostul principe muntenesc, alungat dimpreună cu frate-său Petru cel Schiop, expedi acum o armată 
turcă să cuprinză Bucureştiul. 

Deşi Vintilă-vodă nu avea lângă sine decât pe viteazul vornic Dumbravă cu o mână de moldoveni, 
totuşi, lupta, încinsă pe câmpia unde este astăzi Radu-vodă, fu atât de cruntă, încât învingătorul 
crezu de cuviinţă a-i eterniza memoria, zidind o biserică pe locul bătăliei şi înființând o serbare 
anuală, rămasă până astăzi sub numele de "Mosi". 

O victorie, o biserică, o serbare cari ne aduc aminte de ruşinea discordiilor române ! 

68. Vornicul Dumbravă reuşise a scăpa în Transilvania, având nobleta de a căuta refugiu la generozitatea 
unui inamic ale cărui oşti se luptară contra moldovenilor în bătălia de la Jilişte. 

Un erou muntean fu trimis pentru a cere moartea unui erou moldovean : Ivaşco Golescu mijloci 
extraditiunea vornicului Dumbravă. 

Ce infamie, ce timpuri, o, Doamne ! Călcând acele legi, cari prin sublimul lor meritară ca oamenii să le 
numească divine, Ştefan Batori, beiul transilvan, dede pe Dumbravă, legat la mâini şi la picioare, în 
dispozitiunea ambasadorului muntenesc. 

Sosind la Bucureşti, demnul tovarăş al lui loan-vodă fu descapitat. 

69. Vlădică Isaia Radauteanul nu întârzie a fi scos din scaunul episcopal de cătră Petru cel Schiop; de 
atunci încoace numele său, ilustrat un moment prin negociatiuni diplomatice cu Polonia şi cu Moscovia, 
despare pentru totdauna din analele ţării... 

70. Nu putem trece cu tăcerea, în acest dureros martirologiu, pe bravul Swierczewski. 

Fără a fi fost român, el merită să-l punem şi pe el în numărul santilor : epitet ce poporul nostru îl dedea în 
vechime nu ipocriziei ascetice, ci numai apărătorilor ţării. 

După bătălia de la Cahul, Swierczewski nu mai apare pe scena istoriei : product al geniului lui loan-vodă, 
el se stinse odată cu creatorul său... 

71. Celalalt cozac, marinarul Pokotilo, învingătorul de la Ak-kerman, după ce se văzuse în imposibilitate 
de a apăra el singur trecerea Dunării contra colosalei armate otomane, lăsă portul Galatiului, unde se 
tinuse în embuscadă, şi...nu-i găsim urme în istorie ! 

72. Mai pieri atunci, pieri fără de veste, o fiinţă gingaşă, de care n-am vorbit nemic în tot cursul acestei 
tragedii, pline de caractere sau prea mari, sau prea mici, dar numai bărbăteşti : îi rezervam pateticul 
finalului. 

Era o femeie care iubea atât de mult pe loan-vodă, încât îl întovărăşea in toate bătăliile sale, dempreună cu 
un prunc de tata... 

Nu vă mandriti, româncelor : era o străină, o săsoaică, un blond şi melancolic căpşor german din 
Transilvania În focul ultimei lupte, cuprinsă de acel presimtimant profetic ce însoţeşte totdauna un amor 
profund şi pur, fie acel amor pentru un bărbat, pentru o patrie, sau pentru însuşi Dumnezeu ! "ea nu lăsa 
pe loan-vodă zice cronica ţării să stea între oastea cea călăreaţă, temânduse să nu-l viclenească boierii !" 
Câzând prizonieră, văduvă a fericirii sale, condusă în robie la Constantinopole, ea se evaporează din 
istorie, după expresiunea poetului : 


Ca o fantasmă dragă, ce-n vise lungi şi rele, 


Trecând printre morminte, sopteste : am trăit |... 
* Autor : Dimitrie Bolintineanu 


Sugarul său, născut aşa zicând pe un câmp de bătălie, crescu în haremul unui paşă. 

Peste douăzeci şi cinci de ani, Turcia, sigură că natura părinţilor degenerase cu desăvârşire în această 
rămurea transplantată a unui neam eroic, îl trimise domn in Tara Românească. 

El domni ceva peste un an, nu făcu nemic şi abia figurează în cronice sub porecla de "cel Surd" (Stefan 
Surdul - 1591-1592. Prof. Tiberiu CIOBANU, Timişoara, susține că acesta era fiul legitim al lui loan 
vodă rezultat din mariajul acestuia cu Maria, fiica pârcălabului de Hotin, Lupe Hurul. Săsoaica era doar o 
concubină a domnitorului loan vodă). 

În adevăr surd, surd la vocea măreţei sale origini : fiu desnaturat al unui tată erou şi al unei mame eroine, 
mai purtând spre deriziune numele strămoşesc al marelui Ştefan ! 

Bruma sclaviei ucide în rădăcină chiar florile cele mai alese. 

73. De la amorul nelegitim, dar pasionat şi poetic al junei germane, să trecem la calduta proză a căsătoriei 
lui loan-vodă cu fata marelui boier Lupea Huru. 

Văzurăm că doamna, dempreună cu fiu-său Petru, declarat prin votul ţării moştean al tronului 
moldovenesc, refugise contra neliniştii războiului la marginea Poloniei, după murii formidabilului Hotin. 
Însuşi socrul princiar comanda cetatea, ca unul ce avea un interes personal în mântuirea fiicei sale şi a 
coronatului său nepotel. 

Familiile celor mai însemnați boieri cautară siguranţa lor pe lângă familia domnească. 

Ajungând ştirea despre calamitatea de la Cahul, ei cu toţii trecură Nistrul, ducând cu sine tezaurul princiar, 
însoţiţi de 200 nobili poloni, cari se grăbiră a forma o frumoasă escortă in giurul nefericitelor românce, şi 
familia domnească se retrase la moşia unui magnat, vechi amic al lui loan-vodă. 

În zadar Turcia ceruse în mai multe rânduri extraditiunea fugarilor, mai ales a principesei cu copilul şi cu 
bogăţiile lui loan-vodă : ospitalierul magnat, credincios suvenirului amiciei, respinse toate staruintele 
Porții otomane şi chiar ale regelui polon, până ce, în fine, fiind ameninţat, el se căsători cu văduva eroului 
moldovenesc, şi numai aşa o putu scăpa de robia păgână. 

Doamna Moldovei deveni soția lui Cristof Strus. Pe lângă prestigiul său de mântuitor, noul bărbat al 
văduvei lui loan-vodă avea o calitate ce-l făcea demn de o asemenea însoţire : el se trăgea dintr-o familie 
atât de eroică, încât în Polonia devenise proverbial că fiecare Strus moare pe câmpul bătăliei. 

Douăzeci şi patru din acest neam pieriră în lupte cu păgânii. 

Peste treizeci de ani, fiastrul lui Cristof Strus, eredele lui loan-vodă, strângând o mână de cozaci, navali in 
Moldova ca să cuprinză tronul părintesc, pe când domnul Aronvodă se afla atunci dus la Constantinopole : 
după o domnie de două luni, neputând să reziste unor forte centuple, el fu silit a se întoarce în Polonia, fu 
arestat şi trimis in exiliu la fortăreața Marienburg. [Se pare că-i o greșeala cronologică : nu sunt 30 de ani, 
căci Aron Tiranul sau Aron Emanoil, a fost domnitor al Moldovei : septembrie 1591 - iunie 1592 şi 18 
septembrie 1592 - 24 aprilie 1595. Este fiul lui Alexandru Lăpuşneanu. Boierii l-au numit "cel Cumplit". 
A ajuns la domnie din rândaş, cumpărând tronul cu 1 milion de galbeni. Ca să-şi plătească datoriile, a scos 
dări noi. Cronicile spun că Aron Tiranul "prada" tara, că agenţii care strângeau dările erau însoţiţi de turci 
şi că la urmă a dat ordin ca să se ia de la tot omul câte un bou, iar pentru cei care nu aveau, se lua de la 
alţii. De aceea, tara se răscoală, iar Aron o potoleşte cu cruzime. În acel moment Poarta îl mazileste 
(1592). Dar, datorită rugamintilor creditorilor săi, este numit din nou domn. Sigismund Bathory 
organizează un complot contra lui Aron vodă şi acesta a fost prins de oştile transilvănene şi închis cu toată 
familia la Vințu de Jos, Alba, în mai 1595, unde şi moare în iunie 1597]. 

Prin un azard curios, tot acolo in exiliu şi-a fost petrecut junetea un strămoş şi omonim al său, famosul 
Petru Rareş. 

74. Aşa finiră cele două femei şi cei doi fii ai lui loan-vodă. 

75. Voind a încheia acest registru mortuar, îmi tremură mâna, ca şi când prin descrierea crimelor aş 
resimti eu, în locul ucigaşilor, remuşcările conştiinţei ! 

Putin în urma bătăliei de la Cahul, un străin vizită Bucureştiul. 


Pe poarta palatului domnesc el văzu expuse două domneşti capete. Unul, de curând secerat, conserva inca 
ceva sufletesc, asemenea undei de care atingându-se în zbor aripa unei păsări întipărise în ea pentru o clipă 
o vagă mişcare. 

Celalalt, cosit de demult şi adus de departe, livid, fix, speria prin un aer de 
ironie mortală, nu din astă lume, ci din neste sfere superioare : teribila 
expresiune a capetelor moarte de pânzele lui Caravaggio ! (Michelangelo 
Merisi da Caravaggio - 29 septembrie 1571 - 18 iulie 1610, Porto Ercole, 
numit după oraşul său natal Caravaggio, lângă Milano, a fost un pictor italian 
considerat precursor al stilului baroc, indiscutabil unul dintre cei mai mari 
novatori din istoria picturii). 

Acele două infernale trofeuri era capul lui Vintilă-vodă, domnul Ţării 
Muntenesti, şi capul lui loan cel Cumplit, domnul Moldovei... 

Fraţi până la moarte, frați după moarte : adevăratul simbol de unire ! 


CARAVAGGIO 


DUPĂ EL... 


Astfel coardele alăutei, lovite prea tare, răsună şi plesnesc : confuzul son se pare a promite abia începutul 
cântecului, dar nimene nu se mai aşteaptă a-i auzi sfârşitul... - Mickiewicz, Konrad Wallenrod 


1. Era anul 1577 : trei ani de la pieirea lui loan-vodă. Pe tronul Moldovei, după ce şi-l cumpărase cu un 
tribut îndoit şi cu pâraie de sânge românesc, domnea în linişte, ca într-un cimitir, Petru cel Schiop, 
încungiurat de ciocoi, cari îl numeau "matcă fără ac", şi de călugări, cari îi admirau cunoştinţele în 
astronomie şi în muzică. 

Țăranii nu aveau ce mânca. Visteria era seacă. lenicerii, cari formau garda princiară, erau stăpâni prin 
oraşe şi prin sate. 

Deodată soseşte un curier : cozacii se pregătesc a trece Nistrul, având în fruntea lor pe un frate al lui Ioan- 
vodă... 

2. Mult poate un nume ! La Roma era de ajuns ca un Commod (Marcus Aurelius Commodus Antoninus 
- 31 august 161 — 31 decembrie 192, a fost împărat roman din 180 până în 192) sau un Eliogabal 
(Elagabalus sau Heliogabalus - cca. 203 — 11 martie 222, născut Varius Avitus Bassus şi cunoscut de 
asemenea ca Varius Avitus Bassianus Marcus Aurelius Antoninus, a fost împărat roman al dinastiei 
Severilor şi a domnit din 218 până în 222) să se numească Antonin pentru ca pe dată tot imperiul să-i 
aclame cu entuziasm, aducându-și aminte de fericitii timpi sub Antonin cel Piu (Titus Aurelius Fulvus 
Boionius Arrius Antoninus Pius (19 septembrie 86 — 7 martie 161) a fost împărat Roman în perioada 
138-161. A fost cel de-al patrulea din "Cei cinci împărați buni") şi sub Marc-Aureliu Antonin (Mare 
Aureliu, în latină Marcus Aurelius - 26 aprilie 121, Roma - 17 martie 180, probabil la Vindobona, azi 
Viena, a fost un împărat roman din dinastia Antonina, între anii 161 şi 180 dC, şi filosof stoic. Născut ca 
Marcus Annius Verus sau Marcus Catilius Severus, a luat mai târziu, după ce a fost adoptat de împăratul 
Antoninus Pius, numele de Marcus Aelius Aurelius Verus. Ca împărat s-a numit Marcus Aurelius 
Antoninus Augustus) ! 

În ochii francezilor, unul din cele mai mari merite ale lui Napoleon III fu calitatea sa de nepot al lui 
Napoleon I. (Charles-Louis-Napoléon Bonaparte - 20 aprilie 1808 — ianuarie 1873, a fost primul 
preşedinte al celei de a 2-a Republici Franceze în 1848 şi a devenit apoi, în urma unei lovituri de stat din 
1852, al doilea împărat al francezilor, sub numele de Napoléon al III-lea). 

Judecati dară de impresiunea produsă asupra moldovenilor prin vestea venirii unui frate al neuitatului 
martir de la Cahul ! 

3. Pretendintele era fiul armencei, mumei lui loan-vodă; însă fiu din un alt tată, un tată nedomn şi chiar 
neromân. 

Dacă boierii şi călugării imputau ca o crimă originea armenească numai maternă a lui loan-vodă, apoi cu 
cât mai pronunțată cată să fi fost aversiunea lor pentru acest frate, nu fiu domnesc, armean şi de pe tată şi 
de pe mumă ! 


Prima aşezare a armenilor în Moldova fuse anterioară descălecării aşa-numitului Dragos-voda; dar în curs 
de trei secoli de emigratiune mica lor colonie nu ştiu a se întruni cu românii; ea rămase diferită prin 
religiune, prin limbă, prin obiceiuri, prin ocupatiuni, prin încuscriri. [Dragoş este cunoscut din cronicile 
moldoveneşti ca descălecător în Moldova şi primul ei voievod. Cronicile spun că voievodul român, 
Dragoş, fiind la vânătoare şi urmărind un zimbru, a venit din Maramureş la apa Moldovei, şi plăcându-i 
locul, s-a aşezat acolo şi a populat ţara cu români din Maramureş. Dragoş (1347-1348) - titlul de cneaz; 
întemeiază o marcă de apărare (Moldova) vasală Ungariei. Scopul acesteia era de a asigura apărarea 
împotriva tătarilor şi controlul drumului comercial de la Est de Carpaţi]. 


Din această cauză, moldovenii priveau totdauna cu un despret suprem pe laborioşii armeni, acufundati cu 
totul în negotul lor, numindu-i păgâni, şi bisericii lor zicandu-i capişte. 

Ei bine ! un armean, un paria al societății moldovene fu primit acum cu braţele deschise, numai pentru că 
avusese aceeaşi mumă cu nemuritorul erou al României ! 

4. Carabied Serbega aşa-i era numele armenesc e cunoscut în cronicele noastre sub porecla de Ioan Cretul, 
după caracterul părului, iar în analele cozace sub acea de Ivan Potcoavă, fiindcă frângea între degete 
potcoava de cal. [loan al IV-lea Potcoavă sau Ioan Sarpega (Serpega), sau Ivan Pidkova in limba 
ucraineană, a fost domnitor al Moldovei : noiembrie 1577 - decembrie 1577. loan sau Ivan, numit şi 
Potcoavă sau Cretul, pe numele său adevărat de botez Nicoară, era frate după mamă cu loan Vodă cel 
Viteaz. Înainte de domnie a fost hatmanul cazacilor de la Praguri. Vitejia lui l-a făcut idolul popoarelor 
vecine. L-a răsturnat de pe tron pe Petru Schiopul, care fusese chemat la domnie de boierime, însă turcii 
nu l-au recunoscut ca domn, şi i-au ridicat pe polonezi şi munteni împotriva lui, i-au luat domnia in 
decembrie 1577 şi prinzându-l, l-au decapitat în Polonia, la 1 ianuarie 1578. Ucrainieni au ţesut numele lui 
în poeziile lor eroice]. 

Nalt, bine făcut, având o forță extraordinară, brav până la temeritate, acest domn, adevărat frate cu Ioan- 
vodă, fugind în urma catastrofei de la Cahul, îşi găsise un refugiu peste Nistru. 

Antipatiile sale şi ale cozacilor erau comune : îi insufletea deopotrivă acelaşi simţ de răzbiunare contra 
păgânilor. 

Aşadară, în curând Potcoavă îşi câştigă un renume teribil care răsuna până-n fundul Moscoviei şi până la 
haremurile Stambulului; vitejiile sale contra turcilor din Budjac şi a tătarilor din Cram îl făcură groaza 


mahometanilor si "Roland" al poeziei slavo-orientale ! [Cântecul lui Roland (franceză La Chanson de 
Roland) este cea mai veche operă importantă a literaturii franceze. Există mai multe versiuni, mărturie a 
popularității ei între secolele al XII-lea şi al XIV-lea. Cea mai veche dintre aceste versiuni este datată de 
obicei la mijlocul secolului al XII-lea (între 1140 şi 1170), şi are aproximativ 4004 versuri (numărul lor 
variază puţin în edițiile moderne). Acest poem epic este un exemplu de chanson de geste, o specie literară 
cea înflorit în secolele XI - XV şi care proslăveşte faptele eroice ale protagonistului, onoarea şi credința]. 
Născut şi crescut în Moldova, frate al unui mare domn moldovenesc, el se 
scârbea de numele de armean şi se fălea cu acela de român, pe temei că e român 
oricine voieşte şi simte româneşte : la anticii nostri străbuni doi împărați din cei 
mai eminenti, Traian şi Alexandru Sever, a fost unul barbar din Spania, celălalt 
barbar din Siria...[ Marcus Ulpius Nerva Traianus (18 septembrie 53 Italica 
Santiponce - 9 august 117 Selinus Cilicia), Împărat Roman între (98 - 117) a 
fost al doilea dintre cei aşa-zişi cinci împărați buni ai Imperiului Roman şi unul 
dintre cei mai importanţi ai acestuia. În timpul domniei sale, imperiul ajunge la 
întinderea teritorială maximă)(Lucius Septimius Severus - 11 aprilie 146 - 4 
februarie 211, a fost împărat roman din 9 aprilie 193 până în 211]. 

Astfel, gloria personală a lui Potcoavă măgulea amorul propriu national al 
moldovenilor, cari îşi atribuiau şi aveau cuvânt de a-şi atribui loruşi cu mândrie 
victoriile înstrăinatului viteaz, şi figura lui apărea cu atât mai mare cu cât mai 
mult o exagera fama depărtării şi cu cât mai mică se vedea de aproape caricatura domneasca a lui Petru cel 
Schiop... 

5. După fatala bătălie de la Cahul reuşise a scăpa in patrie căpitanul cozacesc Kopycki, păstrând în inimă 
un devotament postum şi religios pentru memoria lui loan-vodă. 

Tot atunci se retrăsese peste Nistru, de frica persecutiunii lui Petru cel Schiop, fostul pârcălab de Roman, 
Topa; îşi cumpărase o bucată de pământ la hotarul Moldovei; se însurase cu o femeie cozacă şi, privind cu 
dor de pe ţărmul fluviului la părăsita ţară, gemea după un trecut, ofta după un viitor. 

Aceşti doi, Kopycki şi Topa, întreprinseră acum a da lui Potcoavă coroana fratane-sau lui loan-vodă, 
veştejită de trei ani pe fruntea unui trândav cirac al Porții otomane. 

Pe de o parte, ei îşi formara un puternic partit în interiorul ţării, pentre vechile sluji ale glorioasei domnii 
trecute; pe de altă parte, prin bani şi promisiuni, adunară câteva centurii de cozaci; în fine, arătând lui 
Potcoavă scrisorile moldovenilor, cari îi propuneau cu staruinta tronul fratern, îl îndemnară a profita de 
ocaziune. 

6. Aflând despre mişcarea periculosului rival, Petru cel Schiop începu a-şi organiza armata, rugând 
totodată pe comandanții poloni de pe la fruntariile Moldovei ca să oprească cozăcimea de a călca tractatul 
de pace dintre Polonia şi Imperiul otoman. 

Potcoavă, Kopycki şi Topa, neavând încă sub arme mai mult de 300 de voinici, crezură de cuviinţă a mai 
amâna întreprinderea până la un moment mai oportun, se retraseră de la hotarul Moldovei şi se împrăştiară 
cu scop de a recruta mai multe forte : Kopycki merse la cetatea Bar, Topa la oraşul Breslaw, însuşi 
Potcoavă se aşeză în târguşorul cozacesc Nemirov. 

În acest interval, guvernul polon, strâmtorat de cererile unui ceauş turcesc venit din partea lui Petru cel 
Şchiop, se văzu silit a aresta pe turburători : un căpitan fu expedit la Nemirov cu trei escadroane pentru a 
pune mâna pe Potcoavă. 

Viteazul avea pe lângă sine numai 50 de cozaci pedeştri cu puşte; dar în pieptul său bătea inima unui frate 
al lui loan-vodă : el nu se înfricoşă a ieşi în câmp întru întâmpinarea unui detaşament de şase ori mai 
numeros, înfruntând Polonia în mijlocul Poloniei. 

Pentru a putea intra în Nemirov, căpitanul polon trebuia să treacă un raulet; Potcoavă se puse în cale-i, 
vârânduse cu ai săi în apă până la brâu, cu puşte atintate. 

Renumele adversarului şi tăria pozitiunii ce-şi alesese speriara pe trimisul regal : el se retrase cu cele trei 
escadroane fără a fi slobozit un singur foc; Potcavă se întoarse liniştit în târguşor. 

Dar orizontul său se posomorâse : el nu mai putea rămânea în Polonia. 


În acest moment hatmanul cozăcesc Sah îi propuse serviciile sale, cari, unite cu ale lui Topa si Kopycki, 
se rădicau în totul până la o mie de ostaşi de frunte. 

Nu era timp de a se mai gândi. Tobele răsunară : Potcoavă trecu Nistrul, lăsând la spate răzbunarea 
guvernului polon şi privind în fata armata lui Petru cel Schiop... 

7. Invaziunea cozacilor în Moldova se operă prin judeţul Soroca. 

Poporatiunea acestui district, o amestecătură de români cu tătarii pecenegi din secolul XIII şi cu o colonie 
de genovezi din secolul XIV, se distingea prin spiritul său războinic. 

Asezati la hotarul ţării, ei ştiau totdauna a-l apăra cu pieptul lor, când contra polonilor, când contra 
tătarilor : abia se arăta inamicul pe sacrul țărm al Nistrului, în clipă sorocenii se strângeau grămadă, îl 
răspingeau şi-l goneau adesea chiar dencolo de fluviu. 

Înşişi cozacii o păţiseră nu o dată, şi o păţiseră foarte rău, cu hânsarii, aşa se numea brava miliţie 
districtuală, comandată de pârcălabul Sorocei. 

Prin urmare, să fi fost iubit sau, cel putin, să fi fost respectat Petru cel Schiop, Potcoavă cu o mie de 
aventurieri cu greu străbătea prin războinicele maluri ale Nistrului. 

Dar sorocenii, ca şi toată tara, urând şi despretuind pe necapabilul lor domn, cozacii fură primiţi ca neste 
amici, Potcoavă ca un mântuitor... 

"Acolo mulți i s-au închinat", zice cronicarul Urechea. 

8. Apropiindu-se de Iaşi, eroul nostru fu oprit de armata lui Petru cel Schiop, care puse în prima-i linie 500 
de turci, dându-le ordinul de a trage dentai din tunuri şi apoi a se arunca în atac cu armă albă. 

Dar Potcoavă moştenise o scânteie din acel geniu militar care caracteriza într-un grad suprem pe răposatul 
Ioanvoda, făcându-l să prevază şi să preintampine toate planurile inamicilor. 

Înţelegând gândul lui Petru cel Schiop, el porunci cozacilor a se culca jos la pământ, până ce gloantele 
tunurilor vor trece dasupra capetelor. 

Atunci, sărind pe neaşteptate în picioare, ei descărcară în turci toate puştile : trei sute otomani căzură 
morţi. 

Petru cel Schiop crezu totul pierdut şi rupse la fugă. Victorie, goană, măcel... 

9. Moldovenii nu luară de loc parte la bătălie. Toată acţiunea se petrecuse numai între cei 500 turci din 
prima linie şi cozaci. 

Dindată ce otomanii fură bătuţi, oastea cea curat moldovenească a lui Petru cel Schiop se grăbi a trece la 
Potcoavă, pe care-l dorea mai denainte. 

10. Prin o singură victorie Potcoavă luă acel tron pe care Petru cel Schiop nu-l 
putuse lua cu toată armata turcămaghiară-munteană decât cu ajutorul celei mai 
mârşave trădări, după trei luni de o luptă necurmată, unde fusese bătut şi tot 
bătut în zece rânduri; acel tron, pe care încă mai nainte Ioan-voda el însuşi l-a 
fost luat de la Bogdanvoda fara a vărsa o picătură de sânge. (Bogdan al IV-lea 
Lăpuşneanu a fost domnitor al Moldovei : martie 1568 - februarie 1572. 
Urmeză la tron după uciderea tatălui său, Alexandru Lăpuşneanu, fiind în vârstă 
de numai 15 ani. Tutore i-a fost mama sa, Ruxandra). 

În această cronologie se cuprinde o profundă lectiune filozofică, la care cata să 
se gândească mult, foarte mult toți domnii de pe fata pământului : tronurile se 
dobândesc lesne şi se pierd cu greu de cătră acei ce-i vrea ţara, se dobândesc cu 
greu şi se pierd lesne de cătră acei ce ţara nu-i vrea. 

Aşa fu, aşa este, aşa va fi totdauna. 

11. Intrând in Iasi, Potcoavă fu coronat sub memorabilul nume de loan-vodă. 
Dar domnia-i fu atât de scurtă, încât nu e chip a ne pronunţa asupra capacităţii administrative şi 
diplomatice a acestui mare ostaş. 

Prima-i grijă fu de a trimite ambasadori la Constantinopole, ca să cerce de nu cumva vor reuşi a-i scoate 
învestitura domnească. 

Apoi elibera de prin închisori gloate de prizonieri creştini, căzuţi în trecut la mâna păgânilor şi paziti in 
capitala Moldovei, sub prevegherea temnicerului turcesc Petru cel Schiop. 

În fine, numi boieri : Topa deveni mare vornic al Tariide-Jos, Kopycki pârcălab la Hotin, Şah hatman... 


12. Nu trecu mult timp, si eternul nostru fugar, Petru cel Schiop, reveni cu o 
puternică armată de munteni, tătari din Budjac, turci din Dobrogea, adunaţi prin 
firmanul imperial al lui Amurat III...uitasem a spune că sultanul Selim II nu mai 
era; el murise de beţie în anul morţii celei vitejesti a lui loan-vodă. [Murad III - 
| Murăd-i sălis, născut Bozdağan sau Manisa, 4 iulie 1546 — Palatul Topkapi, 
Constantinopol 15/16 ianuarie 1595, a fost sultanul Imperiului Otoman din 1574 
până la moarte. Murad III a fost fiul cel mare al lui Selim II (1566-74) şi Valide 
Sultan Nurbanu Sultan (o nobilă evreică sefardică din Venetia, numită original 
Cecilia Venier-Baffo), şi a succedat tatălui său în 1574]. 

Mai multi moldoveni, moldoveni, vai ! de felul pârcălabului Ieremia Golia, se 
MURAD III adauseră cătră oastea păgână, ridicată ea singură la o cifră denaintea cării ar fi 
tremurat oricine afară de Potcoavă. 

Fidel sistemului fratern, acesta nu aştepta a fi atacat acasă, ci, cu multi-putini câți avu lângă sine, ieşi cu 
semetie el însuşi drept contra inamicului, ajuns deja în prejmetele Iaşului. 

13. Răposatul Bălcescu analiză bătălia de la satul Docolina în următoarele câteva cuvinte, pline de acea 
limpeziciune critică care distingea pe nemuritorul nostru istoric : 

"La 1578 vedem pe Petru cel Şchiop a întrebuința aceeaşi tactică ce vestitul catarginez Annibal 
intrebuin{a în bătălia de la Zama. (Hannibal - 247 iHr - 183 iHr, a fost om de stat şi general cartaginez, 
considerat unul dintre cei mai străluciți comandanţi militari din istorie şi unul dintre cei mai mari duşmani 
ai Republicii Romane). 

În lipsă de elefanţi, însă, el puse în fruntea liniei sale de bătălie cirezi de vaci şi herghelii de cai, pentru 
ca să calce pedestrimea lui Potcoavă. 

Lui i se prileji aceeaşi nenorocire ce întâmpină vestitul biruitor de la Canne : căci cozacii, stând pe loc şi 
lăsând să se apropie ostirea lui Petru-vodă, deodată sloboziră focurile intr-insa. 

Atunci, acea herghelie de cai şi cireadă de boi spăimântându-se, se întoarse înapoi, şi, năvălind peste 
oastea lui Petru-vodă, o puse în neorânduială. 

Cozacii se folosira d-această împregiurare, o izbiră deodată d-a dreapta şi d-a stânga, şi lesne o 
învinseră. 


14. Ciudat lucru ! Petru cel Schiop, carele ştia bine elineste, citise 

pe Polybiu numai pentru a imita greşelile lui Annibal, dând astfel 

lui Potcoavă o frumoasă ocaziune de a birui întocmai ca marele 
Scipion (Publius Cornelius Scipio Africanus cunoscut şi ca 
Scipio Africanul - 235 îHr, Roma - 183 îHr, a fost un general gif 
politician roman, strateg în timpul Războaielor Punice. Şi-a 
dobândit faima obţinând numeroase victorii în Spania şi cucerind 
portul Cartagina in cel de-al doilea război punic. A devenit } 
cunoscut prin victoria asupra armatei conduse de Hannibal în 
bătălia de pe câmpia Zama. Această victorie l-a consacrat ca unul 
dintre cei mai mari conducători militari din istorie, primind după ©) 
bătălie porecla de "africanul").[Polybios sau Polibiu - cca 201 - 
cca 120 îH., fiul lui Lycortas. Om politic şi istoric grec, originar din Megalopolis. Autor a unei vaste 
istorii a ball mediteraneene între 218 îHr. (începutul celui de-al doilea război punic) şi 146 î.Hr. 
(cucerirea şi distrugerea Cartaginei). Interesul său se îndreaptă spre faptele militare şi politice, dar şi spre 
psihologia personajelor şi cadrul natural al evenimentelor pe care le relatează]. 

Natura, nu lectura face adevărații generali, cari sunt şi ei poeţi, adesea poeți sublimi prin varietatea şi 
mărimea ideilor, prin frumuseţea şi armonia formei, prin uşurinţa conceptiunii, prin efectul finalului, prin 
darul de a improviza. 

15. După victoria de la Docolina, Poarta otomană se sperie, întocmai ca şi când ar fi văzut înviând din 
morţi pe teribilul loan-vodă : noi ordine fură expedite la munteni, la transilvani, la tătari şi la beglerbeiul 
Rumeliei, ca să intre cu toţii in Moldova, reaşezând pe tron pe Petru cel Schiop. 

16. Caracterul lui Potcoavă prezintă un tip de cavalerism din evul mediu; despret pentru foloase materiale, 
amor furios de renume. 

Cu o mână de oameni, el arătă lumii că ştie să-şi cucerească o purpura. 

Cu o mână de oameni, el arătă lumii că ştie a învinge o hidră. 

De patru ani în luptă necurmată cu păgânii, el nu fu bătut niciodată... 

Ei bine ! decăt să-şi rişte o reputatiune, câştigată prin un şir de vitejii minunate, el preferi acuma, după o 
lună de domnie şi după două victorii strălucite, să renunţe de bună voie la coroana fraternă, pierzând 
tronul, dar conservând gloria. 

Pe când Petru cel Schiop fuge cu ruşine şi cu disperare de pe câmpul Docolinei, Potcoavă adună divanul 
țării şi-i declară, cu demnitatea unui învingător, că el "nu voieşte a mai domni”. 

Apoi ia cu sine cele 14 tunuri, cucerite în bătălia de lângă Iasi şi pe cari le socotea cu tot dreptul ca un 
netăgăduit trofeu personal, şi se retrage în linişte peste Nistru. 

17. Prin capriciul azardului, guvernul polon însărcină cu arestarea lui Potcoavă tocmai pe generalul 
Mielecki, acela care, dacă vă mai aduceţi aminte, se încercase cu cinci ani mai nainte a restabili pe tron pe 
Bogdan-vodă şi fuse alungat de pe teritoriul Moldovei de cătră vornicul Dumbravă. 

Mielecki cunoscuse pe loan-vodă, auzise de Potcoavă, şi, patit o dată de la unul din fraţi, se teamea a nu 
mai pati o a doua oară şi de la cellalt : astfel, deşi avea la dispozitiunei toate forţele armate ale regatului 
contra unui singur om, totuşi, el crezu mai demn a birui prin trădare. 

Amăgit cu promisiuni de iertare şi chiar de răsplată pentru măreţele sale fapte contra vrăjmaşilor numelui 
creştin, Potcoavă se dede el însuşi, cu toată artileria şi cu toate tezaurele sale, în ghearele perfidiei : fu 
ferecat la mâini şi la picioare şi aruncat în temniţă. 

18. Cozacii şi moldovenii fură cuprinsi de indignatiune; dar o resimtira mai cu seamă Kopycki şi Topa, in 
cari o nestinsă iubire pentru familia lui loan-vodă se unea cu o ură mortală contra lui Petru Șchiopul. 
Hatmanul Şah şi de astă dată se înţelese cu dânşii. Potcoavă avea un frate bun, mai mic de ani, numit 
Alexandru; ca şi dânsul, armean prin sânge şi român prin cuget; ca şi dânsul, refugit peste Nistru, ca şi 
dânsul, semănând la caracter cu neuitatul loan-vodă. 

"În lipsa potcoavei avem o talpă !" strigară cozacii, aducând în Moldova pe noul pretendinte. 

Petru cel Schiop rămase fidel principiilor sale; el fugi sprinten mai nainte de a fi văzut fata inamicului. 


Alexandru-vodă intra in Iasi şi primi coroana ţării. (Alexandru cel Rău — 1592; a domnit şi-n Tara 
Românească 1592-1593). 

19. Această domnie, ca şi a lui Potcoavă, tinu abia o lună. Noul principe nu avuse încă timpul de a-şi 
organiza o armată, când iată o puternică oaste turcă, transilvană şi muntenească cotropeste tara. 
Alexandru-vodă, cu vro câţiva cozaci, se închide în palatul domnesc, decis a susţine un asediu. 

20. Pentru un loan-vodă fu de ajuns o zi, o noapte, să ia o cetate ca Brăila sau ca Benderul. 

Petru cel Schiop pierdu un şir de zile de nopţi fără a putea reduce o casă ! 

"A bătut pregiur curtea din câşlegi până la meazipărăsimi", zice cronica ţării. 

Lipsit de praf de puşcă şi de proviziuni, Alexandruvodă tot însă nu capitulă. 

Iesind cu ai săi din palat, el străbătu în întunericul nopţii prin posturile armatei inamice şi fugi în 
directiunea lacului care scaldă o coastă a capitalei. 

Aci însă îl ajunseră gonaşii. 

După o luptă furioasă, puiul de erou fu prins şi — oroare ! 
— deja pe jumătate mort din rănile primite în bătălie, el 
expiră în ţeapă. 

21. Aproape de locul bătăii, Petru cel Schiop zidi 
monastirea Galata, precum  frate-său, domnul 
muntenesc zidise adiniori o biserică pe locul bătăliei cu 
vornicul Dumbravă. 

Şi biserica unuia, şi monastirea celuilalt încăpură 
amândouă în grifele a nişte greci, îmbrăcaţi în haine de 
călugări. 

Iată cine trăgea foloase din sinuciderile românilor. 

22. Dar pe când Alexandru-vodă moare în laşi din mâna unui Por turcesc, ce oare va fi făcând 
groaznicul Potcoavă, pe care îl lăsarăm în fundul unei puşcării ? 

Va muri şi el, nu vă indoiti; va muri şi el tot din mâna unui călău turcesc : căci aşa fu scris în cartea 
destinului pentru câteşitrei frații, legaţi prin sânge, prin eroism şi prin martiriu ! 

23. Enric de Valois de demult nu mai domnea în Polonia. Chiar în anul pierii lui loan-vodă el fugi dintr-un 
regat ce nu-l meritase, alergând la tronul Franţei, rămas vacant şi pe care urcându-se dovedi în curând şi 
acolo că nu merita nici pe acela. 

După ce polonii isi aleseră rege, iarăşi şi iarăşi din îndemnul Turciei, pe Stefan Batori...acel bei transilvan, 
care dintâi trimisese oşti contra lui loan-vodă şi apoi extrădase muntenilor pe vornicul Dumbravă. [Stefan 
Bathory - (în maghiară Jstvan Bathory, poloneză Stefan Batory) 1533 - 1586, a fost principe al 
Transilvaniei între 1571-1575 şi rege al Poloniei din 1575 până la moartea sa în 1586]. 

24. Cu câteva zile mai nainte de oribila pieire a lui Alexandru-vodă, regele polon primi de la sultan 
următoarea epistolă, reprodusă aci după original : 

"Etern-victoriosul fiu al lui Selim-han, nepot al lui Suleiman-han, Amurat-han. 
Lăudatule între cei mai aleşi monarhi creştini ! cârmaciule popoarelor lui Isus ! tu, 
carele târâi după tine poalele generozităţii şi ale veneratiunii ! maiestosule si 
respectabilule stăpân al ţărilor polone ! rege Stefan Batori, a cărui viaţă dea Allah 
să se sfârșească pe calea cea dreaptă ! Š 
Pe dată ce această scrisoare imperială va ajunge la mâinile tale, ia aminte ceea ce Bil} 
urmează. N | 
Nu e mult timp de când un turburător al ordinii publice, punându-se în capul unei 
monstruoase adunături de cozaci din Mankerman, din Czerkas, din Kanev si din 
Braslav, dentâi cucerise Moldova şi apoi, după mii de pustiiri şi neorânduieli, se 
întoarse înapoi în regatul său. 

Deşi mai în urmă hatmanul tău reuşi a pune mâna pe cei vinovaţi, totuşi, grăbindu- 
se a merge întru întâmpinarea persoanei tale, el se mulțumi a-i distribui sub pază 
prin felurite casteluri, odată cu turburătorul cel de frunte. 

Aflând noi toate acestea, chiar când ne pregăteam a cere cu staruin{a extraditiunea 

capului invaziunii, viu sau mort, iată că tocmai atunci, spre mai marea noastră mirare, primim stiri de la 
legitimul bei moldovenesc şi de la prea onorabilul Daud-bei, sanjac de Silistria, cum că un alt nemernic, 
ce se zice a fi frate cu acela de mai nainte, năvăli acum cu vro 2.000 de puşcaşi cozaci călări şi pedestri, 
tăiând şi arzând toată tara Moldovei şi amenințând însăşi capitala Iasii. 

Stii bine că din timpii respectabililor şi onorabililor străbuni ai noştri, ale căror morminte Allah să le 
incunune cu o lumină eternă ! şi până-n ziua de astăzi, ambele noastre popoare, păzind strict conditiunile 
păcii, considerau totdauna tractatul ce ne leagă a fi un izvor de putere şi o temelie de prosperitate pentru 
fiecare din ele. 

Dar acum, când un hot netrebnic, ieşind din hotarele Poloniei în fruntea unei bande de vagabonzi şi 
tâlhari, cutează a inrumpe in Moldova, ţară atârnată de posesiunile noastre cele de Dumnezeu ferite, 
când el o pustieşte în mii şi mii de moduri şi apoi se întoarce înapoi în hotarele Poloniei, fără a găsi acolo 
pedeapsa crimelor sale, oare unele ca acestea nu sunt ele o vederată călcare a tractatului nostru de pace 
? 

Mai apoi, când hatmanul tău, punând mâna pe turburătorul cel dentăi, îl lăsă în linişte, fără a ni-l trimite 
nouă la fericita noastră Poartă, viu sau mort, oare toţi vagabonzii si toţi trântorii din Polonia nu sunt ei 
incurageati a crede cum că neste asemenea hoţii şi amestecături nu numai nu vor fi pedepsite, ci încă, din 
contra, răsplătite şi susținute ? 

În adevăr, nepăsarea şi moleciunea din parte-ţi sunt singura cauză atât a cutezării primului turburător, 
precum iarăşi a invaziunii celui de al doilea ! 

Adu-ti aminte că numai prin înalta noastră protectiune urcându-te pe tronul regal, tu însuţi ne promiteai 
nouă un nemărginit devotament intereselor noastre : oare evenimentele astea din urmă, întâmplate sub 
regimul tau şi prin neglijenta ta, oare ele să fie realizarea acelor promisiuni ale tale ? 

Aşadară, îndată ce atingerea acestei epistole iti va onora mâinile, prudenfa ta şi spiritul amiciei ce ne 
uneşte cer deopotrivă ca să nu întârzii a trimite la fericita noastră Poartă, viu sau mort, pe 

Pe de altă parte, întâmplându-se cumva că povatuitorul acestor nemernici sa scape din mâinile oastilor 
noastre şi să fugă în Polonia, apoi vei fi dator în orice chip a-l prinde şi a ni-l expedi nouă viu sau mort. 
Căci iti declarăm ţie că nemic nu te va putea scuza înaintea noastră la caz de nu ne vei trimite viu sau 
mort pe capul primei turburări sau de vei protege orişicum pe turburătorul ăst de al doilea : atunci pacea 
noastră internaţională fiind săpată în cele mai profunde ale sale fundamente, războiul va sfâşia fericirea 
şi binele popoarelor ! 

Prin urmare, iti mai recomandăm încă o dată de a nu cruța şi a nu amâna nici unul din mijloacele câte se 
pot închipui prin energie şi prin înţelepciune pentru ca să conservi binefacerile păcii şi ale legăturilor de 
vecinătate de cari se bucură ambele noastre ţări. 

Scris în ultimele zile ale sacrei lune Zil-hidjdje, în anul hegirei nouă sute optzeci şi cinci, în capitala 
Constantinopole." 

25. Reproduserăm textual această curioasă epistolă, sau, mai bine, această semeata poruncă, pentru a arăta 
deplin gradul de înjosorâre vasală la care ajunse mândra Polonie fata cu Poarta otomană, prin stupiditatea 
unui Enric de Valois şi prin slugărnicia unui Ştefan Batori. 

26. Soarta grăbise finitul lui Alexandru-vodă, fără participarea regelui polon. 

Dar Potcoavă rămânea : aşadară fostul perzecutor al lui loan-vodă şi al vornicului Dumbravă tot încă mai 
avea în rezervă o ocaziune de a-şi demonstra acum, ca rege polon, zel şi supunere la ordinele lui Amurat 
III, precum şi le demonstrase altădată, ca bei transilvan, la ordinele lui Selim II. 

27. Scena ce o vom descrie se petrecu in Leopole, seculara capitală a Galiției, respectată sub toate 
dominatiunile : ruteană, polonă, austriacă. 

Acest oraş se afla totdauna în cea mai strânsă legătură cu Moldova şi chiar cu Tara Românească. 

Când amic, când neamic, istoria lui adesea se confundă cu istoria română, în cât timp avuse şi el o istorie a 
sa, şi noi o istorie a noastră. 

Aliată cu Alexandru cel Bun şi cu Mircea cel Mare, comuna Leopolii se bucura în secolii XIV şi XV de 
neşte imense prerogative comerciale în tot cuprinsul României, de la Nistru şi până la Severin. 
[Alexandru cel Bun, fiul lui Roman I Muşatinul, a fost domnul Moldovei între anii 1400 - 1432 şi i-a 
succedat la tron lui luga, îndepărtat de Mircea cel Bătrân. A întreprins o importantă operă de organizare 


politica, administrativa si ecleziastica a Moldovei. A incurajat comertul, 
confirmand negustorilor polonezi un larg privilegiu in 1408, act in care 
este atestat şi oraşul Iasi. A obţinut recunoaşterea mitropoliei Moldovei 
de către Patriarhia de Constantinopol. În 1402 (după alti istorici în 1415) 
a adus de la Cetatea Albă la Suceava moaştele Sfântului loan cel Nou]. 
Apoi Ştefan cel Mare, în războiul său cu polonii, ajunse cu fier şi sabie 
până sub murii acestei capitale, pustiind într-un mod înfricoşat toate 
satele dimpregiur şi chiar mahalalele, şi se zice noi nu ne pronuntam se 
zice că în jaful palatului unui magnat galitian ar fi găsit acolo cea mai 
veche cronică moldovenească, descoperită zice-se în anii trecuţi sub 
numele de Cronica lui Huru. De aci înainte Bogdan cel Chior, păşind în 
urmele tătânisău, veni şi el cu o puternică armată a brava zidurile 
Leopolii şi se întoarse încărcat de pradă. (Livov - este cel mai mare şi cel 
mai important oraş din vestul Ucrainei, o reşedinţă a regiunii = s = 
administrative cu acelaşi nume şi cel mai important oraş din regiunea MR oaie Taibo MCAT 
istorică Galiţia, situat pe râul Poltva, la aproximativ de 80 km de 3 
frontiera cu Polonia. Centrul historic al oraşului, cu numeroase clădiri medievale, dar şi din perioada 
Habsburgica, este inclus în lista UNESCO a locurilor de patrimoniul mondial)[ Cronica lui Huru a fost o 
poveste falsă, publicată în 1856-1857; se vrea o cronică originală a curții moldovene medievale care aduce 
o lumină despre prezența în Moldova din timpurile romane si până în sec. XIII, astfel oferind o explicaţie 
a problematicii privind originea românilor și istoriei lor în Evul Mediu. Făcută public de intelectualii 
naționaliști ca Gheorghe Asachi (care a editat versiunea publicată) şi Ion Heliade Radulescu, a fost 
prezentată ca fiind opera paharnicului Constantin Sion (sau un membru al familiei sale) sau a lui 
Gheorghe Săulescu, prietenul şi colaboratorul lui Asachi. Documentul se vrea versiunea textului din sec. 
XIII bazat pe informaţiile scrise prima dată de Campoduxul Arbore şi editat în latina medievală de către 
Huru, descris ca secretar al fondatorului Moldovei, prințul Dragoş (care, scrie textul, a domnit ca. 1270- 
1280); versiunea finală se vrea o transcriere a Cronicii lui Huru de către spătarul Clănău - 1495, membru 
al curtii lui Stefen cel Mare. Bogdan Petriceicu Hașdeu, care credea că a fost -eea mai veche cronică 
moldoveană”, argumenta că Ștefan cel Mare a descoperit versiunea lui Huru's în Lvov, în timpul lui 
Jagiellon, "in timp ce prada palatal unui magnat galitian". Cronica începe arătând continuitatea 
coloniştilor romani în regiunea Moldovei : conform textului, în 274, când împăratul Aurelian a ordonat 
retragerea trupelor sale de la nordul Dunării, coloniștii s-au adunat la laşi şi au votat să rămână si reziste 
invaziilor migratoare. Prin urmare, ei au decis să se organizeze ca o republică federală intinsă de la 
Carpaţi până la Nistru]. 

Ca antic şi unic depozit al mărfurilor moldovene în Polonia, acest oraş se umpluse în cursul timpului de 
negutatori români, din cari unii, ajutaţi dintâi de Alexandru Lăpuşneanul, cel mai bigot dintre tirani, 
fundară aice, pe la mijlocul secolului XVI, o frumoasă biserică de rit oriental, cunoscută până astăzi sub 
numele de "biserica moldovenească". 

28. În 1578 petrecea din întâmplare în Leopole un italian din Florenţa, numit Filip Talducci (Filippo 
Talducci — nota DM). 

EI lăsă în manuscript o naraţiune, păstrată până astăzi în Arhivul Mediceu, şi pe care o traduceam aici din 
literă în literă, precum în tribunaluri se înregistrează fără nici o schimbare depunerile unui martur ocular. 
(Arhiva Medici - Familia Medici (corect : de” Medici) a fost în Florenţa în secolul al XV-lea şi al XVI- 
lea unul dintre cei mai importanţi concurenţi în lupta pentru putere influenţă politică, avutie şi prestigiu. 
Printr-o iscusită şi în acelaşi timp crudă şi nemiloasă tactică de intrigi, ajunge dintr-o familie fara 
importanță una dintre cele mai bogate şi influente familii din Italia. Cu sprijinul financiar al familiei 
Medicii s-a sprijinit arta : pictura, arhitectura). 

29. "Plecând din Varşavia, regele poruncise a închide în castelul Rawa, în provincia Masovia, sub cea 
mai aspră pază, pe fostul domn moldovenesc Potcoavă. (Rawa Mazowiecka este un oraş în central 
Poloniei în voivodatul Lodz. Din 1562 a adăpostit Trezoreria Rawa a armatei polono-lituaniene. In 1948, 
în timpul unor excavări, s-a descoperit o comoară datând din cca. 600 îC. constând din 4 camere subterane 


cu butoaie de aur si argint. O mai mica comoara a fost gasita si 
contine artefacte din bronz ale culturii Trzciniec — 1700 iC). 

Mai in urmă dede ordin a-l stramuta la Leopole, unde venise un 
ceaus turcesc, nu cu alt scop, precum ştia toată lumea, ci numai 
pentru a cere capul lui Potcoavă. 

Tot cu aceeaşi țintă sosi şi un ambasador din partea lui Petru cel 
Schiop, aducând regelui peşkeş 50 boi, 4 bufi de tămâioasă, 2 
buţi din lămâi sărate de cele mici şi un frumos armăsar. 

Pe aci luni dimineaţa, în 16 a lui iuniu, regele se depărtă pe două 
zile din oraş, sub pretext de vânătoare, după ce mai întâi 
poruncise ca toată poliția să stea sub arme, precum şi garda 
regală, iar porţile oraşului să fie închise. 

Ceauşul turcesc fuse îndemnat a ieşi din Leopole atât pentru a se feri de pericol personal, cum şi pentru a 
se masca ruşinea vasalitatii guvernului în privința Turciei. 

Toate aceste măsuri fură ocazionate prin neobicinuitul concurs de oameni armati, veniţi la Leopole sub 
cuvânt de a onora prezinta regelui, dar în realitate, precum se vorbea, mai ales pentru a asista pe 
Potcoavă. 

După plecarea regală şi regularea celor poruncite, ceva mai înainte de ameazi, principele prizonier fu 
adus pe piaţă, fără ca să-l tind cineva, căci îşi ceruse această singură graţie, după ce îi fusese anunțată 
sentinţa de moarte. 

Scena răsună de zgomotul oamenilor şi de vuietul tobelor. Potcoavă trecu de două ori d-a lungul pieţei, 
netezinduşi barba şi privind la public fără cel mai mic semn de frică; apoi rugă să-l asculte şi, făcându-se 
tăcere, rosti poloneşte următoarele cuvinte : 

"Domnilor leşi ! merg la moarte nu ştiu pentru ce, căci nu-mi aduc aminte să mă fi învrednicit prin faptele 
mele de un asemenea sfârşit. 

Știu atâta, că totdauna m-am bătut bărbăteşte şi vitejeşte împotriva duşmanilor numelui creştinesc, 
lucrând numai pentru binele şi folosul ţării mele, cu hotărâre de a-i fi ca un zid pentru ca păgânii să nu 
poată trece Dunărea. 

Dumnezeu ştie de ce nu putui izbuti în această dorinţă; pricina cea de căpetenie este trădătorul care prin 
înşelăciune mă aduse în starea în care mă aflu. 

Dar bun e Dumnezeu ! şi câinele cel vânzător curând îşi va primi plata pentru nevinovatul meu sânge. 
Atâta ştiu; ba mai ştiu încă, mai ştiu că trebuie să mor acuma din mâna acestui călău creştin arătă la 
acela căci acestuia îi porunci aşa craiul vostru, iar craiului vostru aşa îi porunci Stăpânul său turcul, 
câinele de păgân ! 

Mie unuia putin îmi pasă de viata mea; dar ţineţi minte că peste putin timp vă aşteaptă şi pe voi înşivă 
aceeaşi soartă; de căte ori va vrea câinele de păgân, capetele şi averile voastre, ba şi capetele şi averile 
crailor voştri vor fi trimise la Tarigrad !" 

30. Ne întrerupem aci, neputând a nu ne întrerupe. Ultimele cuvinte din energicul discurs al lui Potcoavă 
erau nu numai o prorocie, ci chiar un fel de a doua vedere; căci aproape în acelaşi moment în care fură 
rostite, un nobil polon, amic personal al lui Ştefan Batori, fiind trimis din parte-i în Turcia pentru a 
cumpăra cai orientali, fu ucis din porunca sultanului, şi banii săi încăpură în tezaurul otoman. 

Aflând mai în urmă această flagrantă călcare a dreptului ginţilor, începutul realizării predictiunii lui 
Potcoavă, Polonia pufni de mânie şi...tăcu !” 

Revenim la naraţiunea lui Talducci. 

31. "Apoi, după o scurtă pauză, arătând la opt oameni ce-l însoțeau, Potcoavă zise : 

"Aceşti slujbasi şi tovarăşi ai mei fiind tot atât de ispravă ca şi mine însumi, oameni cinstiţi şi vrednici 
prin nişte slujbe făcute crăiei-voastre; aşadară, vă rog ca, după moartea mea, nu numai să nu fie bantuifi, 
ci încă dimpotrivă răsplătiți după vrednicia lor." 

Apoi adaose : "Vă mai rog ca pe acest om lipsit de cinste arătă la călău carele nu e vrednic a se atinge de 
trupul meu cât timp sunt viu, sa nu-l lăsaţi a mă pângări cu mâna-i nici după moarte; ci îngăduiţi aceasta 
sarcină oamenilor mei, cari numai pentru astă de pe urmă slujbă mă insotira până aice." 


De aci tăcu. Tot poporul plângea; mai cu seamă plângeau o mulțime de ostaşi, veniţi la Leopole numai 
pentru Potcoavă, dar pe cari marea forță de rezistenţă din partea guvernului îi împiedica de a scăpa pe 
erou. 

Pe feţele lor se citeau durerile sufleteşti. Unul din ei, se zice că după rugămintea lui însuşi Potcoavă, îl 
abordă cu o mare cupă de vin. 

Principele îi mulțumi, luă cupa, o deşertă fără a rasufla şi, uitându-se în ochii aceluia ce-i dase, îi zise, 
după obicei, că bea pentru sănătatea lui şi a tuturor tovarăşilor lui. 

Apoi iară trecu de două ori de-a lungul pieţei şi, în ajunul momentului fatal, zărind o legătură de paie pe 
care trebuia să îngenunche, strigă cu indignatiune : 

"O, Doamne ! oare să nu fiu vrednic de a ingenunchea pe ceva mai bun decât asta !" 

Si, adresându-se către oamenii săi, le zise : 

"Aduceţi covorul ce-mi mai rămase din lucrurile mele !" Când tapetul fu adus, Potcoavă se puse în 
genunchi cu demnitate, recită rugăciunea, făcu cruce după modul grecesc şi închise ochii, în aşteptarea 
lovirii mortale; dar când simţi că gâdele nu se mişcă, se întoarse cătră el cu întrebarea : 

"Ce mai stai ?" Călăul răspunse : "Stăpâne ! mai întâi haina trebuie aşezată astfel încât să nu mă 
împiedece." 

"Bine, bine", zise principele. Atunci el singur îşi aşeză haina, invocă numele lui Dumnezeu, şi, poruncind 
călăului să-şi împlinească datoria, muri cu liniştea cea mai senină. 

Unul din oamenii guvernului, voind a arăta că totul e sfârşit, rădică de trei ori în sus, în spectacol, 
destruncheatul cap al eroului. 

În acest moment din toate gurile izbucni un singur țipăt de durere. 

Indignatiunea poporului fu atât de mare, încât garda regală apucă puştele, temându-se de o revoltă..." 

32. Capul lui Potcoavă fu al doilea cap princiar din Moldova rostogolit pe piaţa Leopolii din mâna unui 
gâde, într-un scurt interval de 14 ani. 

În 1564 fuse descapitat tot acolo, din ordinea regelui Sigismund-August, Ştefan-vodă Tomşa, fugit 
denaintea lui Alexandru Lăpuşneanul : testamentul său şi un petic de catifea din mantaua domnească se 
păstrează până astăzi în capitala Galiției. 

Dar între Ştefan Tomşa şi Potcoavă, între Sigismund August şi Batori, între anul 1564 şi anul 1578 este un 
abis de diferenţă. 

Ştefan Tomşa, în domnia sa cea de câteva luni, făcea paradă de o antipatie febrilă contra Poloniei, 
mergând cu extravaganta-i până la aceea încât pe negutitorii din Galiţia, abatuti din întâmplare la Suceava, 
poruncea armaşilor să-i înece în rău. Descapitând pe un asemenea vrăjmaş al numelui polon, regele 
Sigismund-August executa o răzbunare naţională. 

Batori avu el oare vreo umbră de scuză măcelărind pe Potcoavă ? 

33. Archiescop catolic al Leopolii era pe atunci, sau cu vro cinci ani mai 
târziu, învățatul Solikowski, carele ne lăsă o interesantă istorie a timpului 
său. (Jan Dymitr Solikowski — 1539, Sieradz - iunie 27, 1603, Lwow, 
Polonia, a fost un scriitor, diplomat şi erhiepiscop al orașului Lvov. 
Secretar al regelui Zygmunt II August din 1564. A participat la 
reconstrucția bisericii în Livonia poloneză, după războaiele regelui Ştefan 
Batory. În 1583 a devenit arhiepiscop al Lvovului. Coautor al Uniunii din 
Brest şi al mai multor lucrări politice şi istorice). 

VANS INOS pe KON Deşi inamic declarat al ortodoxilor şi, prin urmare, al tuturor românilor, 
totuşi, el nu se sfieşte a mărturisi în gura mare o profundă indignatiune în 
privinţa morţii lui Potcoavă. 

"Aproape toţi cetățenii zice el plânseră pieirea acestui viteaz moldovean; 
şi nu puțin pierdu regele chiar în stima popoarelor străine..." 

Atare testimoniu este de o greutate extremă. 

34. Depus într-un cosciug împodobit cu cununi de trandafiri, cadavrul lui Potcoavă fu înmormântat în 
biserica cea românească... 


Despre Kopycki nu se mai aude nemica; Topa abia peste cincisprezece ani cutează a se întoarce in 
Moldova; Sah se călugări şi muri într-o monăstire. 

35. Petru cel Şchiop, afară de o scurtă întrerumpere, îşi conservă letargica domnie până la anul 1591. 
Atunci începu a creşte în grațiile Porții otomane, refugit la Constantinopole, un frate mai mic al acelui 
Vintilă, care a fost împărțit în bine şi în rău toată soarta lui loanvodă; era famosul Mihai, cunoscut dentâi 
sub titlul de mare ban, apoi sub porecla domnească de "cel Viteaz”. 

Si ca fiu al lui Petraşcu cel Bun, şi ca frate al nenorocitului Vintilă-vodă, urând cu înverşunare tot neamul 
lui Petru cel Schiop, acest nou personagiu nu contenea a-l săpa mereu în opiniunea Turciei, până ce, în 
fine, reuşi a se face să se numească un alt domn în Moldova. (Pătraşcu cel Bun, a fost domn in Tara 
Românească : martie 1554 - 26 decembrie 1557, şi era fiul domnului Radu Paisie). 

Aflându-se acum în starea în care pusese altădată pe nemuritorul loan-vodă, Petru cel Schiop avu el oare 
inima de a imita pe predecesorul său ? Chemă oare la arme pe toţi fiii ţării ? Stete oare în fruntea vitejilor 
? Zbură să apere cu pieptul hotarele Moldovei ? Umplu lumea de fala izbânzilor sale şi pe păgâni de 
teroare ?...Nu; el îşi strânse catrafusele şi plecă în Germania ! 

Suflet slab şi minte mică, om născut nu pentru grandoarea purpurii, ci pentru a se supune orbeşte astăzi la 
ordinele turcului, mâini la şoaptele jezuitilor pe cari el cel dentâi se încercase a-i introduce chiar in 
Moldova acest principe târâtor muri peste puţin timp în exil, devenind catolic şi tocmai atunci când 
mergea la Roma să sărute papucul papei ! 

Aci apune secolul lui loan cel Cumplit şi răsare secolul lui Mihai cel Viteaz ; două sărbători române atât 
de înrudite, încât istoricii cei vechi, cari descriseră pe una din ele, credeau de datorie a descrie tot ei şi pe 
cealaltă geamănă. 


EPILOG 


Aşa, drumaşul serei in câmp 
vrând să se culce, 
E fericit când pleacă p-o floare 
fruntea sa... 
Dimitrie BOLINTINEANU 


1. Până acum loan-vodă juca un rol secundar în analele române şi formă o lipsă 
în istoria universală. 

2. Nu vorbim nemic despre periodul cel aventuros al vieţii sale, sau de tot 
necunoscut, ori în totul desfigurat la Engel, Wolf, Şincai, Photinos, Vaillant, 
Laurian şi la toți ceilalți câţi crezură de ajuns o pagină sau două pentru a 
cuprinde un om pe care nu-l putuse cuprinde o tara; ne vom pironi toată 
atentiunea noastră asupra altor elemente, prin cari persoana individuală a lui 
Ioan-voda se contopeste cu persoana cea colectivă a României şi atinge colosul 
umanităţii. (Gheorghe Şincai - 28 februarie 1754, Râciu de Câmpie, azi Şincai, 
judeţul Mureş - 2 noiembrie 1816) a fost un istoric, filolog, traducător şi scriitor 
GHEORGHE SINCAI român, reprezentant al Şcolii  Ardelene)[ August 
Treboniu Laurian - pe numele real Augustin Trifan, 
17 iulie 1810, satul Fofeldea, comuna Nocrich, judeţul Sibiu - 25 februarie 1881, 
Bucureşti), filolog, istoric, publicist şi om politic, unul dintre conducătorii 
Revoluţiei de la 1848 din Transilvania. A fost unul dintre membrii fondatori ai 
Academiei Române (2 iunie 1867), secretar general şi preşedinte al Societăţii 
Academice Române şi preşedinte al Sectiunii Literare (1867 - 1876)]. 

3. Ca domn, el fu judecat până astăzi numai de pre înveninatele spuse ale 
vrăjmaşilor săi : ciocoi, farisei şi străini. 

Astfel, marele Julian Apostatul, unul din cei mai sublimi împărați ai Romei deja 
căzute, zăcea osândit fără rezervă în cursul secolilor, până ce, în fine, trebuia să 


vină un Bayle şi un Voltaire pentru ca să întoarcă cezarului ceea ce este al lui cezar. [Flavius Claudius 
Iulianus, cunoscut ca Julianus, Julian, Julian Apostatul sau Julian Filosoful, a fost un imparat roman 
(Caesar, noiemberie 355 - februarie 360 - Augustus, februarie 360 - iunie 363), ultimul din dinastia 
constantiniana. A fost comandant militar, teosofist, reformator social si om al literelor](Pierre Bayle - 18 
noiembrie 1647 - 28 decembrie 1706, a fost filozof $i scriitor francez)(Voltaire, pe numele sau adevarat 
Francois-Marie Arouet - 21 noiembrie 1694, Paris - 30 mai 1778, Paris, a fost un scriitor şi filozof al 
Iluminismului francez). 

Astfel, de asemenea, uriaşul Napoleon apare şi mai puţin decât mic în pamfletul 
lui Victor Hugo (pamfletul se intitula Napoleon cel mic” — 1852); dar nu Victor 
Hugo este istoricul lui Napoleon. (Victor Hugo - 26 februarie 1802 - 22 mai 
1885, a fost un poet, dramaturg, romancier şi uneori pictor, de origine franceză. 
Scriitor romantic, a fost pair al Franţei din 1845, senator al Parisului şi membru 
al Academiei Franceze din 1841. Printre operele sale cele mai cunoscute pot fi 
numite Mizerabilii şi Notre-Dame de Paris). 

4. Ca ostaş, Ioan-voda fu micşorat până astăzi după viclenele relatiuni ale 
polonilor, când duşmani neputincioşi, când aliaţi perfizi, cari, în ambele cazurile, 
voiau a-i răpi sau toată gloria, sau partea-i cea mai frumoasă, împăunându-se ei 
înşişi cu mizerabilul plagiat de pene strălucite. 

Această soartă o avură, vai ! toți eroii României. Maghiarii oare nu-şi 
atribuiau ei lorusi, în fata nedomeritei Europe, cele mai falnice şi mai legitime victorii ale lui 
Mircea, Tepes, Stefan si Mihai ? 


5. Numai un democrat poate înțelege domnia lui Ioan-voda, a cărui toată administratiunea fuse ca o 
luminoasă presimtire a cuvintelor lui Saint-Simon (Claude Henri de Rouvroy, conte de Saint-Simon, 
adesea pomenit ca Henri de Saint-Simon - 17 octombrie 1760 —19 mai 1825, a fost un teoretician 
socialist francez) : 


"Nu lăsaţi ca cei săraci, despoindu-se de putinul ce au, sa mai adauge la prisosul celor avuti. 

Nu lăsaţi ca hoţii cei de frunte să fie puşi judecători peste greşelile cele mici. 

Nu lăsaţi ca neştiinţa, superstițiunea, lenea şi desfrânarea, născute pe pujul saloanelor, să calce în 
picioare capacitatea şi moralitatea, ieşite din întunericul unui bordei..." 


6. Numai un soldat poate înţelege războaiele lui loanvodă, cari se povesteau până acum ca un lung înşiră- 
te-mărgărite fără plan şi fără succesiune, dar în cari arta militară descopere cu uimire o prodigioasă 
diversitate de mijloace, cârmuită de o minunată unitate de directiune. 

7. Ce e dreptul, ca domn, Ioan-voda se arătă câteodată prea crud; dar 
Mircea, Ștefan, Mihai fost-au ei, oare, mai blânzi ? dar secolul al 
şasesprezecelea întreg nu fu el, oare, unul din secolii cei mai incruntati in 
toate ţările lumii, în Spania, în Francia, în Anglia ? dar până şi capii 
bisericilor, până şi predicatorii păcii evanghelice, până şi Luther şi papa 
Piu V nu strigau ei, oare, atunci cu furie : "Tăiaţi ! tăiaţi ! tăiaţi mereu !" 
[Sfântul papa Pius V - 17 ianuarie 1504 — 1 mai 1572, născut Antonio 
Ghislieri (din 1518 numit Michele Ghislieri), a fost papă din 1566 până 
în 1572 şi un sfânt al bisericii catolice. Cunoscut mai ales pentru rolul său 
în Consiliul de la Trent, contrareformă și standardizarea liturghiei]. 

8. Ce e dreptul, ca ostaş, loan-vodă, după ce făcuse miracole, căzu; dar 
nu uitaţi cuvintele lui Frederic : "Nici un geniu militar nu poate tinea 
contra trădării"; dar nu uitaţi moartea lui Cezar, Enric IV, Gustav-Adolf, 
şi chiar pe a lui Mihai; dar nu uitaţi Waterloo !... 


mat, Î £ 
/€ 


LDA en ee a ee f 
a 4 "DIMINEATA DESDOPA BARALIA DE'LA W 
CPN AÑ de JOMYHEAVISIDE CLAKE”-01816 


~ 
r 


Nu totdauna succesul este ceea ce distinge pe oamenii cei mari; căci adesea sunt foarte mari tocmai 
nenorocitii, cari mor semănând, pentru ca mediocra posteritate să aibă fericirea de a culege mai târziu 
rodul cel ce se coace cu greu. 

9. Mircea domnise aproape 40 de ani. Stefan de asemenea. Mihai tot încă cu bine, cu rău isi trăgână pana 
la 9 ani eroica domnie... 

Mircea, Stefan, Mihai, având puternici duşmani, avură însă şi puternici 
amici, regi şi împărați. 

Dar căutaţi cu lumânarea, ca Diogen, nu numai în România, ci căutaţi în 
toată istoria universală un singur principe carele cu mai puţine mijloace să 
fi executat în pace şi în război, ca domn şi ca ostaş, într-un interval de 
douăzeci şi opt de luni, nişte lucruri mai gigantice decât reformele 
administrative şi bătăliile lui loan-vodă ! (Diogene din Sinope, Cinicul - 
c. 412 îHr - 322 îHr, filozof grec din şcoala cinică, născut la Sinope). = 
10. Fiecare fact istoric este o învăţătură adresată la un moment oarecare ce se va ivi cândva in viitor, 
precum în poezia lui Heine cedrul Livanului se gândeşte la depărtatul brad din codrii Scandinaviei. 
[Christian Johann Heinrich Heine (numele la naştere Harry Heine) - 13 decembrie 1797, Düsseldorf — 
17 februarie 1856, Paris, este unul din cei mai semnificativi poeţi germani]. 

Zilele noastre mi se par a fi anume oara care răspunde la vechea lectiune a lui loan-vodă : suntem slabi si 
dezorganizati, nu avem amici, duşmanii ne împresoară, ne ameninţă, ne năbuşesc din toate părțile. 

Dar trebuie oare să desperăm ? Lipsească un pârcălab Ieremia Golia, lipsească nişte vornici Bilăe şi 
Murgu, lipsească un hatman Slăvilă, lipsească negrul stol de lacomi vânzători : şi atunci, sub un alt Ioan- 
vodă, ne vor ajunge doi ani, numai doi ani, fraţilor romani, pentru a răsădi în scumpa noastră tarisoara un 
paradis, păzit la hotarele sale de mii de îngeri cu săbii înflăcărate ! 

11. Pentru cine vrea, în puţin timp şi din nemica se fac multe şi mari. 


Tabloul lui Ion Voda prezentat de B. P. Hasdeu in lucrarea sa 

